text:
Erena on Facebook
Welcome to Radio Erena!
ሶማል፣ ህቦብላዊ ዝናብ 25 ሰባት ቀቲሉ
Radio Erena: 22 May 2018
ኣብ ምብራቕ ኣፍሪቃ፣ ዘይንቡር ተርእዮ ህቦብላዊ ዝናብ ኣብ ሶማል 25 ሰባት ከምዝቐተለ ሰበ ስልጣን እታ ሃገር ገሊጾም።
እቲ ካብ ህንዳዊ ውቅያኖስ ዝተበገሰ ህቦብላዊ ዝናብ ንሶማልያን ጅቡትን ከጥቅዕ ምዃኑ ኣቐዲሞም ክኢላታት ሜትዮሮሎጂ ከጠንቅቑ ጸኒሖም'ዮም።
እቲ ህቦብላ፣ ኣብ ቀዳመ ሰንበት፣ ናብ ቀርኒ ኣፍሪቃ ድሕሪ ምጽግዑ፣ ብፍላይ ኣብ ርእሰ ምምሕዳራት ፑንትላንድን ሶማሊላንድን ኣብ ንብረት ከቢድ ጉድኣት ኣውሪዱ።
ስደት ብማእከላይ ባሕሪ ብኣስታት ፍርቂ ይጎድል፣ ብዝሒ ኤርትራውያን ግና ይዛይድ
Radio Erena: 21 May 2018
ኣብዘን ዝሓለፋ ኣርባዕተ ኣውራሕ ብማእከላይ ባሕሪ ኣቢሎም ናብ ሃገራት ኤውሮጳ ናይ ዝወሓዙ ብዝሒ ኤርትራውያን ዝርከብዎም ስደተኛታት ኣስታት 26 ሽሕ ምንባሩ ኣህጉራዊ ማሕበር ስደተኛታት -IOM ኣብ ኣፍሊጡ።
እቲ ወኪል ሕቡራት ሃገራት ዝኾነ ማሕበር፣ ብ18 ግንቦት፣ ካብ ከተማ ጀኔቫ ኣብ ዝዘርግሖ መግለጺ፣ 41% ናይቲ ብዝሒ ናብ ኢጣልያ ዝኣተዉ ክኾኑ እንከለዉ፣ እቶም ዝተረፉ ከኣ ናብ ግሪኽን ስጳኛን ዝሰገሩ'ዮም።
እዚ ኣብዘን ዝሓለፋ ኣርባዕተ ኣዋርሕ ዝተሰነደ ብዝሒ ምስ ናይ ዝሓለፈ ዓመት ክነጻጸር እንከሎ ብኣስታት ፍርቂ ጎዲሉ ኣሎ።
ኣብ ዝሓለፈ ዓመት፣ ኣብ ተመሳሳሊ ኣዋርሕ ዝነበረ ብዝሒ ልዕሊ 55 ሽሕ ክኸውን እንከሎ፣ ቅድሚኡ ኣብ ዝነበረ 2016 ከኣ፣ ኣብቲ ዓመት ብምሉእ ዝተመዝገበ ቁጽሪ ኣስታት 189 ሽሕ ምዃኑ ጸብጻብ IOM የመልክት።
ቀ/ ሚ ኢትዮጵያ፣ ካብ ኣፍሪቃ ወጻኢ ፈላሚ ዑደቱ ኣብ ስዑዲ ዓረብ ኣካይዱ
Radio Erena: 21 May 2018
ቀዳማይ ሚኒስተር ኢትዮጵያ ዶክተር ኣብዩ ኣሕመድ፣ ንጉስ ሳልማን ብዝገበረሉ ዕድመ መሰረት ካብ ኣፍሪቃ ወጻኢ ፈላም ዑደቱ ኣብ ስዑዲ ዓረብ ኣካይዱ።
ንሱ ካብ 17 ክሳብ 19 ግንቦት ኣብታ ሃገር ኣብ ዝጸንሓሉ፣ ምስ ንጉስ ሳልማን፣ ወራሲ ዓራትን ሚኒስተር ምክልኻልን ቢን መሓደም ሳልማንን ካልኦት ሰበ ስልጣንን እታ ሃገር፣ ኣብ ዞባዊ ጉዳያት፣ ኣብ ጸጥታን ሓባራዊ ወርፍን ንግድን ብምትኳር ተዘራሪቡ።
ድሕሪ'ቲ ዝተኻየደ ዝርርብ፣ ስዑዲ ዓረብ ከም መርኣያ ጽቡቕ ድሌታ፣ ዝተፈላለየ ገበናት ፈጺሙ ተኣሲሮም ዝርከቡ ኣስታት ሓደ ሽሕ ኢትዮጵያ ብምሕረት ክትፈትሕ ምዃና ከምዝገለጸት መንግስታዊ ማዕኸን ዜና ኢትዮጵያ ሓቢሩ።
ፕረዚደንታት ሱዳንን ቱርክን ዝምድንኦም ንምሕያል ተወሳኺ ስምምዓት ይኽትሙ
Radio Erena: 21 May 2018
ፕረዚደንታት ሱዳንን ቱርኪን፣ ዝምድናታት ሃገሮም ንምሕያል ዘኽእሎም ተወሳኺ ስምምዓት ከምዝኸተሙ ተሓቢሩ።
ፕረዚደንት ሱዳን ዑመር ሓሰን ኣልበሽር፣ ጎኒ ጎኒ'ቲ ዝሓለፈ ሰሙን ኣብ ቱርኪ፣ ከተማ ኢስታንቡል ዝተኻየደ፣ ኣብ ጉዳይ ዮርሳሌም ዘተኮረ ዋዕላ ሃገራት እስላም፣ ምስ ፕረዚደንት እታ ሃገር ጣይብ ኤርዶዋን ብምርኻብ፣ ኣብ ክልትኣዊ ዝምድናታት ድሕሪ ምዝታይ'ዩ እቲ ስምምዕ ተኸቲሙ።
ዝምድና ሱዳንን ቱርኪን፣ ድሕሪ'ቲ ፕረዚደንት ቱርኪ ኣብ ወርሒ ታሕሳስ ናት ዝሓለፈ ዓመት፣ ናብ ሱዳን ዘካየዶ ታሪኻዊ ዑደት፣ ናብ ሓድሽ መድረኽ ተሰጋጊሩ ምህላዉ ይፍለጥ።
ልዕሊ 1500 ኤርትራውያን ኣብ በርን ሰላማዊ ሰልፊ ኣካዪዶም።
Radio Erena: 20 May 2018
ኣብ ስዊዘርላንድ ዝርከቡ ልዕሊ 1500 ኤርትራውያን ኣብ በርን ሰላማዊ ሰልፊ ኣካዪዶም።
ኣብቲ ብዕለት 18 ግንቦት ዝተኻየደ ሰላማዊ ሰልፊ፣ ሰልፈኛታት ነቲ መንግስቲ ስዊዘርላንድ ዝኽተሎ ዘሎ ኣተሓሕዛ ጉዳይ ስደተኛታት ንምቅዋም ምንባሩ ማዕከናት ዜና ካብታ ሃገር ሓቢረን።
መንግስቲ ስዊዘርላንድ ካብ 9,400 ፖለቲካዊ ዑቕባ ዝሓተቱ ኤርትራውያን ናይቶም 3,200 ዳግመ ምጽራይ ክግበረሉ ምእዛዙ ኣቐዲሙ ተሓቢሩ’ዩ። እቲ ዳግመ ምጽራይ ንሓያሎ ኤርትራውያን ሓተትቲ ዑቕባ መሰሎም ዝነፍግ ጥራይ ዘይኮነ ንገለ ካብኣቶም ናብ ኤርትራ ናይ ምጥራዝ ሓደጋ’ውን ከምዘለዎ’ዩ ዝግለጽ።


c: text/html

text:
ማሕበረ ክርስትያን ናይ ቅርሳሰን ሓደጋን ነቢያት ዘይኮኑስ፡ ኢየሱስ ዝደልዮም ብኣገባብ ፍቕሪ ተስፋ ዘስፍሑ ሰባት እያቶም”፡ ቅዱስ ኣቦና ር.ሊ.ጳ. ፍራንቸስኮ ዕለት 04 ጥቅምቲ 2017 ዓ.ም. ክርስቲያናዊ ተስፋ ኣማእኪሎም ዝጀመርዎ ተኸታታሊ ኣስተምህሮ ትምህርተ ክርስቶስ ብምቕጻል፥ ናይ ተስፋ ልኡካን ሎሚ ኣብ ዝብል ንኡስ ኣርእስቲ ኣሞርኲይዞም ኣብ ዘቕረብዎ ኣስተምህሮ ትምህርተ ክርስቶስ፥ ቅዱስ ፍራንቸስኮስ ዘአሲ (ዕለት 4 ጥቅምቲ ብላቲን ስርዓት ዓመታዊ በዓሉ እነብዕለሉ ዘሎና) ብዘይ ጥርጥር ዓቢይ ናይ ተስፋ ልኡኽ ምንባሩ ፍሉጥ እዩ። ልክዕ ሎሚ እውን ክምቶም ኣብ ማእከላይ ምብራቕ ዝስደዱ ዘለዉ ማሕበረ ክርስቲስያን፡ ሕመረት ናይ ክርስቲያን ብስራት ኣንጻር ናይቲ ናይ ቅርሰሳን ሓደጋን ነቢይ ምዃን እዩ። ስለዚህ ሕመረት ናይ ክርስትና ኢየሱስ ስለ ፍቕሪ ሞተ እግዚኣብሔር ኣብ ኣለዳ ፋሲካ ኣተንሰኦ ዝብል ብስራት እዩ። ከምዚ እንተዘይከውን ኔሩ ወንጌል ኣብ ናይ ኢየሱስ ተቐብረ ዝብል ታሪክ ሕይወት ምተደምደመን ተራ ናይ መደዓዓሲ መጽሓፍ ኰይኑ ምተረፈ ኔሩ፡ ኰይኑ ግና ኢየሱስ ንሞት ስዒሩ ተንስአ፡ ትንሳኤኡ ድማ ናይ ገዛእ ርእሱን ምእንቲ ገዛእ ርእሱን ጥራሕ ዘይኰነስ ንዅሉ ሰብኣዊ ፍጥረት ዘሳትፍ እዩ። ስለዚህ ናይ ኢየሱስ ትንሳኤ ይልውጠና።
ኣብሰርቲ ትንሳኤ ብቓል ጥራሕ ዘይኰነ ብግብርን ናይ ሕይወት ምስክርነትን ብምቕራብ። ኢየሱስ ዝደልየና ልክዕ ከም ሓደ እንመሃሮ ቀመር ሸምዲድና ብኣእምሮና እንወጾ ዓይነት ምስክርነት ዘይኰነስ፡ ተስፋ ብምእንጋድን ንኻልእ ብምቕባልን ብሕጉስ ወጅህን ንኸነስፍሕን ብፍላይ ብፍቕሪ እዩ። ናይ ትንሳኤ ሓይሊ ክርስቲያን ዋላ’ኳ ፍቕሪ ኣመክንዮኡ ዘጥፍኤ እውን እንተመሰለ ወትሩ ንኸፍቅር ብቑዕ ዝገብሮ እዩ። ናይ ክርስቲያን ህላዌ ብተራ ብናይ መንፈስ ሓይሊ ጥራሕ ወይ ከኣ ናይ ተራ ትስፍውነት መግለጺ ኣይኰነን። በንጻሩ ኣብ ልዕሊ ርእሶም ፍንጫል ምድረ ገነት ዘለዎም እያቶም። ስለዚህ ክርስቲያን ናይ ድሕነት ቦታ ንኽኸፍቱ ዝተጸውዐ እዩ። ልክዕ ከምቲ ሕይወት ዘይብሉ ዝመስል ደሓር ግን ናይ ሕይወት ዕያገነዳ ወይ ድማ መትኒ (ሊምፍ) ኰይኑ ዝራባሕ ዋህዮ ልክዕ ኩሉ ድቡን ኰይኑ ኣብ ዝረአየሉ እዋን ብዛዕባ ጸሓይ ዝዛረብ እዩ። ሓቀይና ክርስቲያን ይብሉ ቅዱስነቶም፥ ዘየዕረምርም ጓሃዪን ዘይኰነን ግንፍል ዘይብልን ዝዀነ ይዅን ሕሰም ድዩ ክፋእ ኢታእላው ከምዘይኰነ ዝኣምን እዩ። ዘይወግሕ ለይቲ ከምዘየለን ዝዀነ ይዅን ሰብ ብርግጽ ኣብ ጌጋ ዝነብር ተባሂሉ ድምዱም ኰይኑ ከምዘይተርፍ ዘስተውዕልን፡ ብፍቕሪ ዘይሰዓር ዝዀነ ይዅን ዓይነት ጽልእ ከምዘየለ ኣርጊጹ ዝኣምን እዩ። ነቶም ንስደንት መከራን ዝተቓልዑ ተስፋ ንምምስካር ክሳብ ሕይውቶም ኣሕሊፎም ዝህቡ ኣብ ማእከላይ ምብራቕ ዘለዉ ማሕበረ ክርስትያን እናሓሰቡ፥ እዚ ዓይነት ተስፋ’ዚ ኣብ ገለ ገለ እዋን ልክዕ ከምቲ ንደቀ መዛሙርቲ ከቢድ ዋጋ ዘኽፈለ ክኸውን ዝከኣል እዩ፡ እዚኣቶም እያቶም ሓቀይና ክርስቲያን። ኣብ ልቦም ሰማያዊ ቤት ዘንበሩን ሰገር ኩሉ ክነት ዝጥምቱን። ወትሩ ኣብ ጭቡጥ ኩነት እናነበሩን ተስፋ እናመስከሩ ክንየው ኩሉ ጭንቅን መከራን ዘማዕድዉ እያቶም። ናይ ኩሉ ዘመን ኣብ ኩሉ ዘመን ናይ እምነት ሰማዕታት ከምዝምስክርዎ ኢፍትሓውነት ናይ ሕይውት መዕጸዊ ወይ ከኣ መደምደሚ ቃል ኣይኰነን። ናይ ምንባር ትርጉም ዝፈልጥ ኣብ መከራን ሓሳርን ካብ ካልኦት ንላዕሊ ዕጉስን ተጻዋርን እዩ። ኰይኑ ግና ክርስቲያን ሸለልተይና ወይ ዘጣጥሔ ማለት ዘይከነስ እቲ ገርሄይናን ትሑትን ለዘብተይና ምዃኑ ምስ ዘይምትእምማንን ኣልቦ ውሕስነትን ተገዛእን ተንበርካኽን ምስ ዝብል ኩነት ክደናገር የብሉን።
ቢሎም ዝለገስዎ ኣስተምህሮ ትምህርተ ክርስቶስ ኣጠናቒቖም ነቶም ኣብ ቅርዓት ቅዱስ ጴጥሮስ ኣስተምህሮ ትምህርተ ክርስቶስ ንኽልገሱ ንዝተረኽቡ ካብ ውሽጥን ወጻእን ንዝመጹ ምእመናን ሰላምታኦም ኣቕሪቦም ሓዋርያዊ ቡራኬ ሂቦም ከምእተፋነዉ ናይ ቅድስቲ መንበር ዜናን ክፍሊ ማሕተምን መግለጺ ኣፍሊጡ።

robotstxt: allowed

filter: keep


text:
ኣብ ከተማ ኪጋሊ ሩዋንዳ ኣብ ዝተኻየደ መበል 14 ውድድር ሻምፒዮና ኣፍሪቃ ዝተዓወተትን ሻምፕዮና ኣፍሪቃ 2018 ዓ.ም ዝኾነትን ሃገራዊ ጋንታ ብሽክለታ ኤርትራ ሎሚ 21 ለካቲት ኣብ ኣስመራ ኣብ ዝኣተውሉ ድሙቕ ኣቀባብላ ተጌሩ'ላ ኣሎ።ፕረዚዳንት ኢሳያስ ኣፈወርቂ እውን ኣብ ቤተ መንግስቲ ተቐቢሎም ኣተባቢዖምዎም ።
ፕረዚደንት ኢሳያስ ኣብ ዘስምዖ ቃል ንተቐዳደምትን ኣስልጠንትን ዮሃና ድሕሪ ምባል ኣብ ኤርትራ ዘሎ ናይ መንእሰያት ናይ ስፖርት ዓቕሚ ዓቢ ከምዝኾነን ብዝግባእ እንተተስሪሑሉ ከኣ ብደረጃ ዓለም ዓበይቲ ዓወታት ክምዝገብ ከምዝኽእል ብምግላጽ ዝምልከቶም ኣካላት ብውህደት ክሰርሑ ድሕሪ ምልባው ንነፍስ ወከፍ ተቐዳዳማይ መተባብዒ 1,000 ዶላር ከምዝወሃቦም ገሊጹ።
ኣብቲ ካብ 14-18 ለካቲት 2018 ኣብ ሩዋንዳ ዝተኻየደ ሻምፒዮን ቅድድም ብሽክለታ ኣፍሪቃ ዝተሳተፈት ሃገራዊት ጋንታ ቅድድም ብሽክለታ ኤርትራ 10 ወርቂ፡5 ብሩር፡5 ነሓስ ብድምር 20 መዳልያታት ብምርካብ’ያ ንሻሙናይ ግዜኣ ሻምፖዮን ኣፍሪቃ 2018 ክትከውን ክኢላ።
ኣብ ናይ ክሮኖሜተር ውድድር ክልተ ኣሕዋት ሞሳና ደበሳይን መኽሰብ ደበሳይን ከካብ ምድቦም ናይ ወርቂ መዳልያ ብምሽላሞም ፍሉይ ታሪክ ሰኒዶም።


text:
ኣብ ርእሰ ከተማ ኣፍጋኒስታን ካቡል ብዝተኻየደ ክልተ ርእሰ ቕትለታዊ መጥቓዕቲ 26 ሰባት ክሞቱ ከለው 50 ካልኦት ድማ ቆሲሎም።
ዳዒሽ “ዓማቕ” ብዝተባህለ መሓውር ዜና ብዝመሓላለፎ መልእኽቲ ሓላፍነት’ቲ መጥቓዕቲ ወሲዱ’ሎ።
ንድሕነት ኣፍጋኒስታናዊያን ጋዜጠኛታት ዝሰርሕ ኮሚቴ ብዝሃቦ ሓበሬታ መሰረት ካብቶም ዝሞቱ ሰባት ትሽዓተ ካብቶም ዝቆሶሉ ሓሙሽተ ጋዜጠኛታት ምኳኖም ብምርግጋጽ፡ ነቲ መጥቓዕቲ ብትሪ ኮኒንዎ’ሎ።
ብመሰረት ሓበሬታ ሰበ ስልጣን’ታ ሃገርን ናይ ዓይኒ መሰኻክር እቲ መጥቓዕቲ ሶኑይ ንግሆ ብብዝሒ ሰባት ኣብ ዝንቀሳቀስሉ ሰዓታት ቦታ ዝተኻየደ ምኳኑ ይገልጹ።
ነቲ ቀዳማይ መጥቓዕቲ ስዒቡ ጋዜጠኛታትን አባላት ዝተፈላለዩ መሓውራት ዜና ነቲ ፍጻሜ ሸፈነ ንምሃብ ኣብቲ ቦታ ኣብ ዝተአኸብሉ እዋን ምስኦም ብምምስሳል ካልኣይ ርእሰ ቕትለታዊ መጥቓዕቲ ምክያዱ ወሃቢ ቃል ፖሊስ ከተማ ካቡል ሓቢሩ’ሎ።
ኣዛዚ ሓይልታት ኣሜሪካን ኔቶን ኣብ ኣፍጋኒስታን ጀነራል ጆን ኒኮልሰን “እዚ ኣብ ልዕሊ ሓይልታት ኣፍጋኒስታን፡ንጹሃን ዜጋታትን ጋዜጠኛታትን ዝተፈጸመ ናይ ፈራሃት ርእሰ ቕትለታዊ መጥቓዕቲ ብትሪ ንኹንን” ክብል ርእይትኡ ሂቡ።
እዚ ከምዚ ኢሉ ኸሎ ሰዓታት ድሕሪ’ዚ መጥቓዕቲ ኮሽት ኣብ ዝተባህለ ቦታ ሓደ ዕጡቕ ንወኪል ጋዜጠኛታ ቢቢሲ ኣሕመድ ሻሕ ተኹሱ ምቕታሉ ተፈሊጡ’ሎ።
ኣብ ኣፍጋኒስታን ዝንቀሳቐስ ጣሊባን ግን ምስቲ ኣብ ከተማ ካቡል ኾነ ኮሽት ዝተኻየደ መጥቓዕቲ ምትሕሓዝ ከምዘይብሉ ኣብ ዘውጽኦ መግለጺ ገሊጹ።


text:
+ በስመ ኣብ ወወልድ ወመንፈስ ቅዱስ ኣሓዱ ኣምላክ ኣሜን!!!
ማቴ 5፡39 “ኣነ ግና እብለኩም ኣለኹ ንኽፉእ ኣይትቃወምዎ። የማነይቲ መልትሕካ ንዚወቕዓካ ግና እታ ኻልኣይቲውን ምለሰሉ።”
ልቃውንቲ ቤተክርስትያና ነዛ “የማነይቲ መልትሕካ ንዚወቕዓካ እታ ኻልኣይቲውን ምለሰሉ” ትብል ብፍሉይ መንፈሳዊ ዓይኒ ይጥምቱዋ። መጀመርያ “ንኣይሁድ ኮነ ንጽርኣውያን ወይስ ንማሕበር ኣምላኽ ኮነ መዓንቀፊ ኣይትኹኑ” (1 ቆሮ 10፡32) መዓንቀፊ ኣይንኹን። ከመይ! ጠንቂ ኩራ ሓውኻ ንስኻ ካብ ኮንካ እታ ካልኣይቲ መልትሕካ ውቕዓኒ ትብሎስ ቑጥዓ ተነሃህር ኣለኻ እምበር ኣየዝሓልካዮን። ስለዚ “ልኡም ምላሽ ንቑጠዓ የህድኦ” (ምሳ 15፡1) ዝብል ዓቢ ምኽሪ ካብ ተዋህበና እንታይ ደኣ እዩ እቲ ምስጢር፤ እታ ካልኣይቲ መልትሕካ ስጋዊ ዘይኮነስ ብውሽጥኻ ብልብኻ ዝስመዓካ በደል እዩ። ኣነ ንሓወይ ኣቖጢዐዮ ኢልካ ዝስመዓካ ሓቀኛ ውሽጣዊ ሓዘን እዩ።
በረኽቶም ምስ ኩላትና ይኹን። ኣሜን!!!


text:
በዓለ ኪዳነ ምህረት
የካቲት 16 2010 ዓ.ም. (2/23/2018)
ኪዳንኪ ውእቱ ማርያም ለኃጥአን ተስፋነ
ዚቅ: “ወታሥተስርዪ ኃጢአተ ሕዝበኪ ተበውሐ ለኪ እምአብ ወወልድ ወመንፈስ ቅዱስ ከመ ትኩኒ ተንከተመ ለውሉደ ሰብእ ለሕይወት ዘለዓለም።
ንባባት፡ ገላትያ 4፡1-12፥1ዮሓ1፡4-8፥ (ራእይ 12፡1-6) ፥ ግ.ሓ.1፡13-15፥ ሉቃስ 1፡39-57።
ምስባክ፡
1. ዘያነብራ ለመካን ውስተ ቤቱ፥ ወያስተፈስሓ ልእመ ውሉድ፥
ዘያነብራ ለምካን ውስተ በቱ።
“ንመኻን አደ ቖልዓ ገይሩ አብ ቤት ብሓጎስ የንብራ መዝ. 113፡9።
2. እስመ ትቤ ለዓለም አሓንጽ ምሕረተ በሰማይ ጸንዐ ጽድቀከ፥ ኪዳን ተካዮትኩ ምስለ ኅሩያንየ።
“ንዓለም ምሕረት ክገብር እዩ፥ አብ ሰማይ ኪዳንካ ጽኑዕ እዩ፥ ምስቶም ሕሩያነይ ኪዳን አትየ እየ”
መዝ. 89፡1-2። 17-37
ዓመታዊ ዝኽረ በዓል እኖና ኪዳነ ምሕረት ዘኪርና ነብዕል አሎና። “ተበውሐ ለኪ እም አብ ወወልድ መመንፈስ ቅዱስ ከመ ትኩኒ ተንከተመ ለውሉደ ሰብእ ለሕይወት ዘለዓለም” ካብ አብን ወልድን መንፈስ ቅዱስን ንደቂ ሰብ መሳልል ሕይወት ዘለዓለም ክትኮኒ ተፈቒዱልኪ እዩ። እናበልና አብቲ አምላኽ አብ ማርያም ዝገበሮ መሰረት ገርና ብዓልና ዘኪርና አሎና። ኩሉ ነገረ ማርያም አምላኽ ዝደልዮን ዝመደቦን እዩ ንሳ ኸአ ነቲ አምላኽ ዘቕረበላ ብምሉእ እምነት “ሕራይ ! ኢላ ተቐቢላቶ ነዚ መሰረት ገርና ብዓለ ማርያም ነኽብር።
ዝኽረ ኪዳነ ምህረት ዝኽረ ድሕነትና እዩ ስለዚ ሎሚ እውን ነዚ መጋበሪት ድሕነትና ኮይና አብቲ ብሰንኪ ኃጢአት ዝጠፍአ ርክብና ብዳግም ዝሓደሰትልና ምስአ ኮይንና ርክብና ምስ አምላኽ ንሓድሶ ሽዑ ብዓልና ድርብ ክኸውን እዩ። ማርያም ብአምላኽ ንዝቐረበላ ሕቶ ክትቅበል እንከላ ንኹሉ አብ አምላኽ አሚና እያ እምበር አብናታ ክእለትን አፍልጦን ተአማሚና አይኮነትን። ሎሚ ንሕና ደቃ አብነታ ተኸቲልና ምስ ፍቑር ወዳ ክትዓርቀናን ደቂ ሰማይ ክትገብረናንን አብአ ንማሕጻን ሽዑ ጉዕዞ ሕይወትና ብርሃን ክኹልዖ እዩ እሞ ንምስጢር ፍቕሪ አምላኽ ርኢና ክንክእል ኢና።
አብ ቅዱስ መጽሓፍ ብፍላይ አብ ሓዲስ ኪዳን ብዙሕ ብዛዕባ ማርያም ዝዛረብ አይንረክብን ኢና። እቲ እንርኸቦ ነቲ ቀንዲ እንታይነታን ሕይወታን ይገልጸልና። መለልዪ ማርያም ካብ ትሑታት ወለዲ ተወሊዳ፥ አብ ቤተ መቕደስ ዓብያ መዓልታዊ ጸሎት ትገብር ነይራ። አምላኽ ወላ እኳ ክትርድኦ ከቢድ ዝኾነ ነገር ይሕተታ ብዓይኒ እምነት ንኹሉ ክትርድኦን ክትቅበሎን ከቢድ ዝኾነ ነገራት ሕራይ ትብል ነይራ። አብ ሕይወት ወዳ ካብ መጀመርያ ክሳብ መጨረሻ አብ ጎኑ ተጓዒዛ። ድሕሪ ሞት ወዳ ነታ አብ ትሕቲ ጽላላ ዝሓደጋ ቤተ ክርስትያኑ ተጸናንዓን ነቲ አብ ሕይወታ እትፈልጦ ነገር አምላኽ ተስተምህራን ትመርሓን ነይራ። ሎሚ እውን አደ ኮይና
ትመርሓና አላ። ነዚ ብዕምቆት እናአስተንተና ኢና ዘኪርና ዘሎና።
ሓደ ካብቲ ፍሉይ መለለዪ ማርያም ቀዳመይቲ ሓዋርያ ንብላ ምኽንያቱ ኵሉ ካብአ ዝድለ ብእምነት ስለ ዝፈጸመት። ከምኡ ንወዳ አብ ኵሉ ካብ ልደቱ ክሳብ ሞቱ አብ ጎኑ ኮይና ስዒባቶ። እዚ ፍልይቲ ይገብራ። ሕይወት ማርያም ብዝገጠማ ዝተፈላለየ ጸገማት ወላ ሓንቲ መዓልቲ እውን ዘንጊዓ አይትፈልጥን። በዚ ኸአ እምንቲ አማኒት ትብሃል። እምነት፡ ጽቡቕ አብ ዘሎኻሉ ኩሉ ከምእትደልዮ ክኾንልካ እንከሎ ጥራሕ አይኮነን ዝግለጽ። አብ ጽንኩር እዋን ወላ እውን ኩሉ ሓርቢቱ አብ ድቕድቕ ጸልማት ፈተናን ጸገምን እንከሎና ምሉእ እምነት ክህልወና እንከሎ ሽዑ ንአምላኽ ክንርእዮ ንኽእል እሞ ነቲ ዝገጥመና ዘሎ ጸገም ክንብድሆ ንኽእል። እዚ አብ ሕይወት ማርያም ተራእዩ።
አምላኽ አብ ማርያም መልአኹ ልኢኹ ካብአ ዝደልዮ ገሊጹ፥ ንሳ ኸአ እሽትአ ገሊጻ መደብ አምላኽ ብማርያም ክዉን ኮይኑ። አምላኽ ኩሉ ጊዜ ንሓደ ዓቢ ነገር ክገብር ምስ ደለየ ይሓትት። አብ ኢሳያስ 6፡8 “እግዚአብሔር ንመን ክልእኽ መንከ ኪኸደልና እዩ፥ ክብል ሰማዕኩ አነውን እኔኹ ልአኸኒ በልኩ” ዝብል ነንብብ። አብ ምድኃን ደቂ ሰብ ዝልአኾ ይደሊ እሞ ይልእኽ። አብ ገለ እዋን አምላኽ ክልእከና ምስ ሓተተ ምኽንያት ንፈጥር ንአቢ ነደናግር አምላኽ ግን ካብ ምሕታትና አየዕርፍን። ንዮናስ ነብይ አብ ሰብ ነነዌ ተልአኸኒ ምስ በሎ አብዩ ብሰንኩ ሕይወቱን ሕይወት እቶም ምስኡ ዝነበሩን ዳርጋ አብ ሓደጋ ሞት አብጺሕዎም። አብ መጨረሻ ሰሚዑ ንሰብ ነነዌ ንስሓ ክገብሩ ምስ ነገሮም ኩሎም ሰቦም ጥሪቶም ተነስሑ ዝብል ነንብብ። ንአምላኽ ክንሰምዕ ከሎና ንርእስናን ንኻልኦትን አብ መአዲ ድሕነት ነሳትፍ።
አብዚ መሰረት ገይርና ሎሚ አምላኽ ካባይን ካብ ካልኦት ከማይ ዝአመስሉ ክንድሕን ደቂ ጸጋን ደቂ ማርያምን ክንከውን እንታይ ይደሊ አሎ ኢልና አብ ሕልናና አቲና እንህቦ መልሲ ንድለ። ምናልባት ንኹልና በበቲ እንነብሮ ዘሎና ሕይወት ዝጎደልናዮ እንተሎ ክንቅይር ይሓተና አሎ። ሓንቲ ካብቲ ዝዓበየት ነገር ዝሓታ “ምሕረት” እያ “ንዝበደሉና” ብዝያዳ ክንምሕር። ስም ማርያም ኪዳነ ምህረት ንብላ ምኽንያቱ ምሕረት ስለ ዘምጽአትልና እምብአር ንሕና ደቃ ምሒርና ክንክእል አብ ነነድሕድና ክንመሓሓር ሕራይ ንበል። ሎሚ ማርያም ከም አደይ እንታይ ትደሊ ካባይ ኢልና ንሕሰብ እሞ አደና እትደልዮ ክንረኽቦ ኢና።
ቀዳሞት ወለድና ሰይጣን ተዓዊትሎም ሎሚ እውን ይዕወተልና አሎ። መንፈስና አድኪሙ ካብ ጸጋ አምላኽ ርሒቕና እንከሎና ሓንቲ ከምዘይ ኮና ከም እንነብር ገሩ ተዓዊቱልና አሎ። ኦ አዳም ኦ ሔዋን አበሎኹም እናበለ ንነፍሲ ወከፍና ዘሎናዮ ናይ ክፍአትን ቂምታን ጽልኢ ሕይወት አለሊና ክንወጽእ ይጽውዕ አሎ። ክፍአተይ ከቢዱኒ
አብዚ አሎኹ እናበልና አብቲ መሓሪ አምላኽ ንመለስ ከይንፍረሕ አጆኹም እትብል እተበራትዕን ንወዳ ደንግጸሎም እትብል አደ አላትና ሓንትስ ሓቦ ለቢስና ንንስሓ ንተሓሓዞ።
አዳምን ሔዋንን ካብ አምላኽ ምስ ወጽኡ እታ ሓንቲ ምስ አምላኽ ክዕረቑ ተስፋ ዝኾነቶም እቲ ካብ ጓልካ ተወሊደ ከድሕነካ እየ ዝብል ተስፋ ጥራሕ እያ ነራቶም። መጽሓፍ ቅዳሴና አብ አኮቴተ ማርያም ጎስዓ አብ ዝብል ነዚ ክገልጽ እንከሎ “አንቲ ውእቱ ተስፋሁ ለአዳም አመ ይሰደድ እምገነት፥ ካብ ገነት ክስደድ እንከሎ ንስኺ ጥራሕ ኢኺ ነርኪ ተስፍኡ” ይብል። ሎሚ እውን አብ ኵሉ ሕይወትናን ተስፋና ጽንዓትናን ማርያም እያ። ማርያም ከስ ዓራቒት ሰማይን ምድርን ስለ ዝኾነት ዝተፈላለየ ነቲ ንሳ ዝገበረቶ ዝገልጽ አስማት ይውሃባ፥ ታቦተ ኪዳን፥ ተስፋ ቅቡጻን፥ ኦ ምዕራግ እምድር እስከ ሰማይ፥እናበልና ተራ ማርያም አብ ድሕነትና ዝገልጽ ንሰመያ።
አብ ባህልና አብ ብዓል ማርያም አደታት ፍሉይ ልመና የቕርባ ሓደ ካብቲ ብዙሕ፡ “ኢየሱስ ዝወዳ ምሕረት ዝልማዳ አደየ ለምንለይ ግዳ! ዝብል ብሓቂ ትርጉምን ተስፋን ዝህብ ጸሎት እዩ። ማርያም እታ ዝበለጸትን ልዕሊ ኹሉ አብ ወዳ ዝቐረበት ስለ ዝኾነት አብኡ ክተቕርበና ዝበለጸት መሳልል ድሕነትና እያ። አደ ዘላቶ አይዝኽትምን እዩ ይብሃል ስለዚ ተስፋና ንሳ እያ። ወዳ ኢየሱስ እውን ዘኸታማት ኮንኩም አይክሓድገኩምን እየ፥ እንሃ አደኹም ይብለና አሎ ሓንትስ ነደና ተቐቢልናን ሰሚእናን ንኽአል እምበር።
ሰብ አብ ዓለም ሕይወቱ ትርጉም ዝህልዎ ተስፋ ክህልዎ ከሎ ጥራሕ እዩ። ተስፋኡ ዝጸንቀቐ ዳርጋ ምዉት እዩ። ሰብ ክቕጽል ተስፋ የድልዮ፥ ኲኖ ጸላም ዘሎ ብርሃን ርእዩ ክኽእል አለዎ። አዳምን ሔዋንን ኲኖ እቲ ባዕላቶም ዘምጽእዎ ጸልማት ክርእዩ ተስፋ ተዋሂብዎም። እዚ ስንቂ ኮይኑ ንዘመናት ንደቆም ክሳብ ምልአት ተስፋ አብግብሪ ዝርአ ከም ዝነብሩ ገርዎም። እቲ ተስፋ ብማርያም ክዉን ኮይኑ።
አብ ጸሎታት ሃገርና “ተፈጸመ ተስፋ አበው በርያም ድንግል ወበቀራንዮ ተተክለ መድኃኒት መስቀል” “ተስፋ አበው ብማርያም አቢሉ ተፈጺሙ፥ አብ ቀራንዮ መድኃኒ መስቀል ምስ ተተኽለ” እናበልና ተራ ማርያም አብ ድሕነትናን ተስፋ ኩልና ከምዝኾነ ዝገልጽ ብተስፋ ዝመልኦ ጸሎት ነዕርግ።
አብ ሕይወትና ብዙሕ ጊዜ ከቢድ ፈተናን ጸገምን ምስ በዝሓና ተስፋ ንቖርጽ ዓቕልና ይጸበና እሞ ገለ እዋን አብ ዘይተደለ መገዲ ራህዋ ደሊና ዘይቅኑዕ መገዲ ንወስድ። እዚ ካብ ዘሎኽዎ ከድሕነኒ ኢልና ካብ ሓቅን
ፍቕርን ንወጽእ። ሽዑ ንርእስናን ንሰብን ጸገም ንኸውን። አብ ምሽፋትን ካብ አምላኽ ርሒቕና አብ ጸገምን ሰላም ዘይብሉ ሕይወት እንከሎና ሓንቲ ከምዘይጎደለና ኮይንና ንነብር። እዚ እዩ ኸአ ሎሚ ንብዙሓት አብ ጸልማት ኃጢአት ከም ዝነብሩ ገይሩ ዘሎ። እሞ ሎሚ ንማርያም ዑቕባና ገርና ካብ ዘዘለናዮ ክፍአት ብዓትና ወጺእና አብ መሓሪ አምላኽ ንመለስ።
ማርያም አብ ቃና ዘገሊላ አብ ዝተገብረ መርዓ ረዳኢት ምዃና አብ ግብሪ አመስኪራ። ንሰብ መርዓ ካብቲ ክወርዶም ቀሪቡ ዝነበረ ውርደትን ሕፍረትን ብሳልአን አማልድነታን ኵሉ ተቐይሩ። ብዓቢኡ ዝዐበየ መጀመርያ ተአምራት ወዳ ብሳላ ጸሎታ ጀሚሩ። ማርያም ከስ አብ ሕይወትና ለውጢ ክመጽእ ብፍላይ አብ ጽንኩር እዋን ክትረድአና ከም እትኽእል እዚ ትእምርትና እዩ። እዚ አብ ቤትና አብ ሕይወትና ንማርያም ምስ ወዳ ምስ ሓዋርያቱ አብ ጉዳይና ንዓድሞም ሽዑ ተሓድሶ ዕርቂ ሰላም ክመጽእ እዩ። ዓደምቲ ማርያም ንኹን።
ማርያም አብ ሕይወትኩም አብ ጸገማትኩም ራህዋ ቅሳነትን ሓጎስን ኮታ ኩሉ ክቕየረልኩም “ወደይ ዝበለኩም ግበሩ” ትብለና አላ። ሎሚ ኢየሱስ ካባይን ካባኹምን እንታይ ይደሊ? አነ ከም አነ ኢልና አብ ሕልናና ክንአቱ እሞ ሕይወትና ክንፍትሽ እዋኑ እዩ። ማርያም ምስ ወዳ አብ ሕይወትና ተአምራት ክገብሩ ንዓድሞም። አብ ሕይወትና ተአምራት ክግበር ነዚ ዝስዕብ ክንገብር ይግብአና።
- ንኢየሱስን ማርያም ዓዲምካ ምኽአል የድሊ። ንዝኾነ ለውጢ አብ ሕይወትና ክፍጸም ክንልምን ክንሓትት አሎና። አምላኽ አብ አፍደገ ልብና ተአምራት ክገብር ይኵሕኵሕ አሎ ክንዕድሞ የድሊ። አብ ቤትና አብ ሓዳርና አብ ኩሉ ሕይወትና ንማርያምን ኢየሱስን ክንዕድም እንከሎና ተሓድሶ መንፈስ አባና አሎ። ንኢየሱስን ማርያምን ስዒብካ ምኽአል።
አብ ባህልና አብ ብዓል ማርያም አደታት ፍሉይ ልመና የቕርባ ሓደ ካብቲ ብዙሕ፡ “ኢየሱስ ዝወዳ ምሕረት ዝልማዳ አደየ ለምንለይ ግዳ! ዝብል ብሓቂ ትርጉምን ተስፋን ዝህብ ጸሎት እዩ። ማርያም እታ ዝበለጸትን ልዕሊ ኹሉ አብ ወዳ ዝቐረበት ስለ ዝኾነት አብኡ ክተቕርበና ዝበለጸት መሳልል ድሕነትና እያ። አደ ዘላቶ አይዝኽትምን እዩ ይብሃል ስለዚ ተስፋና ንሳ እያ። ወዳ ኢየሱስ እውን ዘኸታማት ኮንኩም አይክሓድገኩምን እየ፥ እንሃ አደኹም ይብለና አሎ ሓንትስ ነደና ተቐቢልናን ሰሚእናን ንኽአል እምበር።
ሰብ አብ ዓለም ሕይወቱ ትርጉም ዝህልዎ ተስፋ ክህልዎ ከሎ ጥራሕ እዩ። ተስፋኡ ዝጸንቀቐ ዳርጋ ምዉት እዩ። ሰብ ክቕጽል ተስፋ የድልዮ፥ ኲኖ ጸላም ዘሎ ብርሃን ርእዩ ክኽእል አለዎ። አዳምን ሔዋንን ኲኖ እቲ ባዕላቶም ዘምጽእዎ ጸልማት ክርእዩ ተስፋ ተዋሂብዎም። እዚ ስንቂ ኮይኑ ንዘመናት ንደቆም ክሳብ ምልአት ተስፋ አብግብሪ ዝርአ ከም ዝነብሩ ገርዎም። እቲ ተስፋ ብማርያም ክዉን ኮይኑ።
አብ ጸሎታት ሃገርና “ተፈጸመ ተስፋ አበው በርያም ድንግል ወበቀራንዮ ተተክለ መድኃኒት መስቀል” “ተስፋ አበው ብማርያም አቢሉ ተፈጺሙ፥ አብ ቀራንዮ መድኃኒ መስቀል ምስ ተተኽለ” እናበልና ተራ ማርያም አብ ድሕነትናን ተስፋ ኩልና ከምዝኾነ ዝገልጽ ብተስፋ ዝመልኦ ጸሎት ነዕርግ።
አብ ሕይወትና ብዙሕ ጊዜ ከቢድ ፈተናን ጸገምን ምስ በዝሓና ተስፋ ንቖርጽ ዓቕልና ይጸበና እሞ ገለ እዋን አብ ዘይተደለ መገዲ ራህዋ ደሊና ዘይቅኑዕ መገዲ ንወስድ። እዚ ካብ ዘሎኽዎ ከድሕነኒ ኢልና ካብ ሓቅን
ፍቕርን ንወጽእ። ሽዑ ንርእስናን ንሰብን ጸገም ንኸውን። አብ ምሽፋትን ካብ አምላኽ ርሒቕና አብ ጸገምን ሰላም ዘይብሉ ሕይወት እንከሎና ሓንቲ ከምዘይጎደለና ኮይንና ንነብር። እዚ እዩ ኸአ ሎሚ ንብዙሓት አብ ጸልማት ኃጢአት ከም ዝነብሩ ገይሩ ዘሎ። እሞ ሎሚ ንማርያም ዑቕባና ገርና ካብ ዘዘለናዮ ክፍአት ብዓትና ወጺእና አብ መሓሪ አምላኽ ንመለስ።
ማርያም አብ ቃና ዘገሊላ አብ ዝተገብረ መርዓ ረዳኢት ምዃና አብ ግብሪ አመስኪራ። ንሰብ መርዓ ካብቲ ክወርዶም ቀሪቡ ዝነበረ ውርደትን ሕፍረትን ብሳልአን አማልድነታን ኵሉ ተቐይሩ። ብዓቢኡ ዝዐበየ መጀመርያ ተአምራት ወዳ ብሳላ ጸሎታ ጀሚሩ። ማርያም ከስ አብ ሕይወትና ለውጢ ክመጽእ ብፍላይ አብ ጽንኩር እዋን ክትረድአና ከም እትኽእል እዚ ትእምርትና እዩ። እዚ አብ ቤትና አብ ሕይወትና ንማርያም ምስ ወዳ ምስ ሓዋርያቱ አብ ጉዳይና ንዓድሞም ሽዑ ተሓድሶ ዕርቂ ሰላም ክመጽእ እዩ። ዓደምቲ ማርያም ንኹን።
ማርያም አብ ሕይወትኩም አብ ጸገማትኩም ራህዋ ቅሳነትን ሓጎስን ኮታ ኩሉ ክቕየረልኩም “ወደይ ዝበለኩም ግበሩ” ትብለና አላ። ሎሚ ኢየሱስ ካባይን ካባኹምን እንታይ ይደሊ? አነ ከም አነ ኢልና አብ ሕልናና ክንአቱ እሞ ሕይወትና ክንፍትሽ እዋኑ እዩ። ማርያም ምስ ወዳ አብ ሕይወትና ተአምራት ክገብሩ ንዓድሞም። አብ ሕይወትና ተአምራት ክግበር ነዚ ዝስዕብ ክንገብር ይግብአና።
- ንኢየሱስን ማርያም ዓዲምካ ምኽአል የድሊ። ንዝኾነ ለውጢ አብ ሕይወትና ክፍጸም ክንልምን ክንሓትት አሎና። አምላኽ አብ አፍደገ ልብና ተአምራት ክገብር ይኵሕኵሕ አሎ ክንዕድሞ የድሊ። አብ ቤትና አብ ሓዳርና አብ ኩሉ ሕይወትና ንማርያምን ኢየሱስን ክንዕድም እንከሎና ተሓድሶ መንፈስ አባና አሎ። ንኢየሱስን ማርያምን ስዒብካ ምኽአል።
አብ ጸሎታት ሃገርና “ተፈጸመ ተስፋ አበው በርያም ድንግል ወበቀራንዮ ተተክለ መድኃኒት መስቀል” “ተስፋ አበው ብማርያም አቢሉ ተፈጺሙ፥ አብ ቀራንዮ መድኃኒ መስቀል ምስ ተተኽለ” እናበልና ተራ ማርያም አብ ድሕነትናን ተስፋ ኩልና ከምዝኾነ ዝገልጽ ብተስፋ ዝመልኦ ጸሎት ነዕርግ።
አብ ሕይወትና ብዙሕ ጊዜ ከቢድ ፈተናን ጸገምን ምስ በዝሓና ተስፋ ንቖርጽ ዓቕልና ይጸበና እሞ ገለ እዋን አብ ዘይተደለ መገዲ ራህዋ ደሊና ዘይቅኑዕ መገዲ ንወስድ። እዚ ካብ ዘሎኽዎ ከድሕነኒ ኢልና ካብ ሓቅን
ፍቕርን ንወጽእ። ሽዑ ንርእስናን ንሰብን ጸገም ንኸውን። አብ ምሽፋትን ካብ አምላኽ ርሒቕና አብ ጸገምን ሰላም ዘይብሉ ሕይወት እንከሎና ሓንቲ ከምዘይጎደለና ኮይንና ንነብር። እዚ እዩ ኸአ ሎሚ ንብዙሓት አብ ጸልማት ኃጢአት ከም ዝነብሩ ገይሩ ዘሎ። እሞ ሎሚ ንማርያም ዑቕባና ገርና ካብ ዘዘለናዮ ክፍአት ብዓትና ወጺእና አብ መሓሪ አምላኽ ንመለስ።
ማርያም አብ ቃና ዘገሊላ አብ ዝተገብረ መርዓ ረዳኢት ምዃና አብ ግብሪ አመስኪራ። ንሰብ መርዓ ካብቲ ክወርዶም ቀሪቡ ዝነበረ ውርደትን ሕፍረትን ብሳልአን አማልድነታን ኵሉ ተቐይሩ። ብዓቢኡ ዝዐበየ መጀመርያ ተአምራት ወዳ ብሳላ ጸሎታ ጀሚሩ። ማርያም ከስ አብ ሕይወትና ለውጢ ክመጽእ ብፍላይ አብ ጽንኩር እዋን ክትረድአና ከም እትኽእል እዚ ትእምርትና እዩ። እዚ አብ ቤትና አብ ሕይወትና ንማርያም ምስ ወዳ ምስ ሓዋርያቱ አብ ጉዳይና ንዓድሞም ሽዑ ተሓድሶ ዕርቂ ሰላም ክመጽእ እዩ። ዓደምቲ ማርያም ንኹን።
ማርያም አብ ሕይወትኩም አብ ጸገማትኩም ራህዋ ቅሳነትን ሓጎስን ኮታ ኩሉ ክቕየረልኩም “ወደይ ዝበለኩም ግበሩ” ትብለና አላ። ሎሚ ኢየሱስ ካባይን ካባኹምን እንታይ ይደሊ? አነ ከም አነ ኢልና አብ ሕልናና ክንአቱ እሞ ሕይወትና ክንፍትሽ እዋኑ እዩ። ማርያም ምስ ወዳ አብ ሕይወትና ተአምራት ክገብሩ ንዓድሞም። አብ ሕይወትና ተአምራት ክግበር ነዚ ዝስዕብ ክንገብር ይግብአና።
- ንኢየሱስን ማርያም ዓዲምካ ምኽአል የድሊ። ንዝኾነ ለውጢ አብ ሕይወትና ክፍጸም ክንልምን ክንሓትት አሎና። አምላኽ አብ አፍደገ ልብና ተአምራት ክገብር ይኵሕኵሕ አሎ ክንዕድሞ የድሊ። አብ ቤትና አብ ሓዳርና አብ ኩሉ ሕይወትና ንማርያምን ኢየሱስን ክንዕድም እንከሎና ተሓድሶ መንፈስ አባና አሎ። ንኢየሱስን ማርያምን ስዒብካ ምኽአል።
ፍቕርን ንወጽእ። ሽዑ ንርእስናን ንሰብን ጸገም ንኸውን። አብ ምሽፋትን ካብ አምላኽ ርሒቕና አብ ጸገምን ሰላም ዘይብሉ ሕይወት እንከሎና ሓንቲ ከምዘይጎደለና ኮይንና ንነብር። እዚ እዩ ኸአ ሎሚ ንብዙሓት አብ ጸልማት ኃጢአት ከም ዝነብሩ ገይሩ ዘሎ። እሞ ሎሚ ንማርያም ዑቕባና ገርና ካብ ዘዘለናዮ ክፍአት ብዓትና ወጺእና አብ መሓሪ አምላኽ ንመለስ።
ማርያም አብ ቃና ዘገሊላ አብ ዝተገብረ መርዓ ረዳኢት ምዃና አብ ግብሪ አመስኪራ። ንሰብ መርዓ ካብቲ ክወርዶም ቀሪቡ ዝነበረ ውርደትን ሕፍረትን ብሳልአን አማልድነታን ኵሉ ተቐይሩ። ብዓቢኡ ዝዐበየ መጀመርያ ተአምራት ወዳ ብሳላ ጸሎታ ጀሚሩ። ማርያም ከስ አብ ሕይወትና ለውጢ ክመጽእ ብፍላይ አብ ጽንኩር እዋን ክትረድአና ከም እትኽእል እዚ ትእምርትና እዩ። እዚ አብ ቤትና አብ ሕይወትና ንማርያም ምስ ወዳ ምስ ሓዋርያቱ አብ ጉዳይና ንዓድሞም ሽዑ ተሓድሶ ዕርቂ ሰላም ክመጽእ እዩ። ዓደምቲ ማርያም ንኹን።
ማርያም አብ ሕይወትኩም አብ ጸገማትኩም ራህዋ ቅሳነትን ሓጎስን ኮታ ኩሉ ክቕየረልኩም “ወደይ ዝበለኩም ግበሩ” ትብለና አላ። ሎሚ ኢየሱስ ካባይን ካባኹምን እንታይ ይደሊ? አነ ከም አነ ኢልና አብ ሕልናና ክንአቱ እሞ ሕይወትና ክንፍትሽ እዋኑ እዩ። ማርያም ምስ ወዳ አብ ሕይወትና ተአምራት ክገብሩ ንዓድሞም። አብ ሕይወትና ተአምራት ክግበር ነዚ ዝስዕብ ክንገብር ይግብአና።
- ንኢየሱስን ማርያም ዓዲምካ ምኽአል የድሊ። ንዝኾነ ለውጢ አብ ሕይወትና ክፍጸም ክንልምን ክንሓትት አሎና። አምላኽ አብ አፍደገ ልብና ተአምራት ክገብር ይኵሕኵሕ አሎ ክንዕድሞ የድሊ። አብ ቤትና አብ ሓዳርና አብ ኩሉ ሕይወትና ንማርያምን ኢየሱስን ክንዕድም እንከሎና ተሓድሶ መንፈስ አባና አሎ። ንኢየሱስን ማርያምን ስዒብካ ምኽአል።
ማርያም አብ ሕይወትኩም አብ ጸገማትኩም ራህዋ ቅሳነትን ሓጎስን ኮታ ኩሉ ክቕየረልኩም “ወደይ ዝበለኩም ግበሩ” ትብለና አላ። ሎሚ ኢየሱስ ካባይን ካባኹምን እንታይ ይደሊ? አነ ከም አነ ኢልና አብ ሕልናና ክንአቱ እሞ ሕይወትና ክንፍትሽ እዋኑ እዩ። ማርያም ምስ ወዳ አብ ሕይወትና ተአምራት ክገብሩ ንዓድሞም። አብ ሕይወትና ተአምራት ክግበር ነዚ ዝስዕብ ክንገብር ይግብአና።
- ንኢየሱስን ማርያም ዓዲምካ ምኽአል የድሊ። ንዝኾነ ለውጢ አብ ሕይወትና ክፍጸም ክንልምን ክንሓትት አሎና። አምላኽ አብ አፍደገ ልብና ተአምራት ክገብር ይኵሕኵሕ አሎ ክንዕድሞ የድሊ። አብ ቤትና አብ ሓዳርና አብ ኩሉ ሕይወትና ንማርያምን ኢየሱስን ክንዕድም እንከሎና ተሓድሶ መንፈስ አባና አሎ። ንኢየሱስን ማርያምን ስዒብካ ምኽአል።
ሰብ ሎሚ ልዕሊ ኹሉ ከቢድዎ ዘሎ አድራሻ ከም ዝጠፍኦ ኮይኑ ከዕኖኑ እዩ ዝርአ ዘሎ። ሃብቲ ምቾት ምዕባሌ ኩሉ ንአምላኽ አረሲዑና ዕዉራት ገሩና አሎ። ንመን እየ ዝስዕብ ዘሎኹ ክንብል አሎና። ንሃብቲ ንጣዕሚ ዓለም. . . ንስዕብ ከይንህሉ ዓይንና ንኽፈት። መስቀልካ/ኪ ጸርኩም ስዓበኒ ኢሉና እዩ። ከይንደክም ከይንዝንግዕ አደ ሂቡና “እንሃ አደኹም” ኢሉና እዩ።
- ኢየሱስ ዝበለና ክንገብር አሎና። እንታይ ይብለና አሎ? አርድእተይ እንተ ኾንኩም ነነድሕድኩም ተፋቐሩ ይብለና። ፍቕሪ ጠፊኡ ሰብ አብ ነነድሕዱ ተጨኻኺኑ አብ ጽልእን ቅርሕንትን ዝነበር ውሑድ አይ ኮነን ስለዚ አብ መአዲ ፍቕሪ ክንምለስ ንሕተት አሎና። እዚ እዩ ድላይ ኢየሱስን ማርያም አደናን። ደቂ ሓንቲ ቤተ ክርስትያን ኮና ክነብር።
- ደቂ ማርያም ምዃና ክንምስክር አሎና። አሰር ወላዲኡ ዝኸይድ ውሉድ ብዙሕ ጊዜ ዕዉት እዩ። ወለዲ አብ ደቆም ዘልኦም ፍቕሪ አምሳል እቲ አምላኽ አብ ደቂ ሰብ ዘልኦ ፍቕሪ እዩ። ማርያም መንፈሳዊት አደና እያ ስለዚ ክንሰምዓ ክንቀርባ ትደልየና። ውሉዱ ዝርሓቖ ወላዲ ክሳቐ እዩ ዝነብር ሎሚ ማርያም ደቃ ርሒቕናያ ትጉሂ አላ።
- ከም ደቂ ማርያም ጸለይቲ ንኹን። ሓደ ካብቲ ፍሉይ መለለዪ አደና ትጽሊ ነይራ። አብ ቤተ መቕደስ አብ ጽርኃጽዮን አብ ኩሉ ንአምላኽ ዘኪራ ትጽሊ ነይራ። ደቂ ማርያም ሓደ ካብቲ መለለይና ጸሎት ክንፈቱን ክንገብር እንከሎና እዩ። መምህርና ኢየሱስ ወዳ ኩሉ ጊዜ ከየቋረጽኩም ጸልዩ ኢሉና። ሰላም ፍቕሪ ምሕረት ዝደሊ ክጸሊ ይግብኦ። ማርያም አደና ጸሎት ምሃርና ንበላ።
አብዚ ፍሉይ ዝኽሪ ብዓልና እምብአር ብፍሉይ መለለይና ዝኾነ ደቂ ማርያም ዘብል ግብርን እንመርሖ ሕይወት ንሰላምን ፍቕርን ዝመርሕ ገይርና ክንነብር መብጽዓና ክነሕድስ ንሕተት አሎና። እዚ ንብዙሓት ይኸብደና እዩ። እንተ ኾነ አምላኽ አሚንና ክንጽሊ እንተ ጀመርና ክንገብሮ ንኽእል ኢና። ንዝለመድካዮ ክትቅይር ቀሊል ከም ዘይኮነ ኩልና ንፈልጦ ኢና። ንዝዓበየ ጸጋን በረኸትን ሰላምን ርኢኻ እንተ ዘይከአልካ ክትቅይር ከቢድ እዩ። እሞ ንቅድስና ሕይወተይ ክሰርሕን ክዕጠቕን ሓግዘኒ ኢልና ዕለት ዕለት አብ ቅድሚ ማርያም ተደፊእና ንለምን።
ዓመትና ፍረ ክህልዎ ኵሉ ክቕየረልና አብ አምላኽ ክንምለስ አሎና። ነብያት አብ ብሉይ ኪዳን ሎሚ ቤተ ክርስትያን፥ ተመለሱ ተንስሑ ንብሃል አሎና። ኃጢአት በዚሑ አብ ቅድሚ አምላኽ ቀሪቡ ምሕረት ዝሓትት ውሒዱ ምስ ኃጢአትና እንነብር ውሑዳት አይኮናን ስለዚ አሕዋተይ ሎሚ ከም ትማሊ አምላኽ አብ መአዲ ምሕረት ክንምለስ ይልምነና አሎ። አምላኽ አብ አፍደገ ኮይኑ ክንምለሶ እዚ ወደይ እዛ ጓለይ ይምለሰኒዶ ይኸውን እናበለ ክንምለሶ እታ ንመገዲ ጥፍአት ዝወሰደትና መገዲ ይጥምት አሎ። ሰይጣን ተዓዊትልና እንተሎ ልብና አለስሊስና ብኃጢአትና ተነሲሕና ብእከየ ብእከይ ወበ ዓቢ ብእከየ እናበልና አብኡ ንመለስ።
ኦ ኪዳነ ምህረት አደና ካብ ወድኺ ምሕረት ዕርቂ ሰላም ክወርድ ለምንልና ንበላ። አደ ምሕረት ኢኺ ተለመንልና ፍሉይ ጸጋ ክወርደና ከምቲ ንሓዋርያት አኪብኪ ጸሎት ዘስተምህርኪ ከምኡ
ብዓቢኡ መንፈስ ቅዱስ ክወርዶም ዘሰናዶኺ ንአና እውን ብኃጢአትና ተነሲሕና ፍሉይ ምሕረት ክወርደና ሓግዝና ንበላ።
ዓመትና ፍረ ክህልዎ ኵሉ ክቕየረልና አብ አምላኽ ክንምለስ አሎና። ነብያት አብ ብሉይ ኪዳን ሎሚ ቤተ ክርስትያን፥ ተመለሱ ተንስሑ ንብሃል አሎና። ኃጢአት በዚሑ አብ ቅድሚ አምላኽ ቀሪቡ ምሕረት ዝሓትት ውሒዱ ምስ ኃጢአትና እንነብር ውሑዳት አይኮናን ስለዚ አሕዋተይ ሎሚ ከም ትማሊ አምላኽ አብ መአዲ ምሕረት ክንምለስ ይልምነና አሎ። አምላኽ አብ አፍደገ ኮይኑ ክንምለሶ እዚ ወደይ እዛ ጓለይ ይምለሰኒዶ ይኸውን እናበለ ክንምለሶ እታ ንመገዲ ጥፍአት ዝወሰደትና መገዲ ይጥምት አሎ። ሰይጣን ተዓዊትልና እንተሎ ልብና አለስሊስና ብኃጢአትና ተነሲሕና ብእከየ ብእከይ ወበ ዓቢ ብእከየ እናበልና አብኡ ንመለስ።
ኦ ኪዳነ ምህረት አደና ካብ ወድኺ ምሕረት ዕርቂ ሰላም ክወርድ ለምንልና ንበላ። አደ ምሕረት ኢኺ ተለመንልና ፍሉይ ጸጋ ክወርደና ከምቲ ንሓዋርያት አኪብኪ ጸሎት ዘስተምህርኪ ከምኡ
ብዓቢኡ መንፈስ ቅዱስ ክወርዶም ዘሰናዶኺ ንአና እውን ብኃጢአትና ተነሲሕና ፍሉይ ምሕረት ክወርደና ሓግዝና ንበላ።
ብዓቢኡ መንፈስ ቅዱስ ክወርዶም ዘሰናዶኺ ንአና እውን ብኃጢአትና ተነሲሕና ፍሉይ ምሕረት ክወርደና ሓግዝና ንበላ።
ብሩኽ ዓወደ ዓመት።
ኣባ ንጉሠ ፍሥሓ።


text:
ፕረዚደንት የመን ዝነበረ ዓሊ ዓብደላ ሳልሕ ሎሚ ተቐቲሉም።ንሶም ካብ ከተማ ሰንዓ ብሸነኽ ደቡብ ዝቐተልዎ ዕጡቓት ሑቲ ምዃኖም ናቱ ፓርቲ ኣፍሊጡ`ሎ። ሑቲ ብወገኖም ናብ ስዑድያ ንክንጽንበር ኣብ መንገዲ ኸሎ ከምዝተቐተለ ይገልጹ`ለዉ።
ቅድሚ ሓሙሽተ ዓመት ካብ ስልጣን ቅድሚ ምውራዱ ንየመን ን30 ዓመት መሪሑ። ኣብ 2012 ግን ብዝነበረ ፖለቲካዊ ጸቕጢ ተደፊኡ ወሪዱ ግን ኣንጻር`ቲ ብፕረዚደንት ኣብዱ ራቡ ማንሱር ሓዲ ዝምራሕ ሓዲሽ መንግስቲ ድማ ብረት ኣልዒሉ።
ድሕሪ ሰለስተ ዓመት ኩናት ድማ ምስቶም እንዳተርንዑ ዝመጹ ዕጡቓት ሑቲ ብምትሕብባር ንከተማ ሰንዓን ካልእን ተቖጻጺሮም፡ ፕረዚደንት ሓዲ ናብ ስዑድያ ከምዝሃድም ጌሮም። ፕረዚደንት ሓዲ ሓገዝ ስዑድያ ድሕሪ ምሕታት ድማ ብስዑድያ ዝምራሕ ገለ ኣባላት ወሽመጥ ዝተጸንበርኦ ጥምረት፡ ንዕጡቓት ሑቲን ደገፍቲ ዓደደላ ሳልሕን ምድብዳብ ቀጺሎም።
ሕጂ ቅንጸላ ዓሊ ዓብደላ ሳልሕ ዝስማዕ ዘሎ፡ እቲ ምስ ሑቲ ዝነበሮ ምሕዝነት ድሕሪ ምፍራሱ ድሕሪ ክልተ መዓልታት`ዩ። ዝሓለፈ ቀዳም ኣብ ዝተሰምዐ ዘርብኡ፡ ንሑቲ ንምውጋዝ ምስ ስዑድያ ምሕዝነት ንምዕቃብ ጸዊዑ ኔሩ። ሎሚ ሞት ዓብደላ ሳልሕ ዘፍለጡ ዕጡቓት ሑቲ፡ ኣንጻር ጥምረትና ውዲት ዕልዋ ኣሊሙ ዝነበረ ዓብደላ ሳልሕ፡ ናብ ስዑድያ እናኸደ ኸሎ ተቐቲሉ`ሎ ኢሎም።
መራሒ ናቱ ውድብ ዝኾነ `ፋይቃ ኣል-ሳይድ` ብወገኑ፡ “ኣብ ምክልኻል`ዛ ሪፓብሊክ ተሰዊኡ” ክብል ሞቱ ኣረጋጊጹ`ሎ።
ዝሓለፈ ሰሙን ኣብ መንጎ ክልቲኦም ፈላማይ ግጭት ተወሊዑ ኔሩ ኣብ መንጎ ሑቲን ደገፍቱን- ኣብ ሰንዓ ንዝርከብ ዓቢይ መስጊደይ ወሪርኩም ክብል`ውን ንሑቲ ከሲሱ፡ ንጣሪቅ ሳልሕ ዝተባህለ ኣዛዚ ፍሉይ ሓይሊ`ውን ኣጥቂዕኩም ኢልዎም።
ዲፕሎማት ኣሜሪካ ዝነበረ ሕጂ ኣብ ኢንስቲቱት ማእከላይ ምብራቕ ዝሰርሕ ደቪድ ማክ፡ ንዓሊ-ዓበደላ ሳልሕ፡ ኣብ ዓረባዊ ዓለም ካብ መንጎ በላሕቲ ሃንደስቲ ፖሊቲካ ክብል ይገልጾ። ዘይፍትሓዊ ብዝኾነ ኣገባብ፡ብኣሜሪካ ብዝተደገፋ ኣባላት ቤት-ምኽሪ ምትሕብባር ወሽመጥ ተደፊኡ ዝወጻእኩ`የ ከምዝብል`ውን ይገልጽ።
ብኻልእ ወገን ዋና ጸሓፊ ሕቡራት ሃገራት ኣንቶንዮ ጉተረስ፡ ኣብ ሰንዓን ከባቢኣን ዝካየድ ዘሎ ውግእ ኣብ ልዕሊ ሰላማውያን ሰባት ከቢድ ሃስያ የወርድ ኣሎ ብምባል፡ ስምምዕ ምቁራጽ ተኹሲ ክግበር ጸዊዑ`ሎ።
በቲ ኣብ መንጉ ሚልሻታት ሑቲን ደገፍቲ ፕረዚደንት ነበር ዓብደላ ሳልሕን ዝተወልዐ ግጭት፡ዛጊት ብኣሰርተታ ዝቑጸሩ ከምዝሞቱ ይግለጽ ኣሎ። ንሱ ከይኣክል፡ ደብዳብ ነፈርቲ ስዑድያ`ውን ኔሩ ናብ ሎሚ ሶኑይ ኣብ ዘውግሕ ለይቲ ኣብ ርእሰ ከተማ የመን-ሰንዓ፡ ሰባት ክንቀሳቐሱ ኣይክኣሉን-ኣምቡላንሳት`ውን ናብ ቁሱላት ክበጽሓ ኣይክኣላን ይብል ዳይረክተር ኣህጉራዊ ቀይሕ መስቀል ኣብ ማእከላይ ምብራቕ-ሮበርት ማርዲኒ።
ካብ ዓረባዊ ዓለም ዝደኸየት ትብሃል -የመን፡ ሕጂ ድማ ሰብኣዊ ቅዝፈት ኣጋጢምዋ`ሎ-እቲ ግጭት ካብ ዝለዓል ጥራሕ ልዕሊ 10 ሺሕ ሰላማውያን ሰባት ሞይቶም፡ ኣስታት ክልተ ሚልዮን ተፈናቒሎም። ሕማም ኮሌራ ብግዲኡ ንኣስታት ሓደ ሚልዮን ከምዝተንከፈ ይንገር።


text:
(ኣብ ሕዳር 2001 ‘Eritrean Symbols Of Many Colors’ ኣብ ትሕቲ ዝብል ኣርእስቲ ብሳልሕ ቃዲ ጆሃር ብቋንቋ እንግሊዝ ዝተጻሕፈ: ትርጉም – ዮኣ)
መእተዊ : ኣንበሳ ኣብ ርእሱ ኣኽሊል ደፊኡ ሰንደቕ ዓቲሩ ኣሎ፣ እታ ኣኽሊልን እታ ዓቲርዋ ዘሎ ዘንጊን ድማ ኣብ ልዕሊአን መስቀል ኣለወን። እዚኣ ኣርማ ናይ “ኣንበሳ-ዘነገደ-ይሁዳ-ግርማዊ-ቀዳማዊ-ሃይለ-ስላሰ-ንጉሰ-ነገስት-ዘኢትዮጵያ” ኢያ ዝነበረት። እዛ ኣርማ ኣብ ማእከል እታ ቀጠልያ፣ ብጫን፣ ቀይሕን ዝሕብራ ባንዴራ ኢትዮጵያ’ውን ነይራ።
ንብዙሓት ኤርትራውያንን ኢትዮጵያውያንን ምልክት ናይ ዓመጽ፣ ጸቕጢ፣ ፍርሕን ድሕረትን ኮይና ክትርኣዮም እንከላ፣ እቶም ካብ መግዛእቲ ፋሺሽታዊ ሓይልታት ጣልያን ሓራነቶም ጥራሕ ከርእዩ ዝደልዩ ዝነበሩ ወይ ድማ ምስቶም ስግር መረብ ዝነብሩ ብደምን ብባህልን ዝተኣሳሰርዎም ህዝቢ ርክቦም ዝተበትከ ኮይኑ ዝስምዖም ዝነበሩ ኤርትራውያን ግና ነዛ ኣርማ ከም ኣርማኦም ተቐበልዋ።
ብተወሳኺ፣ ኣብቲ ሽዑ ግዜ ገለ ኤርትራውያን ወለዶ መበቆሎም ምስ ኢትዮጵያ ብቐረባ የተኣሳስርዎ ነይሮም ኢዮም። ኣብ ውርሻ ታሪኽ ጥንታዊት ስልጣነ ኣኽሱም እውን ገለ ክፋል ኤርትራን ኢትዮጵያን ዝራኸብ ኣብ ርእሲ ምዃኑ፣ ሓይልታት ጣልያን ኣብ ዓድዋ ኣንጻር ኢትዮጵያ ኣብ ዝተፋለሙሉ እዋን ይኹን ኣብ ካልእ ሜዳታት ውግእ፣ ገለ ካብቶም ኣብ ትሕቲ ግዝኣት ጣልያን ዝነበሩ ኤርትራውያን ኣብ ጎድኒ ኢትዮጵያውያን ተሰሊፎም ተዋጊኦም ኢዮም።
ቅድም’ዚ ግን ንግዜ ምውጻእ ጣልያን ንዳህስስ።
1.መድረኽ ምስግጋር
ፋሺሽታዊት ጥልያን ብሓይልታት ኪዳን ኣብ ካልኣይ ኲናት ዓለም ድሕሪ ምስዓራ ኤርትራ ናብታ ንመጀመርታ እዋን ምስ ዴሞክራስያውያን ትካላትን ናጽነት ኣተሓሳስባን ዘላለየታ እንግሊዝ ተሰጋገረት። ነዚ ሓሳባትካ ብናጻ ናይ ምግላጽ መድረኽ ተጠቒሞም’ዮም እምብኣርከስ ኤርትራውያን ሃገራዊ ሓድነትን፣ ሃገራውነትን ክሃንጹን ነቲ ርእስኻ ምኽኣል ዝብል መትከል ከበጋግስዎን ዝጀመሩ። ይኹን እምበር እቲ ኤርትራዊ ሃገራውነት ዝብል ኣምር እናኸረረ ኣብ ምምጽኡን ኤርትራውያን ዕድል መጻኢኦም ባዕሎም ክጭብጡን ኣብ ዝሓነኑሉን እዋን እቲ ውድብ ሕቡራት ሃገራት ንሊብያ፣ ሶማልን፣ ኤርትራን ‘ክውግነን’ ዝገበሮ ታህዋኽ መኻልፍ ስለዝኾነ ርእሰ-ምርኮሳ ኤርትራውያን ኣይተጋህደን።
ይኹን እምበር፣ ኣርብዓታት ሓድሽ መድረኽ ፖለቲካዊ ክትዕን ቃልስን ኣብ ርእሲ ምትእትታዉ ህዝቢ ውዱብ ምንቅስቓሳት ክገብርን ምልዕዓላት ክፈጥርን፣ ዝተፈለላዩ ሕብረተሰባት ኤርትራ’ውን ክቀራረቡን ኣብ መንጎኦም ዝነበረ ፍልልያት ንምጽባብ ክንቀሳቐሱን ጀመሩ። ጋዜጣታት ኣጉላዕልዓ፣ ፖለቲካዊ ንቕሓት ብዕጽፍታት ወሰኸ፣ ዘመናዊ ኤርትራዊ ሃገራውነት ድማ ተወልደ።
ኣብ ኤርትራ ተራእዩ ዘይፈልጥ ውዕውዕ ፖለቲካዊ ሃዋሁ ድሕሪ ምፍጣሩ እምብኣርከስ እቲ ከም ባርዕ ዝቀጻጸል ዝነበረ ኤርትራዊ ሃገራውነት ንዕኡ ዝውክሎ ናቱ ዝኾነ ኣርማ ክደሊ ግድን ኮነ።
2. ምቕልቃል ሰልፍታትን ኣመዓባብላ ባንዴራን
ኣብቲ ጽኑዕ ሃገራዊ መንነት ንምርግጋጽ ዝተገብረ ቃልሲ እተን ናጽነት ዝጠልባ ዝነበራ ማሕበራት ቅልጡፍ ዕብየት ከርእያ ኣብ ርእሲ ምኽኣለን፣ እቲ ሓድሽ ፖለቲካዊ ባይታ’ውን ዓበይትን ክኢላታትን መራሕቲ ኣፍረየ። ኢብራሂም ሱልጣን ማሕበር ‘ኣልራቢጣ ኣልእስላምያ’ ብምምስራት ንሸቃሎ ትግረ ካብ ኣርዑት ‘ሽማግለ’ ሓራ ንምውጻእ ናይ ደርቢታት ቃልሲ ኣበገሰ፣ ብዙሕ ክፋል ናይቲ ንነዊሕ ግዜ ኣብ ትሕቲ ጭቆና ዝነበረ ሕብረተሰብ ድማ ኣብ ጎድኑ ተሰለፈን ከም በዓል ዓብደልቃድር ከቢረ፣ ናስር ፓሻን ዑመር ቃዲን ዝኣመሰሉ ዓበይቲ መራሕቲ’ውን ምስኡ ኪዳን ገበሩን።
ኣብዚ ግዜ’ዚ፣ ማሕበር ኤርትራ ንኤርትራውያን ኣብ ትሕቲ መሪሕነት ራስ ተሰማ፣ ወዱ ኣብራሃ ተሰማ፣ ስዩም መዓሾን ወልደኣብ ወልደማርያምን ተመስረተ። ስለዚ’ምበኣር ብወገን ኣልራቢጣ ኣልእስላምያ ሓደ ዓቢ ኪዳን ክፍጠር እንከሎ ኤርትራ ንኤርትራውያን’ውን ንኣርባዕተ ንኡሳን ሰልፍታት ኣብ ኪዳን ኣሕቢራ ንሰልፊ ናጽነት ብምምስራት ነታ ናይ ኢትዮጵያ ደገፍ ዝነበራ ማሕበር ሕብረት(ብልሙድ ኣጸዋውዓ -ማሕበር ኣንድነት) ክትብድሃ ጀመረት። ብዙሓት ሰባት እታ ሰማያዊት ባንዴራ ኣብ ከምዚ ዝበለ ፖለቲካዊ ኩነታት ብኣባላት ሰልፊ ናጽነት ከም ዝተበጋገሰት ይኣምኑ።
ድሕር’ዚ ኤርትራ ኣብ ሓድሽ ምዕራፍ ምንብልባል ባንዴራታት ኢያ ኣትያ። ሕብረታውያን ባንዴራ ኢትዮጵያ ኣንበልበሉ፣ ማሕበራት ሻራ-ኢጣልያ ባንዴራ ጥልያን ኣንበልበላ፣ ውሑዳት ምስ እንግሊዝ ምውጋን ዝመረጹ ድማ ናይ እንግሊዝ ባንዴራ ኣንበልበሉ።
ኣብ 1952፣ ኩላቶም ኤርትራውያን ወከልቶም ብምምራጽ ባንዴራ ኤርትራ ኣጽደቑ። እዛ ባንዴራ እዚኣ ብቕድሚ ብሩህ-ሰማያዊ ሕብሪ ዝቖማ ሰለስተ ጨናፍር ኣውሊዕ ዘለዋ ክትከውን እንከላ፣ ካብተን ሰለስተ ጨናፍር እተን ክልተ ዓሰርተው-ሓደ ኣቑጽልቲ ክህልወን ከሎ፣ እታ ማእከለይቲ ድማ ዓሰርተ ክልተ ኣቑጽልቲ ኣለዋኣ። እቲ በዛ ባንዴራ እዚኣ ዝተፈለመ ኤርትራዊ ሃገራውነት እምብኣርከስ ክሳብ ሎሚ ይግስግስ ኣሎ፣ እዛ ባንዴራ እዚኣ ጥራሕ ድማ ኢያ እታ ህዝቢ ብሙሉእ ድምጺ ተሰማሚዑ ክትውክሎ ዘጽደቓ ሃገራዊት ኣርማ። እዛ ባንዴራ እዚኣ ኢያ ንምፍጣር ናይታ ሎሚ ንፈልጣ ሃገረ ኤርትራ ዘረጋገጸት ማሕተም።
3. ፖለቲካዊ ምፍሕፋሕ
ቅድሚ ሱሳ ዓመታት ዞባውያንን ኣህጉራውያንን ሓይልታት ንኤርትራ ከፋፊሎም ምስ ሱዳንን ኢትዮጵያን ክሕውስዋ መደብ ኣበጊሶም ነበሩ። ኣብዚ ግዜ’ዚ ኤርትራውያን ኣብ ፈታኒ ቀራና መንገዲ ነበሩ፣ እቲ ናጻ ናይ ምዃን ጠለቦም ጸማም እዝኒ ስለዝተዋህቦ ክልተ ምርጫታት ጥራሕ’ዩ ነይሩዎም፣ ሓደው ክከፋፈሉ ሓደው ድማ ምስ ኢትዮጵያ ክሓብሩ። ሰልፊ ሕብረት’ውን እቲ ናይ ናጽነት ሕቶ ከይሰምር ዓቢ ኣበርክቶ ነይርዋ ክበሃል ይከኣል ኢዩ።
ኣብ መወዳእታ ግን፣ ሓያላን ሃገራት ዓለምን እቲ ንመዋጥር ኤርትራ ፍታሕ ክረኽበሉ ዝነበሮ ውዱብ ሕቡራት ሃገራትን ንኤርትራ ሰለስተ ምርጫታት ኣቕረቡላ።
1. ምክፍፋል (ኣዝዮም ውሑዳት ዝደገፍዎ)
2. ዘይቅድመኹነታዊ ሕብረት ምስ ኢትዮጵያ(ሓያል ደገፍ ናይ ማሕበር ሕብረትን ኢትዮጵያን ዝነበሮ)
3. ናጽነት(ሰልፊ ናጽነትን ኣልራቢጥያ ኣልእስላምያን ዝቃለሳሉ ዝነበራ)
መብዛሕትኦም ኤርትራውያን ምስ ናጽነት ዝብል ሓሳብ ተሰማሚዖም ኣብ ጎድኒ ሰልፊ ናጽነት ብምስላፎም፣ ንሃገሮም ተጎዛዝያ ንሓዋሩ ካብ ምጥፋእ ኣድሒኖማ ክበሃል ይከኣል። እቲ ምክፍፋል ዝብል መደብ ተሳዕረ፣ ኤርትራ ድማ ከይተመቓቐለት ሓንቲ ኣካል ኮይና ክትቅጽል ከኣለት።
እንተ እተን ተጻረርቲ ናይ ናጽነትን ናይ ኣንድነትን ክልተ ደምበታት ግን ካብ መትከለን ፍሕት ምባል ኣበያ። ነዚ ምፍጣጥ እዚ ንምፍታሕ ኢለን ድማ እተን ክልተ ሰልፍታት ናብ ድርድር ኣምርሓ፣ በዚ ኸምዚ ንኽልቲአን ማእከላይ ዝኾነ ብይን ተበየነ – ኤርትራን ኢትዮጵያን ኣብ ትሕቲ ንጉስ ሃይለ ስላሰ ብፈደረሽን ክቑረና። እዚ ንብዙሓት ሃገራውያን ጓሂ ዝነበሮ ፍታሕ እኳ እንተነበረ ንኤርትራ ካብ ምክፍፋል ዘድሕን ዝሓሸ ፍታሕ ኢሎም ግና ተቐበልዎ። ሕማቕ ዕድል ኮይኑ ግዳ እዚ’ውን ኣይሰመረን፣ እቲ ናይ ፈደረሽን ውዕል ኣብ ዓሰርተ ዓመቱ ተቖጽዩ ተረፈ።
ናብ ጉዳይ ሰንደቕ-ዕላማ ምስ እንምለስ፣ ባንዴራ ኤርትራ ብዙሕ ክትዕ ዝሓለፋ፣ ድምጺ-ምርጫዝተኻየደላን እቲ ኣብ ውሽጢ ሽዱሽተ ኣዋርሕ ፈላሚ ቅዋም ኤርትራ ክነድፍ ሓላፍነት ዝተዋህቦ 68 መስረትቲ ኣባላት ዘካተተ ቤት-ምኽሪ ኤርትራ ብሙሉእ ድምጺ ዘጽደቓን ኢያ ነይራ። ድሕር’ቲ ናይ ሽዱሽተ ኣዋርሕ መዝነት፣ እቲ ቤት ምኽሪ ናይ መጀመርታ ሃገራዊ ባይቶ ኤርትራ ኮይኑ ንኣርባዕተ ዓመታት ከገልግል ሓላፍነት ተረከበ። ካብዚኣቶም 14 ኣባላት ነቲ ዕድመ ክነጽግዎ እንከለዉ፣ ገለ ድማ ኣብ ሚኒስተርነትን ኣብ ህዝባዊ ቤትጽሕፈታትን ተሾሙ። ነቶም ዝጎደሉ 14 ኣባላት ባይቶ ብሓደስቲ ንምትካእ ግን ምርጫ ተኻየደ። ዝርዝር
ኣስማት ናይቶም 14 ሰባት እዚ ዝስዕብ ኢዩ፦
1.ኣቶ መስፍን ገብርሂወት
2.ሰይድ ያሲን ሓሰን ናይብ
3.ራስ ተሰማ ኣስመሮም
4.ግራዝማች ተኸሃይማኖት በኹሩ
5.ቀኛዝማች ሓድገምበስ ክፍሎም
6.ናስር ፓሻ ኣቡበከር
8. ኣቶ ወልደዮሃንስ ገብረዝጊ
9.ኢንስፔክተር እምባየ ገብረኣምላኽ
10.ኣቶ ተድላ ባይሩ
11.ፊተውራሪ ሓረጎት ኣባይ
12.ኣዝማች ተስፋይ በራኺ
13.ኣቶ ኣምባየ ሃብተ
14.ኣቶ ተስፋልደት ገረድ
(ምንጪ፦ መሓመድ ስዒድ ናውድ ካብ ኣልሓዲዳ ወልታሪኽ)
4. ምውራድ ሰማያዊት ባንዴራ
እታ ብትግረ ‘ከድራ’፣ ትግርኛ ድማ ‘ኣውሊዐይ’ እናተባህለት እትጽዋዕ ሰማያዊት ባንዴራ እምብኣርከስ መለለዪት ናይታ ውልዶ ሃገር ኤርትራ ኮነት። ጌና ብፈደረሽን ምስ ኢትዮጵያ ከይተቖርነት እንከላ ኤርትራ ልኡላውነታ ዝተሓለወ ናይ ገዛእ ርእሳ ባንዴራ’ውን እትውንን ሃገር ኮይና ነበረት።
ይኹን እምበር እቶም ምስ ኢትዮጵያ ሕብረት ዝጽውዑ ዝነበሩ ክፋል(ማሕበር ሕብረት) ንርእሰ-ውሳነ ኤርትራ ብምቅዋም ብሃይለ ስላሴ ክመሓደሩ ይደልዩ ነበሩ፣ ኣብቲ ፈደረሽን ዝነበረሉ እዋን’ውን እንተኾነ ድማ ባንዴራ ኢትዮጵያ ብምንብልባል ነቲ ናይ ፈደረሽን ስምምዕ ዝብሕጉግ ተግባራት ኣይገደፉን። ሻቡ ኣይደንጎየን ድማ ሃጸይ ሃይለ ስላሴ ንውዕል ፈደረሽን ክግህሶ ጀመረ፣ ንባይቶ ኤርትራ ኣፍሪሱ ድማ ነታ ሰማያዊት ባንዴራ ኤርትራ ብባንዴራ ኢትዮጵያ ከም እትትካእ ገበረ። ምውራድ ናይዛ ባንዴራ መፈለምታ ናይቲ ኤርትራውያን መሰል ርእሰ-ውሳኔኦም ክመልሱ ዘካየድዎ ነዊሕን መሪርን ገድሊ ኮነ።
ኣብ መወዳእታ ሓምሳታት መንግስቲ ኢትዮጵያ ውዕል ፈደረሽን ክግህሰሉ ኣብ ዝጀመረ እዋን ሓራካ ወይ ድማ ማሕበር ሻውዓተ ብዝብል ቅጽል ዝፍለጥ ሰላማዊ ህዝባዊ ናይ ተቓውሞ ምንቅስቓስ ጀሚሩ ነበረ፣ ኣባላቱ ክህደኑ ምስ ጀመሩ ግን ናብ ሕቡእ ተቓውሞ ተለወጠ። ኣብ መስከረም 1961 ድማ ብረታዊ ቃልሲ ብመሪሕነት እድሪስ ዓዋተ ጀመረ። ኣብዚ ግዜያት ምጅማር ቃልሲ እምበኣርከስ ተጋድሎ ሓርነት ኤርትራ ትኹን ሓራካ ነታ ሰማያዊት ባንዴራ ኤርትራ ኢየን ኣንበልቢለን ዝወፈራ።
ኣብ ሱሳታት ባንዴራ ኢትዮጵያ ብፍላይ በቶም ኣኽረርቲ ሕብረት ብኽብሪ ኢያ ትርአ ነይራ። ዋላ’ኳ ሕጊ እንተዘይኣዘዞ ድማ ኣብ ቀብሪ ኣብ መርዓ ወይ’ውን ኣብ ካልእ ህዝባዊ በዓላት ባንዴራ ኢትዮጵያ ኢያ ትስቀል ዝነበረት። በቲ ካልእ ወገን ድማ ሃገራውያን ኤርትራውያን ነታ ብሕጊ ዝተኸልከለት ሰማያዊት ባንዴራ ኤርትራ ካብ ዝተሓብኣቶ ኣቐልቂሎም ንናእሽቱ ደቆም ባንዴራ ሃገሮም ከይርስዑ የዘኻኽርዎምን እታ ሽዑ ዓብላሊት ዝነበረት ባንዴራ ኢትዮጵያ ብሓይሊ ኣብ ልዕሊኦም ዝተስገደደት ምዃና የስተምህርዎምን ነበሩ።
ሕብረታውያን ነታ ሰማያዊት ባንዴራ ሽቶ ናይ ፕሮፖጋንዳኦም ገይሮም ከጥቅዕዋ ጀመሩ፣ “ባንዴራ ውዱብ ሕቡራት ሃገራት” እናበሉ ድማ የቆናጽብዋ ነበሩ። እንተ ነታ ናይ ኢትዮጵያ ባንዴራ ግን፣ ‘ናይ ጃንሆይ ፣ ናይቲ ቅቡእ ኣምላኽ ባንዴራ’ እናበሉ ወደስዋ። ባንዴራ ኢትዮጵያ መለኮታዊ ክብሪ ክትውሃብ እንከላ ብኣንጻሩ እታ ናይ ኤርትራ ባንዴራ “ባንዴራ ናይ ‘ወንበዴታት’”፣ “ባንዴራ ናይ ሸየጥቲ ሃገር” ተባህለት።
ድሒሩ ኣብ ዝመጸ መድረኻት፣ ብፍላይ እቶም ነዚ ፕሮፖጋንዳ እዚ እናተመገቡ ዝዓበዩ መንእሰያት፣ እታ ባንዴራ ንኹሉ ፖለቲካውን ማሕበራውን ሓይልታት ዝውክሉ ደቂሃገር ብኣገባብ ተመሪጾም ዝመረጽዋን፣ እንተላይ እቶም ምስ ኢትዮጵያ ዝውግኑ ዝነበሩ ኤርትራውያን ከይተረፉ ከይፈተዉ ዝተቐበልዋን ብ ዴሞክራስያዊ ኣገባብ ዝመጸት ሓቀኛ ባንዴራኦም ገይሮም ክቕበልዋ ዓቕብ ኮኖም።
5. ምቕልቃል ሓዳስ ባንዴራ
ኣብ መስከረም 1961 ሓምድ እድሪስ ዓዋተ ነታ ሕብረታውያን ምስ ሃይለ ስላሴ ተሓባቢሮም ቀቢሮም ከትርፍዋ ዝሃቀኑ ሰማያዊት ባንዴራ ዳግማይ ሂወት ሰኹዓላ። ትትከለሉ ናጻ መሬት ከምጽኣላ ምስ ወፈረ ድማ ገጠምቲ ገጠሙላ፣ ደረፍቲ’ውን ዘየሙላ፤ ህዝቢ ኤርትራ ኣብ ጎድና ተሰለፈ፣ ኤርትራዊ ሃገራውነት ድማ ከም ብሓድሽ ተባርዐ። እታ ባንዴራ ንሕልምታት እቶም ኩሎም ንምስላ ካብ ዝኽሮም ከየህሰሱ ዘጽንሕዎ ሃገራውያን ብምውካል ከም ማግኔት ንኹሎም ኤርትራውያን ከተዕስሎም ከኣለት።
ኣብ ከባቢ 1973፣ እቶም ዝተረፉ ተደናገጽቲ ሕብረት ሓንሳብን ንሓዋሩን ተሳዕሩ፣ ኩሉ ኤርትራዊ ድማ ነታ ባንዴራ ዝነበሮ ደገፍ ኣረጋገጸ። ኣብዚ ግዜ’ዚ ኣብ ትሕቲ ጽላል እታ ባንዴራ እቲኣ ኮይኖም ኤርትራውያን ብዘይካ ንኣስመራ፣ ባጽዕን፣ ዓሰብን ንመላእ ኤርትራ ሓርነት ኣጎናጸፍዋ።
ዝተፈጥረ ውድባዊ ፖለቲካ እንተዘይዕንቅፎም ነይሩ ኤርትራውያን ነታ ነዊሕ ዝተጎሳቖለት ባንዴራ ካብ ከርተት ከድሕንዋ ዝነበረ ሕልሞም ምተጋህደ። ይኹን እምበር፣ ሕማቕ ኣጋጣሚ ኮይኑ ሒደት ዓመታት ድሕሪ’ቲ ዘበገስዎ ቃልሲ ኣብ ሜዳ ኤርትራ ሓድሽ ዕግርግር ተፈጥረ። ህዝባዊ ግንባር ሓርነት ኤርትራ(ህ.ግ.ሓ.ኤ) ነቲ ሽዑ ግዜ ብመጉዚትነት ሕብረት ሶቭየትን ኮሙኒስታዊት ቻይናን ዝካየድ ዝነበረ ደማዊ ሰውራዊ ምንቅስቓሳት ብምቕዳሕ ሓዳስ ባንዴራ ሒዙ መጸ። ኣብቲ ናይ 1977 ውድባዊ ጉባኤ ህ.ግ.ሓ.ኤ ድማ ኢያ ሓንቲ ብስሉስ ኩርናዓት ናይ ቀጠልያ፣ ቀይሕን፣ ሰማያዊን ዝቖመት ኣብ ማእከላ ድማ ብጫ ኮኾብ ዘላታ ባንዴራ ዝተቐልቀለት። ይኹን እምበር ናይዚ ሽዑ ዝካየድ ዘሎ ጉባኤ ኣርማ ጥራሕ ኢያ ብምባል ሓዳስ ባንዴራ ይፈጥር ከምዘይነበረ ከሓደ፣ ብዙሓት ተቓለስቲ ግን ኣይኣመንዎን። እታ ‘ኣርማ ጉባኤ’ ተባሂላ ዝነበረት እምብኣርከስ ነታ ሰማያዊት ባንዴራ ክትትክእ ዝተበገሰት ምንባራ ጽንሕ ኢሉ ግዜ ባዕሉ ኢዩ መስኪርዎ።
6. ምስናዕ ባንዴራታት
ድሕሪ ሰለስተ ዓመታት ህ.ግ.ሓ.ኤ ምስታ ምስ ናቱ ኣርማ ምምስሳል ዝነበራ ህዝባዊ ወያነ ሓርነት ትግራይ ኮይኑ ን ተጋድሎ ሓርነት ኤርትራ(ተ.ሓ.ኤ) ብምጥቃዕ ካብ መሬት ኤርትራ ደፊኡ ናብ ሱዳን ኣውጽኣ። ከም ውጽኢት ናይዚ ድማ ተ.ሓ.ኤ ናብ ዝተፈላለያ ጉጅለታት ተፈናጨለት፤ እታ ሓንቲ ካብዚኣተን ‘ሳግም’ ኢያ። ኣብ ሰማንያታት ሳግም ብ ኢብራሂም ቶቲል ተመሪሓ ናብ ህ.ግ.ሓ.ኤ ድሕሪ ምጽንባራ እቲ ውድብ ደስ ከይበሎ እንደገና ነታ ሰማያዊት ባንዴራ ኣብ ጎድኒ’ታ ናቱ ቀያሕ ባንዴራ ክትስቀል ፈቐደ። ክሳብ መዓልቲ ናጽነት 1991 ድማ እታ ሰማያዊት ባንዴራ ህዝቢን እታ ኣርማ ህ.ግ.ሓ.ኤን ጎኒ-ንጎኒ ይስቀላ ነበራ።
ይኹን’እምበር ድሕሪ ናጽነት ኤርትራ፣ ካብ 1991-1993 ክልቲአን ባንዴራታት ሓደ ወጃብ ምጽንባር ሕብርታት ፈጢረን ሕጂ’ውን ሓዳስ ባንዴራ ተቐልቀለት፤ እዛ ሕውስዋስ ባንዴራ ኣብ ትሕቲ ‘ናጻ ኤርትራ’ ዝብል ጭርሖ ክሳብ ግዜ ረፈረንደም ተሰቒላ ኢያ። ኣብ ግንቦት 24፣ 1993 ልኡላዊት ኤርትራ ድሕሪ ምእዋጃ እዛ ባንዴራ’ውን ተጓሕፈት፣ ከም ሓድሽ ድማ እታ ብቐጠልያ፣ ቀይሕን ሰማያዊን ስሉስ ኩርናዓት ዝቖመት ባንዴራ፣ ንኮኾብ ብብጫ፣ ዝነቐጸ ዝመስል ቆጽሊ ኣውሊዕ ተኪኣ ተመልሰት(እታ ናይ ኮሙኒስታውያን መለለይት ዝነበረት ኮኾብ ድሕሪ ምውዳቕ ኮሙኒዝም ተዋጽእ ኣይነበረትን)።
ብመሰረት እቲ ናይ ህ.ግ.ደ.ፍ ዘይተተግበረ ቅዋም ዝብሎ እንተኾይኑ እዛ ባንዴራ መሰጋገሪት ኢያ፤ እቲ ወግዓዊ ምጽዳቕ እታ ባንዴራ ዕማም ሃገራዊ ባይቶ ምዃኑ ድማ ብዘየሻሙ መንገዲ ተገሊጹ ኣሎ። እንተኾነ ግና ኣብ ዓንቀጽ 4 ብዛዕባ ‘ሃገራውያን ኣርማታት’ ዝዛረብ ክፋል ናይቲ ዘይተተግበረ ናይ ህ.ግ.ደ.ፍ ቅዋም፣ ኣብ ቁጽሪ 1 ዳርጋ ከይተወሰነ ዝተወሰነ ዝመስል፤ “ናይ ኤርትራ ባንዴራ፣ ቀጠልያ፣ ቀይሕን፣ ብጫን ሰማያዊን ሕብርታት ምስ ወርቃዊ ቆጽሊ ኣውሊዕ ይህልዋ፣ እቲ
ካልእ ደቀቕቲ ዝርዝር ድማ ብሕጊ ክውሰን” ዝብል ጽሑፍ ይርከብ።
7. ምምላስ ሰማያዊት ባንዴራ – ምምላስ ክብርታት ህዝቢ ኤርትራ
ሎሚ ኤርትራ ድሕሪ ናጽነታ ርብዒ ዘመን ኣብ ዘቑጸረትሉ ግዜ፣ ጌና ብህዝቢ ዝተመርጸ ሃገራዊ ባይቶ የብላን፤ እቲ ዘሎ ህዝቢ ዘይመረጾ ባይቶ እንተኾነ’ውን ንባንዴራ ዝምልከት ዝኾነ ይኹን ውሳኔ ኣይገበረን፣ ኣብ ስራሕ’ውን የለን። ዓንቀጽ 4 ናይቲ ቅዋም “ኤርትራ ንታሪኻን ባህግታት ህዝባን ዘንጸባርቕ ሃገራዊ መዝሙርን ኣርማን ይህልዋ፣ እዚ ድማ ብሕጊ ይውሰን” ይብል። ህ.ግ.ደ.ፍ ንሕብርታት ባንዴራ ከሎ ጌና ወሲኑ ኣብ ቅዋሙ ከስፍሮ እንከሎ፣ ንሃገራዊ መዝሙርን ንኣርማን ዝምልከት ግን መጻኢ ሃገራዊ ባይቶ ክውስኖም ዕድል ምሃቡ ስለምንታይ ምዃኑ ዝፍለጥ የለን።
ብገለ ሸነኻት ከምዝትንተን እንተኾይኑ ግና እዛ ሎሚ ሃገር ወኪላ ዘላ ባንዴራ፣ ኣብ ሰማንያታት ኢሳያስ ኣፍወርቂ ንኩውየት ገይሹሉ ኣብ ዝነበረ እዋን ነታ ሓያል ኤርትራዊ ሃገራውነት ዘባርዐት ሰማያዊት ባንዴራ ካብ ልቢ ኤርትራውያን ሓኺኹ ክትርሳዕ ንምግባራ ዘምጽኣ ጥንሰ-ሓሳቡ ምዃና ይግለጽ። ከም ውጽኢት ናይዚ ድማ ነቲ ዓቢ ሃገራዊ ጉዳይ ባንዴራ ዝምልከት ዝተወስደ በይናዊ ፋሉል ውሳነ ኣብ ልዕሊ ሓድነት ኤርትራ ከቢድ ጉድኣት ኣኸቲሉን ምትፍናን ኣስዒቡን ኢዩ።
ኣብ ጥቅምቲ 27፣2001 መስፍን ሓጎስ ኣብ ለንዶን ኣብ ዝነበረ ኣኼባ ኣብ ዝተዓደመሉ ግዜ እታ ካብ 1991-1993 ዝነበረት ባንዴራ ኣብቲ ኣዳራሽ ተሰቒላ ዝረኣዩ ብዛዕባ ኣመዓባብላ ባንዴራታት ኤርትራ ፍልጠት ዘይብሎም ደገፍቲ ህ.ግ.ደ.ፍ “ኣብ መቐለ ዝተሰፍየት ባንዴራ” እናበሉ ክኹንንዎ ተሰሚዖም ኢዮም፤ እታ ናይቲ ስርዓት ራድዮ እውን ከም ኣመላ “ባንዴታ ጠላማት” ክትብል ድሕር ኣይበለትን። መርበብ ሓበሬታ ሻባይት’ውን “ናይ ኤርትራ ባንዴራ ዘይኮነት ካብ ባንዴራ ህዝባዊ ግንባርን ካብ ባንዴራ እቶም ወያነ ዝምውሎም ጉጅለታት ዝተዳቐለት ዘይትፍለጥ ባንዴራ” ክትብል ጽሒፋ ነይራ።
ሎሚ፣ ነታ ሰማያዊት ባንዴራ ብግቡእ ክፋለጥዋ ዕድል ዘይረኸቡ ብዙሓት ኤርትራውያን ኣለዉ። ገለ ካልኦት ግና ካብ ህጻንነቶም ጀሚሮም ነቲ ኣመዓባብላ ኤርትራዊ ኣርማታት ዝተኸታተልዎ ኢዮም። እምብኣርከስ ህ.ግ.ደ.ፍ ብመሰረቱ ኣርማታት ኤርትራ ክመርጽ ፈጺሙ ዝበቅዕ ኣይኮነን፣ ያኢ ሓላዪ ህዝቢ ተመሲሉ ብዛዕባ ክብርታት ባንዴራ ከስተምህር’ውን ኣይክእልን። ህ.ግ.ደ.ፍ መግለጺ ዲክታቶርነትን ምክፍፋልን ዝኾነት ባንዴራ ኢዩ ተኺሉ፣ ኣርማን ምልክትን ባርነት ድማ ኢያ።
ኩላቶም ኣንጻር ባርነት ዝቃለሱ ዜጋታት ድማ ነዛ በቲ ንህዝቢ ኤርትራ ኣብ ኣርዑት ጭቆና ቆሪኑ ሒዙ ዘሎ ውልቀ-መላኺ ዝተስገደደት ባንዴራ ፍጹም ከወግድዋ ይግባእ። ቅድሚ ዝኣገረ ግን “ውዱብ ሕቡራት ሃገራት ዝመረጻ ባንዴራ” ካብ ዝብል ዘረባታት ክገላገሉ ኣለዎም።


text:
ፕረዚደንት ኢሳይያስ 16 ኣምባሳዶራት ካብ ስርሖም ክድስክሉ ትእዛዝ ከም ዘመሓላለፈን እቲ ጉዳይ ኣብ ውሽጢ ሚኒስትሪ ጉዳያት ወጻኢ ዓቢ ምፍሕፋሕ ፈጢሩ ከምዘሎን ምንጭታትና ካብ ኣስመራ ሓቢሮም። እቶም ካብ ዝተፈላለያ ሃገራት ናብ ኣስመራ ድሕሪ ምጽውዖም ብ20 ለካቲት ኢሳይያስ ናይ መዛዘሚ ኣኼባ ዘካየደሎም ኣምባሳደራት፡ ኣብቲ ኣኼባ በዳህቲ ሕቶታት ከምዘቕረቡሉ ኣብቲ ዘተ ዝተሳተፉ ምንጭታት ኣፍሊጦም።
እቲ ንሊትሮ 38 ናቕፋ (2.50 ዶላር ኣመሪካ) ክሽየጥ ዝጸንሐ በንዚን ስለዝተሳእነ፡ ኣብያተ መዐደሊ ነዳዲ ኤርትራ በንዚን ምዕዳል ደው ኣቢለን ከምዘለዋ ምንጭታት ኣሰና ካብ ኣስመራ ሓቢሮም።
ሰራዊት ኤርትራ ካብ 6 ወርሒ ንላዕሊ ዝቕለቦ ዝዝተኸዘነ ቀረብ መግቢ ከምዘይብሉ ስለዚ ድማ ኣብ ኣመጋግባ ቁጠባ ክገብር ከምዘለዎ ሚኒስትሪ ምክልኻል ካብ ቤትጽሕፈት ፕረዚደንት ትእዛዝ ከምዝተቐበለ ምንጭታት ሓቢሮም።
ሎሚ ሰንበት 22 ለካቲት ኣብ ዓባይ ብሪጣንያ ዝቕመጡ ኤርትራውያን ኣብቲ ብ ተቓወምቲ ውድባት፡ ኣባላት ሲቪካውያን ማሕበራት፡ ናይ ሚድያ ማዕከናትን ግዱሳት ውልቀሰባትን ብምትሕብባር ዝወደቡዎ ኣብ ከተማ ለንደን ኣፍደገ ሚኒስትሪ ጉዳያት ወጻኢ ዓባይ ብሪጣንያ ዝተኻየደ ውዕዉዕ ሰላማዊ ሰልፊ ብምስታፍ ምእንቲ ምኽባር ሰብኣዊ መሰል ኤርትራውያንን ድሕነት ሃገርና ኤርትራን ድምጾም ኣስሚዖም ።
እቲ ብጭንቀት ተዋሒጡ ዘሎ ስርዓት ህግደፍ፡ ኣባላት ራድዮ ባና ማለት ፈነወ ትምህርቲ ንዓበይቲ ዝርከቡዎም ልዕሊ 30 ሰራሕተኛታት መንግስቲ ከምዝኣሰረ ምንጭታት ኣሰና ካብ ኣስመራ ሓቢሮም።
ተቐማጦ ኣብ ከባቢ ዓዲ ቐይሕ እትርከብ ዓዲ ቆልዓ ሰበይትን ሰብኡትን ንብረቶም ጠርኒፎም ብስቱር ናብ ኢትዮጵያ ከምዝሰገሩ ምንጭታትና ካብ ኤርትራ ሓቢሮም።
ተቐማጦ ናይታ ዓዲ ነዚ ዓቕሊ-ጽበታዊ ስጉምቲ ‘ዚ ዝወሰዱ ብጥምየትን ሕሱም ጸቕጢ ስርዓት ህግደፍን ተገዲዶም ከምዝኾኑ እቶም ምንጭታት የረድኡ።
ብተመሳሳሊ መንገዲ፡ ተቐማጦ ከባቢ መንደፈራን ዓዲ ቐይሕን በቲ ወሪዱዎም ዘሎ ጥምየትን ሕሰም መነባብሮን ዝርእዩዎ ስኢኖም ነቲ ስርዓት ጭንቀቶም ምስ ገለጹሉ፡ ‘ናብ ጋሽ ባርካ ከባቢ ጎልጅን ገርሰትን ኬድኩም ሓሪስኩም ብልዑ’ ስለዝበሎም ዝገዓዙ ብዙሓት ስድራቤታት ከምዘለዉ ክፍለጥ ተኻኢሉ ‘ሎ።


text:
Erena on Facebook
Welcome to Radio Erena!
ጀርመን፣ ኣብ ዝሓለፈ ዓመት ን35 ሽሕ ኤርትራውያን ዑቕባ ሂባ
Radio Erena: 11 May 2018
ኣብ ዝሓለፈ ዓመት፣ ጀርመን ንኣስታት 35 ሽሕ ኤርትራውያን ዑቕባ ከምዝሃበት ማዕከን ዜና እታ ሃገር ዶቸ ቬለ ሓቢሩ።
ኣብ ጀርመን ብዝሒ ኤርትራውያን ሓተቲ ዑቕባ ኣብ ቅድሚት ከምዝስራዕ ዝሓበረ እቲ ማዕከን ዜና፣ እቶም ዑቕባ ዝተዋህቦም ኤርትራውያን፣ ስድራቤታቶም ናብታ ሃገር ንኸምጽኡ ግና ብዙሕ መሰናኽል ይገጥሞም ከምዘሎ ኣመልኪቱ።
ኣብ ዝሓለፈ ዓመት ጥራይ ዑቕባ ዝተዋህቦም 808 ኤርትራውያን ስድራቤታቶም ከምጽኡ እኳ እንተሓተቱ፣ ዛጊት ናይ 394 ሰባት ጥራይ'ዩ ቅቡል ኮይኑ ዘሎ።
መንግስቲ እስራኤል፣ ኣብ ጉዳይ'ቶም መብዛሕቶም ኤርትራውያን ዝኾኑ ስደተኛታት ምስ ሕ/ሃ ደጊሙ ይዘራረብ
Radio Erena: 11 May 2018
እስራኤል ንጉዳይ'ቶም መብዛሕቶም ኤርትራውያን ዝኾኑ ስደተኛታት ምስ ሕቡራት ሃገራት ደጊማ ትዘራረበሉ ከምዘላ ሚኒስተር ውሽጣዊ ጉዳያት እታ ሃገር ኣርየ ደሪ ኣፍሊጡ።
ብመሰረት ማዕከን ዜና ዋይ ኔት ኒውስ ዘቕረቦ ሓበሬታ፣ እቲ ሚኒስተር ነዚ ዘፍለጠ፣ ንካቢነ ሚኒስተራ ኣብ ዝሃቦ መግለጺ ኮይኑ፣ እቲ ዝርርብ፣ እቲ ኣቐዲሙ ተበጺሑ ዝነበረ'ሞ ኣብ ሓደ መዓልቱ ብቀዳማይ ሚኒስተር ዝተሰረዘ ስምምዕ ንምምሕያሹ ዘንቀደ'ዩ።
እንተኾነ ዛጊት ኣብ ውዱእ ነገር ክብጻሕ ከምዘይክኣለ'ውን ሚኒስተር ኣርየ ደሪ ጠቒሱ።
ግብጺ፣ ኣብ ኤርትራ ሰለስተ መደበራት መመንጨዊ ሓይሊ ኤሌክትሪክ ክትሃንጽ'ያ
Radio Erena: 10 May 2018
ግብጺ፣ ኣብ ኤርትራ ሰለስተ መደበራት መመንጨዊ ሓይሊ ኤሌክትሪክ ክትሃንጽ ምዃና ተገሊጹ።
እቲ 7 ሚልዮን ዶላር ተገሚቱ ዘሎ ምህናጽ መመንጨዊ ሓይሊ ኤሌክትሪ ኣብ ኤርትራ፣ ትማሊ ሮቡዕ 9 ግንቦት ብካቢነ ሚኒስተራት ግብጺ ምሉእ ደገፍ ከምዝረኸበ ማዕከን ዜና Egypt Today ኣፍሊጡ።
እቲ ማዕከን ዜና ብተወሳኺ፣ 4 ሜጋዋት ሓይሊ ኤሌክትሪክ ከመንጩ ትጽቢት ተጌርሉ ዘሎ ናይ ኤርትራ ፕሮጀክት፣ ብዓረባዊ ማሕበር ንምዕባለን ክትግበር ምዃኑ ጠቒሱ።
እስራኤል፣ ኣብ ትሽዓተ ዓመታት ን52 ስደተኛታት ጥራይ ዑቕባ ሂባ
Radio Erena: 10 May 2018
እስራኤል፣ ኣብ ትሽዓተ ዓመታት ን52 ስደተኛታት ጥራይ ዑቕባ ከምዝሃበት ዮሴፍ ሻፒራ ንዝተባህለ በዓል ስልጣን ፊናንስ እታ ሃገር ብምውካስ ማዕከን ዜና ሃረጽ ሓቢሩ።
ካብ 2009 ኣትሒዙ 55,433 ስደተኛታት ሕቶ ዑቕባ እኳ እንተቕረቡ፣ መንግስቲ እስራኤል ን52 ጥራይ ዑቕባ ብምሃብ ነቲ ካልእ ጉዳያት ኣዛሕቲልዎ ከምዘሎ እቲ በዓል ስልጣን ወቒሱ።
ካብዞም ኣብ እስራኤል ኣብዚ ትሽዓተ ዓመታት ዑቕባ ዝርኸቡ 52 ስደተኛታት እቶም 10 ጥራይ ዜጋታት ኤርትራን ሱዳንን ምዃኖም መግለጺ እቲ በዓል ስልጣን ብተወሳኺ የመልክት።
ኣብ እስራኤል፣ ልዕሊ 35 ሽሕ ስደተኛታት ከምዘለዉ'ዩ ዝግለጽ። እቶም ልዕሊ 22 ሽሕ ካብዚኣቶም ዜጋታት ኤርትራ'ዮም።
መንግስቲ እስራኤል፣ ነዞም ስደተኛታት ናብ ካልእ ሃገር ንምስጓጎም ዝወጠኖ መደባት ክዕወት ስለዘይክኣለ፣ ናብቲ ኣቐዲሙ ምስ ሕቡራት ሃገራት ዝኸተሞ ስምምዕ ክምለስ ትጽቢት ይግበር።
ግብጽን ኡጋንዳን ኣብ ጸሓያዊ ጸዓትን ካልእ ምትሕግጋዝን ስምምዕ ይኽትማ
Radio Erena: 10 May 2018
ግብጺ ንኡጋንዳ፣ 4 ሚገዋት ዘመንጩ ጸሓያዊ ጸዓት ንክትሃንጸላ ስምምዕ ከምዝኸተማ ማዕከናት ዜና ኡጋንዳ ሓቢረን።
እዚ ዝተሓበረ፣ ፕረዚደንት ኡጋንዳ ዩዌሩ ሙሰቬኒ፣ ኣብ ካይሮ ናይ ሰለስተ መዓልታት ወግዓዊ ናይ ስራሕ ምብጻሕ ንምፍጻም ብ8 ግንቦት ናብ ካይሮ ድሕሪ ምእታዉ ምስ ፕረዚደንት ግብጺ ዓብደል ፈታሕ ኣል ሲሲ ተራኺቡ ኣብ ዝተዘራረበሉ ኣጋጣሚ'ዩ።
ዝተፈላለያ ማዕከናት ዜና ብዘቕርብኦ ዘለዋ ጸብጻባት፣ መራሕቲ ኡጋንዳን ግብጽን፣ ብዘይካ'ቲ ኣብ ጸዓት፣ ንግድን ወፍርን ዘተኮረ ሓያሎ ስምምዓት ምኽታሞም፣ ኣብ ኣውራ'ቲ ዘራኸቦም ነጥብታት ዋሓዚ ናይልን ኣጠቓቕምኡን ኣብ ዝብል ኣጀንዳ ተዘራሪቦም’ዮም።


text:
ቅ.ኣ.ር.ሊ.ጳ ፍራንቸስኮስ ሎሚ ንግሆ ኣብ ቤተጸሎት ቅድስት ማርታ ዘዕረግዎ ቅዳሴ ብዛዕባ ሥራሕ ኣቡናት ኣብ ዝተዛረቡሉ `ኣቡነኣት ንምእመናኖም ክጓስዩን ኣብ እምነት ከጽንዑን ዝተጸውዑ ስለዝኾነ ኣብ ቤተክርስትያን ሓደራ ሓለዋ ጓሶት ከይጐድል፣ ኣቡናት ወትሩ ጥቃ ምእመናኖም ኮይኖም ኣብ ማእከሎም ክነብሩን ካብ ተዃሉ ክከላኸሉሎምን ኣለዎም` ኢሎም፣
ብግጽው ላቲናዊ ሥርዓተ ኣምልኾ ሎሚ ዝተነበ ቀዳማይ ንባብ ካብ ግብረ ሓዋርያት 15 ኮይኑ “ሽዑ እቶም ሓዋርያትን መራሕትን ምስ ኲላ ቤተ ክርስቲያን ኾይኖም፡ ምስ ጳውሎስን በርናባስን ናብ ኣንጾኪያ ዝሰድዎም ሰባት ካብ ሞንጎኦም ኪኃርዩ መደቡ፣ ስለዚ ከኣ ነቶም ኣብ ማእከል ኣኅዋት ምርኡያት ዝነበሩ፡ በርሰባስ ዚብልዎ ይሁዳን ሲላስን፡ ለኣኹ። ምስኣቶም ድማ ከምዚ ዚስዕብ እትብል መልእኽቲ ሰደዱ፡- “ንሕና ሓዋርያትን መራሕቲ ቤተ ክርስቲያንን ኣኅዋትኩም ነቶም ኣብ ኣንጾኪያ ኣብ ሶርያን ኣብ ቂልቂያን ካብ ወገን ኣሕዛብ ንዘሎኹም ኣኅዋት ሰላም ንብለኩም ኣሎና። ንሕና ዘይኣዘዝናዮም፡ ገለ ካባና ወፂኦም ክትግዘሩን ሕጊ ክትሕልዉን ኢሎም ብቃሎም ከም ዝሃወኹኹምን ንልባትኩም ከም ዘዕገርገሩን ሰሚዕና ኣሎና። ስለዚ ምስ እዞም እነፍቅሮም ምእንቲ ስም ጐይታና ኢየሱስ ክርስቶስ ሕይወቶም ዝወፈዩ፡ በርናባስን ጳውሎስን፡ ናብኻትኩም እንሰዶም ሰባት ክንኃሪ ብሓደ ዄንና መደብና። እንሆ ድማ ነዚ ነገር እዚ ካብ ኣፎም ምእንቲ ክትሰምዕዎ ይሁዳን ሲላስን ሰዲድናልኩም ኣሎና። ብዘይካ እቲ ዝተገብአ ገለ ኃለፋ ፆር እኳ ከይነኽብደልኩም፡ ንመንፈስ ቅዱስን ንኣናን ተራእዩና ኣሎ። ስለዚ ንርእስኹም ንጣዖት ካብ ዝተሠውዐ ምግብን ካብ ደምን፡ ካብ ሥጋ ዝሓለቐ እንስሳን ካብ ዝሙትን ተኸልከሉ። ካብዚ እንተ ተኸልኪልኩም ጽቡቕ ክትረኽቡ ኢኹም፣ ደሓን ኹኑ።” እቶም ልኡኻት ድማ ምስ ተፋነዉ ናብ ኣንጾኪያ ወረዱ፣ ነታ ቤተ ክርስቲያን ኣኪቦም ከኣ ነታ መልእኽቲ ሃቡዎም። ንሳቶም ከኣ ምስ ኣንበቡዋ በቲ ዜጸናንዕ ትኅዝቶኣ ተሓጐሱ።” ዝብል ነበረ፣
ቅዱስነቶም ካብዚ ንባብ’ዚ ነቂሎም ‘ንእምነት ምሕላውን ኣብ ከምዝጸንዑ ምግባርን’ ንዝብል ሓሳብ ወሲዶም ንሕዝቢ እግዚብሔር ዘዕገርግሩን ዘስድዑን ብዘይከውን መንገዲ ዝመርሑን እንክርከቡ ከምቲ ጴጥሮስን ካልኦት ሓዋርያትን ብመንፈስ ቅዱስ ተመሪሖም ዝገበርዎ እሞ እቶም ምእመናን ከኣ መልእኽቲ ምስ ተነቦም ዝተሓጐስዎን ምትብባዕ ዝተሰመዖንም ጳጳሳት እውን ከምኡ ክጓስዩን ከጽንዑን ኣለዎም፣ ኣቡን ማለት ተጊሁ ዝሕሉ እዩ፣ ዋርድያ ማለት እዩ፣ እዚ ከኣ መንጣሊ ተዅላ መጺኡ ንመጓሲኡ ከይምንጥል ይሕሉ፣ ሕይወት ሓደ ኣቡን ምስ ሕይወት መጓሲኡ ዝተኣሳሰረ እዩ ክኸውን ዘለዎ፣ ስለዚ ኣቡን ጓሳ ኰይኑ ይሕሉ፣ እዚ ከኣ ንሥራሕ ኣቡን ጽቡቅ ገሩ ይገልጾ፣
‘ለይትን መዓልትን ምሕላው ማለት ኣብ ናብራ እተን መጓሰኻ ምዃን እዩ፣ ኢየሱስ ንሕያዋይ ጓሳ ካብ ዕሱብ ጓሳ ፈልዩ ይነግረና፣ እቲ ዕሱብ ገንዘቡ ጥራይ ስለዝሓስብ ብዛዕባ እተን መጓዘ ኣይግደስን ይብል ኣንተ እቲ ሕያውዋይ ጓሳ ብቀጻሊ ይሕሉ፣ ይከላኸለለን፣ ብሓፈሻ ዘይኮነ ኸኣ በብሓንቲ፣ ዝጠፍኤት እንተላውን ደልዩ ይረኽባ፣ ወላ ሓንቲ ክትጠፍእ ኣይደልን፣ ስለዚ ኣቡናት ወትሩ ኣብ ጥቃ ሕዝቦም ክኾኑ ኣለዎም፣ ሓቀኛ ኣቡንከስ ከምቲ ሕያዋይ ጓሳ ንነፍሲወከፍ በጊዕ ዝፈልጣ ንምእመናኑ በብሽሞም ይፈልጦም፣ እተን መጓሰ እውን ነቲ ሓቀኛ ጓሳ ማለት ሓቀኛ ኣቡን ይፈልጦኦ እየን፣
‘ክንደይ ግዜ እዚ አቡን እዚ ሕያዋይ እዩ ኮይኑ ግን ኣይጓስየናን ብካልእ ሥራሕ ተዋሒጡ ኣሎ፣ ወይውን ኣየ እዚ ኣቡን እዚ ከኣ ኣብ ሸቀጥ ኣትዩ፣ ወይውን እዚ ኣቡን እዚ ምስ መዓርጉን ተልእኮኡን ዘየሳኒ ነገራት ይገብር ኣሎ ወይውን እዚ ኣቡን እዝስ ምንያ ኰለል ኰይኑ ሳንጣኡ ካብ ኢዱ ወሪዳ ኣይትፈልጥን ኣብ ኩሉ ትርእዮ ወዘተ ዝብል ዘረባ ካብ ሕዝበ እግዚብሔር እንክትሰምዕ ሕያዋይ ጓሳ መን ምዃኑ ኣዳዕዲዑ ይፈልጥ ማለት እዩ፣ መን እዩ ኣብ ጥቃኦም ምሳኦም ኮይኑ ዝጓስዮም ይፈልጡ እዮም፣ ስለዚ ሓደራ ሓለዋ ጓሶት ከይጐድል፣
ቅዱስ ቱሪብዮ ደ ሞግሮቨዮ ዝበሃል ኣቡን ኣብ ሓደ ቊሸት ብምእመናኖም ተኸቢቦም መይቶም፣ ናይ ሓደ ሓቀኛ ኣቡን ሞት እውን ከምኡ እዩ ክኸውን ዘለዎ፣
‘ይያዎት ጓሶት ክህበናን ኣብ ቤተክርትያን ሓለዋ ጓሶት ከይጐድልን ብዘይ ጓሶት ከይንትረፍን ጸጋኡ ክህበና ንጐይታ ንለምኖ፣ እቲኦም ዝህበና ጓሶት ከኣ ትጉሃት ሠራሕተኛት ናይ ጸሎት ሰባት ወትሩ ኣብ መንጎ ሕዝቢ እግዚብሔር ዝርከቡ ብሓጺሩ ብቀጻሊ ክጓስዩ ዝኽእሉ ሰባት ንኽህበና ንለምኖ፣


text:
"ኖድ" ማለት "ምኹብላል"(wander)፤ ብዘይ ዕላማ (aimlessly) ካብ ቦታ ናብ ቦታ ምንቅስቃስ ማለት እዩ። እዚ ድማ ቃየል ንሓዉ ምስ ቀተሎ ዝተቀመጦ ቦታ እዩ (ዘፍ4)። "ሓውኻ ኣበይ ኣሎ?" ተባሂሉ ምስ ተሓተተ፤ ደሃይ ሓው ክገብር ግብኡ እኳ እንተነበረ፤ ግዱ ግና ኣይገበረን። ስቅ ክብል መሪጹ። ርእዩ ከም ዘይረኣየ ኰይኑ ተዓብዩ። ሞት ሓዉ ኣየጉሃዮን። ብግብሩ ኣይተጣዕሰን። ኣብ ውሽጡ ዝስምዖ ዝነበረ ወቀሳን ነቀፋን ጸማም እዝኒ ብምሃብ፤ ምንም ከም ዘይኰነ መዓልታዊ ናብራኡ ክመርሕ ፈቲኑ። ግና ሓውኻ ሞይቱ ክነሱ፤ ከመይ ኢልካ ደቂስካ ይሕደር፧ ፈጣሪ'ውን ስቅ ኣይብልን። ከም ሰብ'ዶ ኰይኑ፧
እዚ ዓይነት ጥዕና ዘይብሉ ኣተሓሳስባ፤ ማለት ግዲ ሓውኻ ዘይምግባር፤ ኣብ ህይወት ቃየል ክልተ ዓበይቲ ክሳራ ኣስዒቡ፤
1፡ ካብ ገጽ ኣምላኽ ክርሕቅ ገይርዎ። (ዘፍ4:13) ኣዝዩ ዘሰምብድ ሳዕቤን እዩ። ካብ ገጽ ኣምላኽ ብጽእና፤ ናይ ሓጎስ ጽጋብ፤ ውሽጣዊ ዕጋበት፤ ዕረፍቲ ይወጽእ። ካብ ገጹ ምርሓቅ፤ ምውጻእ ማለት ድማ ባዶነት ዝመለኦ ናይ ምጉርምራም ህይወት ምንባር ማለት እዩ። እዚ ድማ ሓደ ሳዕቤን ግዲ ሓውኻ ዘይምግባር እዩ። መጎስ ኣምላኽ ክውሕደካ ድማ ይገብር።
2፡ “ኰብላሊ” ድማ ገይርዎ።(ዘፍ4;16) መቸም ምኹብላል ዝብል ቃል ንእዝንና ኰነ ንተመኩረና ሓድሽ ኣይኰነን። ፈራህ፤ ድሁል፤ መቅባሕባሒ፤ ዘይሰልጠሉ ማለት ድማ እዩ። ንሓው ሸለል ዝብል፤ ግዱ ዘይገብር፤ ስቅያትን መከራን ሓው ዘይስምዖ፤ ኣብ ኣምላኽ መጎስ የብሉን። መቅባሕባሕን ኰብላልን ድማ ይኸውን። ደሓር ከኣ ነቲ ዝርእዮ ሓዉ ዘየፍቀረ፤ ከምይ ኢሉ ነቲ ገና ዘይረኣዮ ኣምላኽ የፍቅር እየ ክብል ይኽእል ኣይተባህለን ድዩ፧
ፍቅሪ ብዙሕ ኣበሳ ትኸድን። ፍሬኣ ድማ ዕረፍትን ህድኣትን እዩ። ብኣንጻሩ ህይወት ቃኤል እንተተመልኪትና፤ ካብ ቃላቱ ክንርድኦ ቀሊል እዩ። “ቃየል ከኣ ንእግዚኣብሄር በሎ፥ በደለይ ክጾሮ ዘይክኣለኒ ዓብዪ እዩ። እንሆ ሎሚ ኻብ ገጽ ምድሪ ትሰጐኒ አሎኻ፡ ኣነ ድማ ኻብ ገጽካ ኽሕባእ እየ፡ ኣብ ምድሪ ኰብላልን ቀባሕባሓይን ክኸውን እየ። ክኸውን ከኣ እዩ፡ ዚረኽበኒ ዘበለ ዅሉ ኪቐትለኒ እዩ”።(ዘፍ4;12-14) ህይወቱ ኩሉ ጊዜ ኣብ ሓደጋ። ኣብ ቅድሚ ሰብ ድማ ሞጎስ ዘይብሉ ጌርዎ። ካብዚ ዚዓቢ ትምህርቲ መቸም ክንረክብ ንኽእል ኣይመስለንን።
ኣብ ሓድሽ ኪዳን ንዘለና ብፍላይ ዝተዋህበና ትእዛዝ ንጹር እዩ። መጀመርያ ንኣምላኽ ብምሉእ ሓይልኻን ልብኻን፤ ደሓር ከኣ ንብጻይካ ከም ነፍስኻ ምፍቃር እዩ። ንሓዉ ዝጸልእን ሸለል ዝብልን ቀታል ነፍሲ እዩ። ካብዚ ድማ ምኹብላልን መጎስ ምስኣን ዝምንጩ። ከምቲ ስሱዕ ዝነበረ፤ ግዲ ሓዉ ድማ ዘይነብሮ ያእቆብ ይግብረካ። ያእቆብ ፍቱን ማሳሌ እዩ። ጥቅሚ ርእሱ እንተዘይኰይኑ፤ ካብ ንሓዉ ንልዓሊ ጥቅሚ ርእሱ ስለ ዘቀደመ (ፊሊ2;4)፤ ኣብ ህይወቱ ዘምጽኦ ክሳራ ብዙሕ እዩ። ካብ ዝፈትዎም ስድራኡ ተፈልዩ፤ ኣብ ኢድ ብስራሕን ዓመጽን ዘጽብበሉ ላባን ወዲቁ። ክሳብ ነገሩ ምስ ኣምላኽን ምስ ሓዉ ኤሳው ዘቅንዕ ድማ ኣብ ህይወቱ ዝሓለፎ ውጻእን ውረድን ብዙሕ ነይሩ። እዚ ድማ ንዓና ግዲ ሓውና ክሳብ ክንደይ ክንገብር ከም ዘለና ጽቡቅ ትምህርቲ እዩ።
“ደቀየ ብግብርን ብሓቅን እምበር ብልሳን ጥራይ ኣይንፋቀር” ይብለና ሃዋርያ የውሃንስ ። ኣዝዩ ልብኻ ዝትንክፍ ዘረባ እዩ። ካብ ቃላት ዝሓለፈ፤ ግብሪ ዝተሓወሶ ምትሕልላይ ክህልወና፤ ፍቃድ ኣምላኽ እዚ እዩ። ፍቅሪ ለዋህ እያ። 1ቆሮ13 ንሓውኻ ድንጋጸኻ ምዕጻው፤ ኣብ ጊዜ ሽግሩን ጸበባኡን እንተዘይበጺሕናዮ፤ ልግሲ ቃላትና እንታይ ክገብረሉ፤ ኣበይ ኬዱ የሽርፎ፧ ንዝጠመየ ኪድ ብላዕ ስተ ኢልና ጥራይ እንተኣፋነናዮ፤ እንታይ ጌርና ንበሃል። ካብ ገዘእ ርእስና (self) መጺና፤ ንብጻይና ዝጠቅምን ዝረብሕን ክንገብር ጻውዒት ክርስቶስ እዚ እዩ። ምህላውን ዘይምህላውን ኣይኰነን: ፍቃድ ልቢ ኣንተሃልዩ ኩሉ እኹል እዩ። ብፍላይ እኳ ሓለንጊ ድኽነትን ጥሜትን ዝገርፎ ንዘሎ፤ ብመከራን ፈተናን እዛ እኪቲ ዓለም ዝተሓለለን፤ ግብሪ ዝተሓወሶ ድንጋጸ ከነርእዮ፤ መዐቀኒ ሰብኣውነትናን መንፈሳውነትናን እዩ። ኣብ ገዛእ ርእስኻ ጥራይ ዘተኰረ ናብራ እንታይ ረብሓን ዓስብን ኣለዎ፧
Posted by:
Samson Mehreteab
Oct 15, 2014
0 Comments
655 Views


text:
ናይቶም ኣራዊት ቁጽሪ እንዳበዘሐ ስለዝኸደ ከኣ ኣብቲ ሜዳ ናብዝን ናብትን እንዳተጓየዩ ክዕንድሩ ጀመሩ። ኣብ መወዳእታ ድማ እቶም ኣራዊት ንሓድሕዶም ክበላልዑ ስለዝጀመሩ እቲ ምርኢት ኣዝዩ ዘስካሕክሕ ኮነ። ኣብ መንጎ እዚ ኩሉ ናይ ኣራዊት ሕንፍሽፍሽ ከኣ ብርክት ዝበሉ እሱራት ናብቲ ሜዳ ተፈነዉ። መብዛሕተን ድማ መንእሰያት ደቂ-ኣንስትዮ ነበራ። ንሳተን ከኣ ጽምኣት ደም ሮማውያን ከርውያ ዝተፈርደን ኮይነን እቲ ምርኢት'ውን ነቲ ኣዝዩ ጨካን ዝበሃል ሰብ እኳ ንኽርእዮ ዘስካሕክሕ ነበረ። በቲ ግዜ'ቲ ድንጋጸን ርሕራሔን ዝበሃሉ ኣምራት ኣብ ሮማ ቦታ ኣይነበሮምን።
እቲ ብጻዩ ከኣ "እወ ቅልጣፌኡ መዳርግቲ የብሉን፣ ደሓር ከኣ ምሉእ ዕድሜኡ ብዘይካ ምቅላስ ካልእ እንታይ ስራሕ ኣለዎ ኢልካ ኢኻ" ክብል መለሰሉ።
እቶም ሰራሕተኛታት ናይቲ ነብሪ ሬሳ ተሰኪሞም ምስ ወጹ ከኣ ብኡብኡ ሓንቲ ናይ ሓጺን ማዕጾ ተኸፈተት እሞ ካብኣ ሓደ ጎፍጓፍ ኣንበሳ ደበኽ በለ። እቲ ኣንበሳ ኣብቲ ሜዳ ናብዝን ናብትን እናበለ ነቶም ተዓዘብቲ ብኣድናቖት ክጥምቶም ጀመረ። እቲ ኣንበሳ ቁመቱን ግርማኡን ዘፍርህ ኮይኑ ምስ ክልተ ነብርታት ገጢሙ እኳ ብቕጽበት ከጥፍኦም ዝኽእል ነበረ። ማከር ኣብ ቅድምቲ ኣንበሳ ክረአ ከሎ ከም ህጻን ቆልዓ ይመስል ነይሩ። እቲ ኣንበሳ ዝብላዕ ነገር ካብ ዝለክፍ ብዙሕ መዓልታት ሓሊፍዎ ነበረ። እንተኾነ ግና ከምቲ ነብሪ ናይ ቁጠዐ መንፈስ ኣይተረኣዮን። ካብቲ ሜዳ መምሎቒ ቀዳድ ደልዩ ሃነፍነፍ እናበለ ነቲ ከቢብ ሜዳ ድሕሪ ምዛሩ መውጽኢ ከምዘይብሉ ተረዲኡ ኣብ ማእከል እቲ ሜዳ ከይዱ ደው በለ። ጸኒሑ ድማ ኣፍንጭኡ ኣብ መሬት ብምትካል በቲ ዓቢ ድምጹ ምስ ጓዘመ እቲ ጽኑዕ ዝኾነ ህንጻ ካብ መሰረቱ ተነቓነቐ።
ርግጽ እዩ ኣብዚ ዘመን እዚ ውሑዳት እካ እንተኮኑ፡ ብእምነቶም ምኽንያት ኣብ ጸበባ፡ ማእሰርቲ፡ ዘለዉ ኣመንቲ ኣለውና። ኣብ ዓድና ጥራይ እንተ መጻእና፡ ልዕሊ ዓሰርተ ዓመት ኣብ ቤት ማእሰርቲ ዚገበሩ ናይ እምነት ኣቦታት ከምዘለዉ ነፍሲ ወከፍና ዘይንስሕቶ እዩ። ካባኡ ቀጺሉውን ኣብ ሳዋ ይኩን ዊዓን ምዕጢር ዚበሃሉ ቤት ማእሰርቲ ወላ ሓንቲ ግበን ዘይብሎም ብየሱስ ስለዚኣመኑ ጥራይ ብብዙሕ ጸበባን መግረፍትን ስቓይን ዚሓልፉ ዘለዉ ኣዝዮም ብዙሓት እዮም። ስለ እዚኣቶም ኩሉሳዕ ክንጽሊ ይግበኣና ጥራይ ዘይኮነ መጽሓፍ ቅዱስውን ዚእዚዘና ሓቂ እዩ። (እብራውያን13፡3) ንእሱራት ከም መተኣስርቶም ኴንኩም፡ መከራ ይጸግቡ ንዘለዉ ኸኣ ንስኻትኩምውን ኣብቲ ስጋ ኸም ዘሎኹም ኴንኩም ዘክርዎም።
9ይ ክፋል
ኣደይ ጽሃይቱ ተቐባሊት ጋሻ
‘ንምቅባል ጋሻ ተቐዳደሙ’ ዝብል ትእዛዝ: ኣብ ዘበንና ኣብ ግብሪ ነደይ ጽሃይቱ ተስፋይ ጸብለል ዝብለን ኣሎ ኢለ ኣይሓስብን። ምስጢሩ ኣብ ትሕዝትአን ኣይነበረን፣ ኣብ እምነተንን ኣብ ዝተለማመድኦ በረኸት ኣምላኽን ደኣ። ነታ ኣብ ቃል ኣምላኽ ክልተ ልብጦን ዝሃበት ሰበይቲ ከተመሳስለን ስግጥ ኣየብለካን እዩ።
ኣደይ ጽሃይቱ፡ ንህይወት ክርስትና ብዘይ ቀልዓለም እየን ነይረንኦ። ናይ ፍሉይ ዕድመ ልማደንን ኣቃራርብአን ኣዚኻ ኢኻ እተስተንክሮ። ንባሮት ኣምላኽ ከኣ እሞ፡ ሓለፋ
ኣክብሮት ነይርወን። ኣብ ቤተን ተዓዲምካ ኣቀራርባ ትሕዝቶአን ብሓቂ ስእሊ ከርእዮ እንተኪኢለ፡
8ይ ክፋል
ብዕለት 2 ወርሒ 11፣ ብ1994 ልክዕ ሰዓት 6፣00 ናይ ምሸት እንዳ ኣደይ ጽሃይቱ ከይደ፡ እዛ ጽሕፍተይ ከይወዳእኩስ ናብ ጐይታ ክሳገራ ክቅድማኒ እየን ክብል፣ ጐይታ ግና ሰናይ ፍቓዱ ኰይኑ ምቹእ ጊዜን ጥዕና ኣደይ ጽሃይቱ ከኣ ዝተማለአን ኮይኑስ፡ ገዝአን ባዕለን ክውልውላ ናይ ማዕጾ ፊኒስትራ ቬትሮ ከጽርያ ምስ ረአኹወን፡ ስሚዒተይ ካብ መጠን ላዕሊ ከይዱ ባህ በለኒ እሞ፡ ከምዚ ክብል ሓተትክወን፦
ኣደይ ጽሃይቱ ኣብ ዝሓለፈ ጊዜ ሓሚምክን ተዋሊኢክን ኔርክን፡ ንክንደይ መዓልትታት ከምኡ ኣሕሊፍክንኦ? በልክወን። ‘ኣዚዩ ድኻም ኔይሩኒ። ሓሚመ ኢለ ግና ኣይወስዶን እየ። ከቢድ ሕማም ኣይኮነን። ሓሚመ ዝበልኩላ ግና ሓንቲ ሰሙን እያ። ግና ብርሂን ወደይ ሓሚመ ክብል እንከለኹ ካብ ስራሕ ጐይታ ኣየብኩርን እየ። ካብ ጸሎትን ካብ ቃል ኣምላኸይን ኣይተርፍን ማለተይ እየ። ካብ ዝርድኣኒ ኣብዚ ጊዜ እዚ እታ ዝኸበደት ተባሂላ ዝሓመምኩላ ክልተ ሰንበትን ክልተ ረቡዕን ኣብኲረ ኣሎኹ፣ ቅድሚ ሕጂ ግና እናወደቅኩ እናተንሳእኩ፡ ኣብ ቤቱ ምስ በጻሕኩ ሓይለይ ይሕደስ
ኣደይ ጽሃይቱ ተስፋይ ብዛዕባ ዝፈትውኦ ኣመልኪትና ክሳዕ ሕጂ ክነዘንተዎ ዝጸናሕና ነገራት ሓደ ንጹር ኣብነት ኣብ ባይታ ክርስትና እዩ። ነቲ ጳውሎስ ከምቶም ገሊኣቶም ዝገብርዎ ኣኼባና ኣይንሕደግ ኢሉ ዘስመረሉ ናይ ህይወት ጉዕዞ ኮነ ነቲ ክርስቶስ ብተግባር ከምቲ ልማዱ ከኣ ናብ ቤት ጸሎት ኣተወ ዝብሎ ናይ ሓቂ ስእሉ ኣብ ህይወት ኣደይ ጽሃይቱ ኢኻ እትምልከቶ። ልክዕ ትርጉሙ ክህቦ እንተደኣ ክኢለ፤ “ጽሃይቱ” ማለት “ጽሓይ ናቱ” እዩ። ብርግጽ ጽሓይ ናቱ! ብርግጽ ነቲ ብርሃን ዓለም ኢኹም ጥራይ ዘይኮነስ፤ ዘይትኽወል ናይ ሓቂ ጽሓይ ኣብ መንጎ ኣመንቲ ኮይነን ሓሊፈንኦ እየን።
5ይ ክፋል
ናብራ ጸሎት ኣደይ ጽሃይቱ ተስፋይ መወዳድርቲ ዘይብሉ፣ ኣዚዩ ዝዕዝም ተመክሮ እዩ ኢልካ ኣብ ጽሑፍ ኣስፊርካ ምስቲ ብተግባር ኣብ ህይወተን እትርእዮ ንምውድዳሩ አዚዩ ኣጸጋሚ እዩ። ብዝኾነ፣ ዓቅሚ ኣገላልጻይ ብዝፈቅዶ መገዲ እንሆ፥
ድሃይ ራብዓይ ጉባኤ እምነት ክርስቶስ ቤተክርስትያን ሕብረት ኣውሮጳ 2014
እምነት ክርስቶስ ቤተክርስትያን ሕብረት ኣውሮጳ፣ መንቀሊኡ ካብ ስዊዝ ሕብረት እምነት ክርስቶስ ቤተክርስትያን ጀሚሩ ኣብዝሓለፋ ኣርባዕተ ጉባኤታቱ ብሕብረት ኣውሮጳ ክስመ ጸኒሑን ኣሎን።
ራብዓይ ጉባኤ እምነት ክርስቶስ ቤተ ክርስትያን ሕብረት ኣውሮጳ፣ ኣብ ሃገረ ጀርመን ከባቢ ፍራንክፈርት ኣብ ከተማ ………………. ካብተን ዝሓለፋ ዓመታት ኣኬባታቱ ብዝበለጸ ሎሚ ደሚቁ ዝተራእየሉ ወቅቲ እዩ ነይሩ።
ምሉእ ምድሓን
ሳልሳይ ክፋል
ብፓስቶር መስፍን ዮውሃንስ
ምሉእ ምድሓን
ካልኣይ ክፋል
ብፓስቶር መስፍን ዮውሃንስ
ሳልሳይ ክፋል
ኣደይ ጽሃይቱ ተስፋይ ኣብ ዝሓለፈ ካልኣይ ክፋል ታሪኸን ነታ ኣብ ደብሪ ከይደን ዝሰኣነኣ ጽድቂ፡ ናብ
ኣስመራ ተመሊሰን ከም ዝረኸባኣን፡ ኣብ ወንጌላዊት ቤተ ክርስትያን ከም እተሃደሳን፡ ነቲ ኣብ ከተማ ኣስመራ
ዝነቶገ መንፈሳዊ ምንቅቃሕ ከተሃጓጉሮኦ፡ ከም ፈላሚት ኣገልግሎት ኣብ ቤተ ቤት፡ ኮይነን፡
ንተማሃሮ መንእሰያት ድብዚቶ ኣጓድአን ክፉት ጌይረን ዘስዓበለን ፈተናታት ኢና ኣብ ጠልጠል ሓዲግናዮ። ታሪኽ
ኣደይ ጽሃይቱ ተስፋይ ካብ ብድሆታት ኣጓዱ ድብዚቶ፡ ናብ ገዛ ከኒሻ እንሆ፦
ብፓስቶር በረኸት ጸጋይ
ቀዳማይ ክፋል
1.ቅዱስ ጽሑፍ፣1ጴጥ፣2፣4,ኢሳ፣ 5፣1-7,ሉቃ፣19፣13, መዝ፣ 23፣1-6
ረቂቅ፣ 1 እግዚኣብሄር ኣብ መስርሕ ህንጸት 2. እግዚኣብሄር ኣብ መስርሕ ሕርሻ፣ 3. እግዚኣብሄር ኣብ መስርሕ ንግድ 4፣ ኣግዚኣብሄር ኣብ መስርሕ ጉስነት
3.ቀንዲ መልእኽትና እቲ ኩሉ ካብኡን ብእኡን ንእኡን ዝኮነ ጐይታናን ኣምላኽና ንምልኣት ዕርፍትን ቅሳነትን ፍጽምናን ዘልኣልመንትን ኣብ ኩሉ እዋን ኣብ መስርሕ ኣሎ፣ ክምቲ ሰለምንታይ?
ብመጋቢ
ዑቅባስላሴ ሃይለ
ከምቲ ስማ፣ ዓመተ ምሕረት
ዓመተ ጸጋ፣ ዓመተ በረኸት፣
ዓመተ ጥዕና፣ ዓመት ቅሳነት
ዓመተ ሰላም፣ ዓመት ራህዋ
ዓመተ ፍቕሪ፣ ርሒቑ ጽምዋ
ዓመት ፍስሃ ዓመተ ሓጐስ
ዓመት ብዙሕ ምርኮ ምሕፋስ፣
ብመምህር ተኪኤ መብርሃቱ
እዘን መን'ዩ
ክርስትያን ብዝብል ሓደ ኣረአስቲ ዝተጠርነፋ ግናኸ ረረአሰን ዝኸኣላ 4 አተኸታተላ መልኽቲ ዝቕርበልኩም
ዘለኹ ተኪኣ መብራህቱ ይበሃል። ብስም ጎይታና የሱስ ክርስቶስን ጸጋአኡን ሰላምታይ ይለከልኩም። አተን
ቀዳሞት 2 ብዛዕባ እምነት ክርስትያን ፥ አተን ሰዓብቲ 2 ከኣ ብዛዕባ ጸጋ ክርስትያን
አየን።
መን ‘ዩ አቲ ክርስትያን፧
ብፓስቶር በረኸት ጸጋይ
ቅድስና ፣ ትምህርትን ትሕዝቶን መጽሓፍ ቅዱስ እዩ፣፣ ቅድስና ምልኣት ባህሪ ኣምላኽ እዩ፣ 2ጴጥ1፡ 4 ብእኡ እታ ኽብርትን ዓባይን ተስፋ ዝረኸብና፡ ኣብ ዓለም ብፍትወት ስጋ ኻብ ዘሎ ጥፍኣት ወጺእኩም፡ ተማቐልቲ እቲ ኣምላኻዊ ባህርይ ምእንቲ ኽትኰኑ፡-ተስፋ ምላኽ እዩ፣ ማቴ፣5፣ 8 ጽሩያት ልቢ፡ ንኣምላኽ ኪርእይዎ እዮም እሞ፡ ብጹኣን እዮም። ትእዛዝ ኣምላኽ እዩ፣ 1ጴጥ 1፡16 ኣነ ቅዱስ እየ እሞ፡ ቅዱሳት ኩኑ፡ ዚብል ጽሑፍ ስለ ዝሎ፡ ከምቲ እቲ ዝጸውዓኩም ቅዱስ ዝዀነ፡ ንስኻትኩምውን ብዂሉ ንብረትኩም ቅዱሳት ኩኑ። ፍቓድ ኣምላኽን እዩ።
ወንጌል እንታይ ማለት እዩ? ድሕረ ባይትኡኸ? ትሕዝቶ ወንጌል እንታይ እዩ? ሓላፍነትናኸ? ጳውሎስ ካልእ ወንጌል ምባሉ እንታይ እዩ? ካብቲ ሓቀኛ ወንጌልከ ብምንታይ ንፈልዮ? ዝብሉ ቀንዲ ተዋሳእቲ ሕቶታት ንምላሽ ተኸታተልቲ መልእክትታትና እዮም። ነዚ ከመዚ ዝበለ ሕቶታት ቅኑዕ መላሽ ንምርካብ ዳህሳስና ኣብ ሓደ እምነ ጽሑፍ ከይተወሰነ ኣብ ብሉይን ሓድሽን ኪዳን ዝተዘርገሐ ኮይኑ ብቅደም ተኸተል ውጽ ኢት መጽናዕትና ከምዚ ዚስዕብ ይመስል። ቅድሚ ናብቲ ትንታነ ምኻደይ ግና ቀንዲ ዕላማ ትምህርታዊ መልእኽትና እዚ እዩ።
1.ሓፈሻዊ ኣመላኽታ ምንቅስቃስ ሓዱሽ ዘመን፡
2.ሃይማኖታዊ ኣመላኽታ ምንቅስቃስ ሓዱሽ ዘመን፡
3.ፖለትካዊ ኣመላኽታ ምንቅስቃስ ሓዱሽ ዘመን፡
4.ቁጠባዊ ኣመላኽታ ምንቅስቃስ ሓዱሽ ዘመን፡
ውዕለት የሱስ ክርስቶስ ኣብ ልዕለይ ክቑጸር ዘይ ክኣል፣ ብሓቂ መዳርግቲ ዘይ ብሉ ኣዝዩ ብዝሕ ስለ ዝኾነ፣ነይናይ ገዲፈ ወይ ነይናይ ከቐድም ይሽግረኒ፣ ግን ሳላ ኤልሻዳይ መንፈስ ቅዱስ ቁርብ ክምስክር ይኽእል ኣለኹ።
ኤልሻዳይ ኣልፋን ኦሜጋን እግዚኣብሄር ኣምላኽ ይባረኽ። ሕጂ ድማ እቲ ዘይጠልም ኣምላኽ ኣቦ ጎይታናን መድሓኒናን የሱስ ክርስቶስ ከመይ ካብ ነብሰ ቕትለት ከምዘድሓነኒ ብጸግኡ ክምስክር እየ።ኣብ ተሰነይ ከለኹ ህይወተይ ብደም የሱስ ተቐይሩ፣ ብሓቂ ኣብጽቡቕ ክርስትናዊ ሂወት ዝነብርኩሉ ግዜ፣3/2013 ምስታ ከምሓፍተይ ዝቐርባ ዝነብርኩ፣ ኣብ ኣፋ ከይ ተረፈ ድማ ፍረይ ጋል ዓወት ኣነ ሓውኺ እየ፣ፍቕሪ መርዓ ገለ ዝብሃል ኣይደልን እየ ፣ኣብ ኩሉ ጉዳይክን መርዓኽን ከም ሓዊ ኮይነ ደው ክብለኪ እየ።
ኣቐዲመ ነቲ ብዘገርም ፍቕሪ ዘፍቀረኒ ከምኡ ውን ብምሕረቱ ዘይ ግብኣኒ ሂወትን በረኸትን ዝሃብኒ እግዚኣብሄር ኣቦን ወድን መንፈስ ቅድስን እግዚኣብሄር ሓደ ኣምላኽ ክብርን ምስጋናን ስግደትን ንበይኑ ንዘልኣለም ኣለም ይኹን።
12/08/1988 ኣብ ከረን ተወሊደ ኣብ ከረን ውን ዓብየ። ኣብ ኣስመራ ውን ነርስን መወለድ ነርሰን ተማሂረ ብኡ ውን ኣብ ተሰነይ ከም መወልዳን ነርስን (Nurse and Midwife) ኮይነ ሰሪሐ። እቲ ኣምላኽ ዝገበረለይ ኩሉ ክገልጾን ከዘንትዎን ኣይክእልን ግን ካብ ባሕሪ ብጭልፋ ብሓይሊ ኤልሻዳይ መንፈስ ቅዱስ ተደጊፈ ገለ ክምስክር እየ።
ኮሎሲዩም
ጽምኢ ደም ሮማውያን ንኸርውዩ ተጨፍጪፎም
ሮማ ዓቢ በዓል እተብዕለሉ ዕለት እዩ ነይሩ። ብዙሕ ህዝቢ ካበየ ማእዝኑ ክውሕዝ ይረአ። ነታ ካፒቶሊን እትበሃል ኩርባ ሓሊፍካ በቲ ናይ ህዝቢ ኣደባባይ ናብ ሸነኽ ቤተ-መንግስቲ ቄሳር ዝወስድ መንገዲ ሒዙ ዝጉዓዝ ዝነበረ ህዝቢ ማእለያ ኣይነበሮን። ኩሉ ህዝቢ ድማ ናብቲ ኮሎሲዩም ተባሂሉ ዝፍለጥ ሜዳ ስፖርት ገጹ እዩ ዝግስግስ ነይሩ። እዚ ዓቢ ህንጻ'ዚ በቶም ልዕሊ ሚእቲ ዝኾኑ ደጌታቱ ብኣሽሓት ዝቑጸሩ ሰባት ተቐቢሉ ይኣኽለኒ ዘይብል ነበረ።
10ይ ክፋል
ኣደይ ጽሃይቱ ተስፋይ ከምቶም ኩሎም ጀጋኑ ጐይታ፡ ምድራዊ መገሽአን ወዲአን፡ ካብዛ ምድሪ ናብ ሃገር ሰማይ ጥሪ 18 1995 ብዓወት ተሳገራ። እተን ህይወት ብክርስቶስ፡ ከም ንሰን ዚብልኦ፡ ‘ማይ ብሑቕ ሕዋስ ዘይብላ’ ዝጀመራኦ፡ ከምቲ ጳውሎስ ዝበሎ ‘ኣነ ኣይኮንኩን ዝነብር ዘለኹ ክርስቶስ እዩ ኣባይ’ ብርግጽ ተግቢሮናኦ ሓሊፈን። ከም ቅልዕቲ ደብዳቤ፡ ብዝይተጉላባ መንፈስ፡ ነገልግሎት ጐይታ ኣብ ማእከልና ሓላፍነተን ዝመልኣ ናይ ኣምላኽ ሰብ፡ ኣሰር ሃዋርያ ጳውሎስ ስዒበን፡ ‘ሰናይ ገድሊ ተጋዲለ፡ እቲ ጉያ ወዲኤ፡ ነታ እምነት ሓልየ፡ ደጊምሲ ጐይታይ፡ ንሱ እቲ ጻድቅ ፈራዲ፡ በታ መዓልቲ እቲኣ ዚህበኒ ኣኽሊል ጽድቂ ተነቢሩለይ ኣሎ።’ ዚብል ጭርሖ ሒዘን፣ ከም ንመገሻ ዘንቐዳ፡ ድሕሪ ናይ ሓደ ወርሒ ሸበድበድ ሕማም፡ አብ 80 ዕድመኤን ብሰላም ዓረፋ።
ቀዳማይ ክፋል
ብፓስቶር ብርሃነ ካሕሳይ
ብድሆ ፍትሕን ዳግም ምምራዓውን ኣብ ወንጌላውያን ኣብያተ ክርስትያናት ኤርትራ ዝብል ኣርእስትና፣ ካብ ኣብ 2010 ዓ.ም ዝተገብረ መጽናዕቲ ዝተመርኮስ እዩ። ኣብ መእተዊ እዚ ትምህርትና፣ እቲ መጽናዕቲ ኣብ 6 ወንጌላውያን ኣበያተ ክርስትያናት (ቃል ህይወት Baptist; ወንጌላዊት Evangelical; እምነት ክርስቶስ Methodist; ሙሉእ ወንጌል፣ Pentecostals; ምሕረተ የሱስ Presbyterian; ኦርቶድክስ ካሪዝማ Orthodox Charisma) ካብ 150 ዝተዓደለ ወረቃቅቲ መሕተት፣ 73 ምላሾም ከም ዝሃቡን፣ 44 ምርዕዋት፣ 17 ዘይተመርዓዉ፣ 10 ኩነታት መርዓዖም ዘይሓበሩ፣ 2 ከኣ ዳግም ዝተመርዓዉ ክኾኑ ከለዉ፣ ዕድሚኦም ካብ 25-70 ዝዝርጋሕ ከም ዝነበረ ተመልኪትና ኣሎና። ስርሖምን ትምህርቶምን ምምልካቱውን ዝበለጸ ብርሃን ስለ ዝህብ፣
እተፈቶኹም መንእሰያት ከም ዉዕለይ ብዛዕባ ሕቶ ፍትሕን ዳግም ምምርዓውን ዝምልከት ሓጺር መግለጺ ክህብ ተቀሪበ ኣለኹ። ብርግጽ ብዛዕባ እዚ ሕቶ እዚ ብሓጺር ምላሽ ክትድርቶ እኳ ኣጸጋሚ እንተኾነ፣ ካብ ፍጻመ ፍትሕን ዳግም ምምርዓውን ተርእዮ ዝኽተሉ ሕቶታትን፣ መርሖ ሓቂ ትምህርትን ምምልካቶም ኣዚዩ ኣገዳሲ ስለዝገብሮ ክንዛረበሉን ከነቃልሖን ጽቡቅ እዩ። ስለዚ ቀጻሊ ግዜ እንተሃብኩምኒ ነቲ ን3 ዓመት ኣብ ድሕረ ምሩቓን ቤት ትምህርቲ ዘካየድክዎ ምርምራዊ መጽናዕቲ ብምኽንያትኩም ንኹሉ ረባሒ ክኸውን ስለዝኽእል ኣዚዩ ባህ ምበለኒ።
ኣሰር ቅዱሳን
ብዳዊት ዘወልዲ
ብዛዕባ ኣደይ ጸሃይቱን ዝፈትወኦን ክዛረብ ከለኹ ብኣዝዩ ብዙሕ ብልጫ ዘለዎ ገይረ ከዘንትዎ እፍትን ኣለኹ። ቃል ኣጋንኖ ግና ኣይኰነን። ሚስጢሩ ሓደ እዩ፡ ኣደይ ጽሃይቱ ምሉእ ህይወተን ኣብ ቅድሚ ኣምላኽ ባህ ዘብልን፡ ምሉእን፡ ተፈታውን መስዋእቲ ገይረን ስለ ዘቕረባ እዩ።
ነደይ ጸሃይቱ፡ መዝሙር መዘናግዒ ሓሳባተን ኣይነብረን። ብዘይ ምስትውዓልውን ዝዝምርኦ ልምዲ ኣይነበረን። ክዝምራን፡ ልበንን ኢደንን ንሰማይ ከልዕላን፡ መንፈሰን ወርትግ ዝተቓነየ ኣምልኾ ሰማይ ነበረ። ብዙሕ ጊዜ፡ በቲ ሓይሊ መዝሙር፡ ልበን ተሰይሩን ተረቲዑን ካብ ኣዒንተን ፈልፋሊ ንብዓት ዝውሕዝ ክትርኢ ማሕተም ስምረት ኣምላኽ ምዃኑ ኢኻ እትግንዘብ።
ብ ፓስቶር ብርሃነ ካሕሳይ
4ይ ክፋል
ብዘይ ቃል ኣጋንኖ፡ ኣደይ ጽሃይቱ ተስፋይ ንቃል ኣምላኸን ልዕሊ ኵሉ ሰብ ጠመያኦን ጸሚአንኦን ተጠቒመናሉን፡ ካብዛ ዓለም ተሳጊረን ኢየን። ኣደይ ጽሃይቱ ንመንፈሳዊ ክጂምራኦ ከለዋ፣ ኣብ ዕቤተን እየን ብኣንቡቡለይ ተበጊሰን። ብኽቱር ድሌት ዚኣክል፡ ብእምነት ንቃል ኣምላኸን ፊድል ከይቆጸራ እየን፣ ከንብባ ዝጀመራ። ፍጹም ኣይሰልከያን፣ ኣብ ዝኾነ ሰዓት ኣብ ቤተን ኬድካ ቅሩብ መኣዲ ቃል ኣምላኽኢኻ እትረክብ። ብዛዕባ ቃል ኣምላኽ ኪዛረባን፣ ኪምስክራን፣ ኪምህራን ፍጹም ሕፍረት፡ ወይስ ፍርሂ ዚብሃል ኣይነበረንን። ዕላለን ዘርባአንን ኵሉ ብቃል ኣምላኽ ዝተሰነየ እዩ።
ምሉእ
ምድሓን
ቀዳማይ ክፋል
ብፓስቶር መስፍን ዮውሃንስ
ካልኣይ ክፋል
ኣብ ዝሓለፈ ቀዳማይ ክፋል ታሪኽ ኣደይ ጽሃይቱ ተስፋይ፡ ብሓጺሩ ትውልደንን፡ መርዓአንን፡ ድሕሪ ሞት በዓል ቤተን ኣቶ ሙሴ ምራጭ ከኣ ንጽድቂ ናብ ገዳም ከም ዝኸዳን፡ ነታ ተሃንጢየን ዝተመነየኣ ጽድቂ ግና ደልየን ከም ዚሰኣናኣን ብድሕሪኡ እንተይ ክገብራ ከምዘለወ ኣብ ናይ ሓሳብ ባሕሪ ጢሒለን ኢና ሓዲግናየን። ሎሚ እቲ ዝወሰድኦ ምርጫ እንሆ፦
2ጢሞ
4፣6-8
ኣነስ ካብ ሕጂ እስዋእ አሎኹ፡ እታ መዓልቲ ምስንባተይውን በጺሓ እያ እሞ፡ ሰናይ ገድሊ ተጋዲለ፡ እቲ ጕያ ወዲኤ፡ ነታ እምነት ሐልየ ደጊምሲ ጐይታይ፡ ንሱ እቲ ጻድቕ ፈራዲ፡ በታ መዓልቲ እቲኣ ዚህበኒ ኣኽሊል ጽድቂ ተነቢሩለይ አሎ።
ብፓስቶር ብርሃነ ካሕሳይ ብ ዛዕባ ዕረፍቲ ዶ/ር ምስጉን ተድላ
ኣመልክቱ፥
ኣብ ደምበ ፓልቶልክ (Eritrean Chirstian For The Truth Gosple Room ) ብዕለት 26/02/14 ዘቅረቦ መልእክቲ
ሎሚ ኣብ መድረኽ እቲ ብዓወት ዝሓለፈ ባርያ
ክርስቶስን ጅግና ኣብነት ናይ እምነትን ጉያን ሰናይ ገድሊን ኣቦናን ሓውናን ዶክተር ምስጉን ተድላ
ኵይነ ክሰብኽ ናይ ኣምላኽ እምበር መደብ ናይ ሰብ ከም ዘይኮነ ተረዲኤ ኣለኹ። ነዛ መደብ እዚኣ ከካይዳ
ቅድሚ ክልተ ሰሙን እየ ተሓቢረ። ለካ ኣምላኽ ዕላማ ኣለዎ። ነቲ ኣዚየ ዝፈትዎ ባርያ ክርስቶስ፣ ነፍሰይ
ኣብ ትሕቲኡ ዝተጓስየትን፣
ቀዳማይ ክፋል
ናይ ብዙሓት፡ ብእምነቶም ጀጋኑ፡ ዝሓለፉ ሰባት ተጸሒፉን ተነቢቡን ኣሎ። ኣደይ ጽሃይቱ ከኣ ካባታቶም ዘይሓምቃ ናይ ጊዜና ነብዪት ስለ ዝነበራ፡ ንነዊሕ ጊዜ ብዛዕባአን ኽጽሕፍ ድሕሪ ምሕሳበይ፡ ነቲ ካብ 1993 ዓ.ም ክሳብ እታ ዝዓረፋላ 1995 ዓ.ም፡ ብፍሉይ ኣተኩሮ ሂበ፡ ዘረብአንን ምስክርነትን ቅድሚ ካብዛ ዓለም እዚኣ ምግዕዘን ዘስፈርክዎ ሓጺር ታሪኽ እንሆ፦
ብፓስቶር ብርሃነ ክሕሳይ
መዛግብቲ ሓድሽ ኪዳንን ዛንታ ቤተ ክርስትያንን
ብዛዕባ “ልደት” እንታይ ይብሉ?
መእተዊ
ብዛዕባ ዛንታ ህይወት ጐይታና የሱስ ክርስቶስ ብንጹር ዝነጉሩና ጽሑፋት፣ ወንጌላት እዮም። ካብ ኣርባዕተ ወንጌላት እቶም ሰልስተ ከኣ ብዛዕባ ክርስቶስ ካብ - ናብ ማለት ብዛዕባ ወለድኡ ወይ መበቆሉ ምስ ዛንታ ዕለት ልደቱ ይዛረቡ። ቅድሚ ኣብዞም መጻሕፍቲ ዳህሳስ ምግባርና፣ ሓጺር መእተዊ ብዛዕባ ኣብ ምሉእ ዓለምና እዛ በዓል እዚኣ “Christmas” ብዝብል ቃል እትፍልጥ ሂብና፣ መበቆል ወይስ ኣጀማምራ እዛ በዓል ካብ ታሪክ ተውኪስና፣ ኣብ መወዳእታ ወንጌላትከ ብኸመይ ኣስፊሮሞን ኣገዳስነት እዚ ብዓል እዚ ንዓና እንታይ ምዃኑን ክንምልከት ኢና።
ብፓስቶር ብርሃነ
ኣገባብ ወንጌል ሓቂ (ክልተ ግብሪ ጸጋታት ወንጌል)
ኣብ ቀዳማይ ክፋል መልእኽትና ወንጌል ዝብል ቃል ብኸመይ ከም ዝቆመን: ትርጉምን ትሕዝትኡን ከኣ እንታይ ምዃኑ ብስፊሑ ተመልኪትና ነይርና። ኣብዚ ካልኣይ ክፋል ኣገባብ መልእኽቲ ወንጌል ሓቂ ዝብል ክንምልክት ኢና። መበገሲ ጽሑፍና ኣብ ወንጌል ማርቆስ 1፡1-8 ክኸውን እዩ። ማርቆስ ኣገባብ ኣጸሓሕፍኡ ብዛዕባ ወንጌል ጀሚሩ ብወንጌል ዝብል ሓሳብ እዩ ዝድምድም። ማር 16፡15 “ ናብ ኩላ ዓለም ኪዱ ንብዘሎ ፍጥረት ከኣ ወንጌል ስብኽሉ።” ኣርባዕቲኦም ወንጌላውያን ብዛዕባ ታሪኽ ጐይታና የሱስ ክርስቶስ ከስፍሩ ከለዉ፡ዝተፈላለየ ኣቅራርባ እኳ እንተለዎም፡ ናይ ሓባር ረቋሒት ዝኾነት መልእኽቲ: ወንጌል እንታይ ምዃኑ ኣነጺሮም ጽሒፎም ኣለዉ። መታን ዝያድ ንምብራሃ ኣብ ኣርባዕቲኦም ዘሎ መእትዊ ጽሑፋቶም ንመልከት፦
መበል ሳልሳይ ጉባኤ ማሕበር እምነት ክርስቶስ ኣውሮጳ 2013
ጉባኤ እምነት ክርስቶስ ቤተ ክርስትያን ኣውሮጳ 2013 ኣብ ሃገር ጀርመን ሲቭንበርበርግ ከተማ፡ መንፈስ ቅዱስ ዝዓዘዞ ካብ ነሓሰ 10-17 2013 ኣኬባ ኣካይዱ። አብዚ ኣኼባ እዚ ካብ 7 ሃገራት ኣውሮጳ፦ ካብ ጀርመን፤ ካብ ዓዲ እንግሊዝ፤ ካብ ነርወይ፤ ካብ ሆላንድ፤ ካብ ስዊዝ፤ ካብ ሃገር ጣልያን፤ ካብ በልጅም፤ ከም ኡውን ካብ ሃገር ኣመሪካን ካብ ደቡብ ኣፍሪቃን ዝመጹ ተጋባእቲ ዘጠቓለለ ነበረ።........
Comment
contact-
thetruthgosple@wongelhaki.com


text:
ፕረዝደንት ኣሜሪካ ዶናልድ ትራምፕን ፕረዝደንት ሩስያ ብላድሚር ፑቲን ነቲ ዝሓለፈ ሸውዓተ ዓመታት ኣብ ሶርያ ዝጸንሓ ኩናት ሓድሕድ ከብቕዕ ሕቡራት ሃገራት ኣብ ዘካየዶ ጻዕርታት ክተሓባበሩ ተሰማሚዖም።
ቤተ መንግስቲ ዋይት ሃውስ ብተወሳኺ ክልቲኦም መራሕቲ “ ኣብ ኣገዳስነት ሓባራዊ ቃልሲ ኣንጻር ግብረሽበራ ኣብ ማእከላይ ምብራቕን ማእከላይ ኤስያን ከምኡ’ውን ኣብ ኣብ ቃልሲ ጸረ ግብረ ሽበራዊያን ጉጅለታት ዳዒሽ፡ ኣል ቃዒዳን ጣሊባንን ካልኦት ጉጅለታት ዝያዳ ንምትሕብባር ተሰማሚዖም” ይብል።
ፕረዝደንት ትራምፕ ምስ ናይ ሩስያ መዘነኦም ብቴሌፎን ዝተራኸቡ ፕረዝደንት ፑቲን ኣብ ጉዳይ ምፍታሕ እቲ ኣስታት 400,000 ሰባት ዝቐተለ ኩናት ሓድሕድ ሶርያ ምስ ፕረዝደንት እታ ሃገር ባሻር ኣል ዓሳድ ድሕሪ ምዝርራቦም ሓደ መዓልቲ ምኳኑ ተፈሊጡ’ሎ።
ብመሰረት ሓበሬታ ቤተ መንግስቲ ሩስያ ክረምሊን ሩስያ፡ ንመራሒ ሶርያ ባሽር ኣልዓሳድ ምዕዳሙ ኣረጋጊጹ’ሎ።
ብተወሳኺ ፕረዝደንት ፑቲን ሎሚ ረቡዕ ምስ ፕረዝደንት ቱርኪ ረዚፕ ጠይብ ኤርዶጋንን ፕረዝደንት ኢራን ሓሰን ሩሃኒ ተራኺቦም ከምዝዘራረቡ ተፈሊጡ’ሎ።
ብሕቡራት ሃገራት ዝምራሕ ዝርርብ ሰላም ኣብ ጉዳይ ሶርያ ሕዳር 28,2017 ኣብ ጀነቫ ከምዝኻየድ ይፍለጥ።


text:
ገዲምን ዘይሕለልን ተጋዳላይ ኣሕመድ እስማዒል ኣሕመዲን (ኣሕመድ ሶይራ) ብቐዳም 19 ሕዳር 2016 ኣብ ካርቱም ብዝነበሮ ሕዱር ሕማም ምስዋኡ ምስማዕና ከቢድ ስንባደን ሓዘንን ኢዩ ፈጢሩልና።
ስውእ ሓርበኛ ኣሕመድ ሶይራ ካብ ሓምሳታት ናይ ዝሓለፈ ክፍለዘመን ኣትሒዙ፡ ምእንቲ ሃገራዊ ናጽነት እተቓለሰ ገዲም ተጋዳላይ ኢዩ። ኣብ’ቲ ብ1958 እተመስረተ ምንቅስቓስ ሓርነት ኤርትራ (ማሕበር ሸውዓተ) ተባሂሉ ዝፍለጥ ውድብ ብምስላፍ ኢዩ ንቓልሱ ፈሊምዎ። ብድሕሪኡ ድማ፡ ኣባል ተጋድሎ ሓርነት ኤርትራ ኰይኑ፡ ንነዊሕ ዓመታት ኣብ ጠቕላላ ማሕበር ሰራሕተኛታት ኤርትራ ኣገልጊሉ። ድሕሪ ናጽነት ኤርትራ ድማ፡ ኣባል ኤርትራዊ ተበግሶ (ኣልሙባደራ) ኰይኑ ተቓሊሱ።
ተጋዳላይ ኣሕመድ ሶይራ፡ ናይ ውድብ ወሰናስን ዘይሓጽሮ፡ ምስ ዝሰማምዕዎን ዝፈላለይዎን ሰባት፡ ክመያየጥ ዘይደክም፡ ዓቃል፡ ተጻዋራይ፡ ብሱል ተቓላሳይ ኢዩ ነይሩ። ዝምድናኡ ምስ ኤርትራውያን ጥራሕ ዘይኰነስ፡ ምስ ሱዳናውያን እውን ኣዝዩ ሰፊሕን ዓሚቝን ኢዩ ነይሩ። ብፍላይ ድማ፡ ኣባላት ኮሚኒስት ፓርቲ ሱዳን ብዙሕ ዘኽብርዎ ተጋዳላይ ኢዩ ነይሩ።
እቲ ቀንዲ መለለዪኡ ዝዀነ ጠባይ ግን ንዝኣምነሉ ዕላማን መትከላትን ኣሕሊፉ ዘይህብ፡ መሬት ዝጸበበት ትጽበብ ካብ መርገጻቱ ሰንደልደል ዘይብል ቅኑዕ ተቓላሳይ ኢዩ ነይሩ። ስለ’ዚ ኢዩ እውን ነዚ ኵሉ ጽንኩር መድረኻት መዓንጣኡ ሸጥ ኣቢሉ ክሳብ እዛ ካብ ዓለም እተፈልየላ ዕለት ብጽንዓት ተቓሊሱ። ፍቕሪ ሃገርን ህዝብን እምበር ካልእ ዘሸንፎ ነገር ኣይተረኽበን።
በዚ ኣጋጣሚ’ዚ፡ ሰልፊ ዲሞክራሲ ህዝቢ ኤርትራ፡ ንስውእ ኣሕመድ ሶይራ፡ መንግስተ-ሰማይ የዋርሶ፤ ንቤተሰቡን ንህዝቢ ኤርትራን ድማ ጽንዓት ይሃብኩም እናበለ ናይ መሪር ሓዘኖም ተኻፋላይ ምዃኑ ይገልጽ።
መንግስተኣብ ኣስመሮም
ኣቦ መንበር ሰዲህኤ
23 ሕዳር 2016


text:
ፕሮጀክት ትምህርቲ ወረዳ ታሕታይ ቖራሮ
መቐለ መጋቢት 04/2010(ድወት) ኣብ ዞባ ሰሜናዊ ምዕራብ ትግራይ ወረዳ ታሕታይ ቖራሮ ብልዕሊ 2.8 ሚልዮን ቅርሺ ወፃኢ ህንፀት ዝተፈላለዩ ፕሮጀክትታት ትምህርቲ ንምስላጥ ዘኽእል ምንቅስቓስ ይግበር ምህላው ቤት ፅሕፈት ትምህርቲ እታ ወረዳ ኣፍሊጡ፡፡
ሓላፊ ቤት ፅሕፈት ትምህርቲ ወረዳ ታሕታይ ቖራሮ መምህር ገብረኪዳን በርሀ ከምዝገለፅዎ ካብቲ ዝተመደበ በጀት 2 ሚልዮን ቅርሺ ብመንግስቲ ትግራይ ዝተረፈ 864,000 ቅርሺ ድማ ብምምሕዳር እታ ወረዳ ዝተሸፈነ እዩ፡፡
ብመሰረት እዚ መንግስቲ ትግራይ ብዝመደቦ 2 ሚልዮን ቅርሺ በጀት ኣብ ሓፈሻዊ 2ይ ብርኪ ቤት ትምህርቲ ሰላም ደረጅኡ ዝሓለወ ቤተ ፈተነን ቤተ ንባብን ንምህናፅ ምንቅስቃስ እናተገበረ ምዃኑ መምህር ገብረኪዳን ሓቢሮም፡፡
ብተመሳሳሊ ብበጀት እታ ወረዳ ኣብ ጣብያ ቀላቕል ኣብ ዝርከብ 1ይ ብርኪ ቤት ትምህርቲ ስሑል 4 ተወሰኽቲ ክፍልታት መምሀሪ ንምህናፅ መደብ ተታሒዙ ይስራሕ ምህላው እቶም ሓላፊ ኣረዲኦም፡፡
ኣብ ህንፀት ፕሮጀክትታት ትምህርቲ መንግስቲ ካብ ዝመደቦ በጀት ብተወሳኺ ነበርቲ እቲ ከባቢ ጉልበታውን ንዋታውን ኣበርክቶ ክገብሩ ትፅቢት ከምዘሎ መምህር ገብረኪዳን ተዛሪቦም፡፡


text:
በስመ አብ ወወልድ ወመንፈስ ቅዱስ አሐዱ አምላክ!
* ትርጕም መዝሙር፥
ካብ “ዘመረ” ዝብል ግእዛዊ ግሢ ዝተረኽበ ባዕድ ዘርኢ ኾይኑ ‘ምስጋና’ ማለት እዩ።
1. መዝሙር፥ ስልቲ ብዘለዎ ልቢ ብዝመስጥ ቃና ተቐናባቢሩ ካብ ጐሮሮ ብዝወፅእ ድምፂ ይዝመር።
2. መዝሙር፥ ምስጋናን ልማኖን ጠሚሩ ዝኃዘ ዓቢይ ክፋል ጸሎት እዩ።
3. መዝሙር፥ ዝተቓነየ ወይ’ውን ብዜማ ዝተሰነየ ቃላት ድምፂ እዩ።
4. መዝሙር፥ ብመሠረት ሥርዓት ዝማሬ ቤተ ክርስቲያን፡ ብዜማ ዝቐርብ ምስጋና እዩ።
ዜማ ብቑሙ፡ ስልቲ ወይ’ውን ኣገባብ ዘለዎ ደሃይ፡ ከምኡ’ውን ብፍሉይ ሕብሪ ዝተቐናበረ ድምፂ ማለት እዩ። ንእዝኒ ዝሰማምዑ፡ ንስምዒት ሕሊና ድማ ትርጕም ዚህቡ ተኸታተልቲ ድምፅታት ተዛሚዶምን ተሳንዮምን ኪስምዑ ኸለዉ ዜማ ይብሃል። እዚ’ውን “አዕዋፍ ዘሠናይ ዜማሆሙ ይሴብሕዎ በሠናይ ዜማ ወማኅሌት ኅብረተ ዜማ፥ ግእዝ ዕዝል ወአራራይ ዝብጠተ መሰንቆ ወዕንዚራ እለ ቦሙ ሠናይ ዜማ/ ጥዑም ዝዜማኦም ኣዕዋፍ፥ ብምዑዝ ዜማን ብማኅሌት ዝተቐናበረ ዓይነት ዜማ ማለት፥ ግእዝ፡ ዕዝልን አራራይን ከምኡ’ውን ጥዑም ድምፂ ብዘለዎም መሰንቆን ዕንዚራን የመስግንዎ” ይብል።
ብሓፈሻ ዜማ ኪብሃል ከሎ ናይ ምስጋና መዝሙር፡ ናይ ሓጐስ ድምፂ ማለት እዩ። ዜማ ምስ መላእኽቲ ኃቢሩ ዝተረኽበ ቀዳማዊ እዩ። ነዚ ኣመልኪቱ ውን ቅዱስ ያሬድ፦ “ቀዳሚ ዜማ” ብምባል ቀዳማዊነቱ ‘አርያም’ ኣብ ዝተባህለ ድርሰቱ ገሊጽዎ ኣሎ። ዜማ፡ ቀዳማዊ ጥራይ ዘይኮነስ ዓቢይን ልዑልን እዩ። ነዚ’ውን ደጊሙ ቅዱስ ያሬድ ከረድእ ከሎ፦ “ዓቢይ ዜማ ተሰምዐ በሰማይ ዘመላእክት ግናይ እንዘ የዐርግ ወልድ ዲበ መንበሩ ኵሎሙ መላእክት ትንሣኤሁ ዘመሩ/ ወልድ ናብ ዙፋኑ ኪዓርግ ከሎ ዓቢይ ዜማ ምስጋና መላእክት ኣብ ሰማይ ተሰምዐ፣ ኵሎም መላእኽቲ ትንሣኤኡ ዘመሩ” ኢሉ ገሊጽዎ ኣሎ። ቅዱስ ያሬድ ጣዕመ ዜማን ድምፂ ዝማሬን ካብ መላእኽቲ ድኅሪ ምስማዑ፥ “ዋይ (ወይ) ዜማ ዘሰማዕኩ በሰማይ እመላእክት ቅዱሳን፡ እንዘ ይብሉ፡ ቅዱስ ቅዱስ ቅዱስ እግዚአብሔር፡ መልአ ሰማያተ ወምድረ ቅድሳተ ስብሐቲከ” ብምባል ዘለዎ ኣስተንክሮት ገለጸ።
* መዝሙር ብሰማያውያን መላእኽቲ ኣብ ሰማይ፣ ኣብ ምድሪ ድማ ብደቂ ሰባት ዝቐርብ ምስጋናን ጸሎትን እዩ። ናይ ነፍሲ ቋንቋ ተባሂሉ’ውን ይፍለጥ። ንሕሊናናን መንፈስናን ናብ ሰማያዊ መንገድን ሓሳብን ዚወስድ፣ ካብዚ ዝረአን ዝጭበጥን ምድራዊ ዓለም ናብቲ ሰማያዊ ሕይወት ዝነጥቅ እዩ። በዚ ድማ መዝሙር፥ ‘መሰጋገሪ ድልድል’ ናይ ክልቲኡ ዓለማት ይብሃል።
* መዝሙር፡ ኪነ ጥበብ ብምዃኑ ኣብ ኵሉ ሰብ ዚርከብ ህያብ እግዚአብሔር እዩ። ዝኾነ ፍጥረት ንድንቂ ተግባር እግዚአብሔር ዚምስክረሉን ዘመስግነሉን እዩ። ክፋል ሕይወትና ኾይኑ ንነብሮ ደኣ እምበር ንኽንዘናጋዕን ጊዜ ከነኅልፍን ዝቐርብ ኣይኮነን።
*ዕላማ መዝሙር፥
ብባህርይኡ ምስጉን ዝኾነ እግዚአብሔር ኣምላኽ ስሙ ኪቕድሱ ክብሩ ኺወርሱ፡ ንሰብን መላእኽትን ለባውያን ማእምራን ገይሩ ፈጠረ። ብወገን ቅዱሳን መላእኽቲ ቅሩበ መንበር ኣኃዜ መንጦላዕት ዝነበረ ሳጥናኤል ዘይናቱን ዘይተዋህቦን ኣምላኽነትን ምስጋና ኣምላኽን ንእኡ ስለዝደለየ ካብ ክብሩ ተዋረደ። (ሕዝ. 28፥13) “ወሶበ ኢያእኰትኮ ለዘፈጠረከ እምነፋስ ወነድ ፈጠረ ህየንቴከ ሰብአ ዘማሬ እማይ ወእመሬት/ ነቲ ካብ ነፋስን እሳትን ዝፈጠረካ ስለዘየመስገንካዮ፣ ኣብ ክንዳኻ ካብ ማይን መሬትን ዘማሪ ሰብ (ኣዳም) ፈጠረ” ከምዝብል፡ እግዚአብሔር ኣብ ክንዲ ሳጥናኤል፡ ዘመስግን እምብዛ ዝኣደመ (ዝጸበቐ) ንሰብ ኣኽቢሩ ፈጠረ። (መጽ. መቃ. ሣልስ. 2፥12) ስለዚ እዩ ዘማራይ ዳዊት ኵሉ ሳዕ ንእግዚአብሔር ዘመስግንን ደቂ ሰባት ብዘይምብታኽ ንፈጣሪኦም ከመስግኑ ዚምዕድን ዝነበረ። (መዝ. 33፥1) እግዚአብሔር ብዝተፈላለየ መንገዲ ይምስገን።
ካብቶም ዝምስገነሎም መንገድታት እቲ ሓደ መዝሙር እዩ።
መዝሙር፥ ብኣጋጣሚ ዝተጀመረ፣ ወዲ ሰብ ካብ ተሞክሮ ሕይወቱ ብልምዲ ዘጥረዮን ተመራሚሩ ዝበጽሖን ርኸበት ኣይኮነን። ካብ እግዚአብሔር ኣምላኽ ዝተዋህበ ፍሉይ ጸጋ ኣገልግሎት እዩ። ወዲ ሰብ መዝሙር ዝተማህረ ካብ ዓለመ መላእክት እዩ። (መዝ 77፥25) “ወዲ ሰብ እንጌራ መላእኽቲ በልዐ።” ተባሂሉ ዝተጻሕፈ፡ ነቲ ቅዱሳን መላእኽቲ ዚምገብዎ እንጌራ ዝተባህለ “ስብሐተ እግዚአብሔር” እዩ። ቅዱሳን መላእኽቲ ንፈጣሪኦም ዘቕርብዎ ምስጋና መግቢ ኮይንዎም ብዘይምቍራጽን ብዘይ ዕረፍትን ከመስግኑ ይነብሩ። ወዲ ሰብ ድማ፡ ነቲ ዘይምኖን ጥዑምን ዘለዓለማዊ ምስጋና መግበ ነፍሲ ኾይንዎ እናተመገበ ይነብር። ከምቲ መግቢ ንልሳን ዚጥዕም ቀንዲ ዕላማኡ ግና ንመግበ ሥጋ ዝኾነ፥ መዝሙር ድማ ንእዝኒ ባህ ዘብል እኳ እንተኾነ መግበ ነፍሲ እዩ።
* ጥቕሚ መዝሙር፥
• ብተመስጦ ስብሐተ እግዚአብሔርን ጸሎትን ንምብጻሕ የገልግል። ኣብ ዚዝመረሉ እዋን ካብ ጐሮሮ ዝወፅእ ድምፂ ከም ዘረባ ዘይቅልጥፍ፣ ዜማኡን ስልቱን ተወሓሒዱ ዝቐርብ ብምዃኑ፡ ንዝሰምዖ ኾነ ንዚዝምሮ ረድኤትን ኃይልን፣ ውዕለትን ምሕረትን ኣምላኹ ብምስትውዓል ንኽዝክር የኽእሎ።
• ከም ትምህርቲ የገልግል። ግጥምታት መዝሙር፡ ብውኁዳትን ምሩጻትን ዕምቈት ብዘለዎም ቃላት ዝተነድቁ ስለዝኾኑ ብዙኅ መልእኽቲ የኅልፉ። ኣብ ትምህርቲ ዘለዎም ግደ ልዑል ስለዝኾነ ኸኣ ምእመናን ብሃይማኖት ኪጸንዑን ፈጣሪኦም ፈሊጦም ፈሪሃ እግዚአብሔር ከኅድሩን ይሕግዞም።
• መዝሙር ካብ እግዚአብሔር ዝተዋህበ ጸጋ ብምዃኑ ዓቢይ መንፈሳዊ ኃይሊ ይህብ። ሕሙማን ናይ ምፍዋስን ዝተጨነቑ ናይ ምርግጋእን ኃይሊ ኣለዎ። ብርኹስ መንፈስ ዚሳቐ ዝነበረ ሳኦል ብመዝሙር ዳዊት ፈውሲ ይረክብን ይረጋጋእን ነበረ (1ይ ሳሙ 16፥21) ዝማሬ ቅዱስ ጳውሎስን ሲላስን’ውን ንመሠረት ቤት ማእሠርቲ የነቓንቕ ነበረ። (ግብ. ሓዋ. 16፥19-26)።
• ምስ ኣምላኽ ዘራኽብ መሳልል እዩ። ሰባት ብበገናን መሰንቆን ንዝማሬ ከምዝቓንዩ፡ መንፈስ ቅዱስ’ውን ንዘማርያን ይቓኒ እዩ። እቲ ዓቢይ ኣቦ ቅዱስ ኣትናቴዎስ ኣብ ቅዳሴኡ ቍ.53 “ከምቶም ንእግዚአብሔር ብቓል ምስጋና ዘመስግንዎ ንኹን።. . . ብዜማ ዘመስግኑ ኣለዉ፣ ዚዝምሩ ኣለዉ፣ ብልቢ ዘመስግኑ ኣለዉ። ብቓል ዘመስግኑ ኣለዉ” ብምባል ከምእተዛረበ፥ ንሰባት ዝማሬ ዘይምህሩ ንርእሶም ጥራይ ዚዝምሩ ፍሉይ ሃብተ መዝሙር ዘለዎም ሰባት ድማ ኣለዉ፣ ንርእሶም እናዘመሩ ንኻልኦት ዚምህሩ ውን ኣለዉ፣ መዝሙር ብኣርምሞ ናይ ምስማዕ ጸጋ ዝወሃቦም ከኣ ኣለዉ፣ ኵሉ ግና በቲ ዝተዋህቦ ጸጋ ንእግዚአብሔር ከገልግል ይግባእ።
*ጠባያት መዝሙር፥
* መዝሙር ከከም ጊዜኡን እዋኑን ምስ ካልእ ሥርዓተ ጸሎትን ማኅሌትን ስለዚዛመድ ዝተፈላለየ መልክዕ ኣለዎ። ኣብ እዋን ሓጐስን ኃዘንን ዚዝመር ዝተፈላለየ እዩ።
ዓይነት ዜማ ኣብ ሠለስተ ይኽፈል፥ ግእዝ፡ ዕዝልን አራራይን ይብሃል።
* መዝሙር፡ ግጥሙን ትኅዝቶኡን ኃይሊ ኪህልዎ ኣለዎ እምበር ትምህርቲ መልእኽቱ ድኹም ኪኸውን የብሉን። ጣዕመ ዜማ ንሕሊና ምእመናን ናብ ሰማየ ሰማያት ዚነጥቕ፣ መንፈሳውነት ዘጽንዕን ካብ ዓለማዊ ፍትወት ዘርኅቕን ኪኸውን ኣለዎ።
* ምስ እግዚአብሔር ዘራኽብ እምበር ሥጋዊ ስምዒት ዘለዓዕልን ዝስሕብን ኪኸውን የብሉን። በዓል ቤት መዝሙር ባዕሉ እግዚአብሔር፣ መልእኽቱ ቃለ እግዚአብሔር፣ መልእኽተኛ ዘማሪ ከምኡ’ውን ተቐባሊ መልእኽቲ ምእመን እዩ።
*ዓይነት መዝሙር፥
ሀ. መዝሙረ ስብሐት (ምስጋና)
ብባህሪኡ ስቡሕ ንዝኾነ ፈጣሪ ዓለማት እግዚአብሔር ንዝገበረልና ሠናይ ውዕለት እናዘከርና ናይ ባህርይ ምስጋና ነቕርበሉ እዩ።
ለ. መዝሙረ ንስሓ (ተስእሎት)
ብዝተጣዕሰ ስቡር ልብን ኣንቃዕድዎ ሕሊናን ኃጢኣትና እናዘከርና ይቕሬታ ንልምነሉ ዓይነት መዝሙር እዩ።
ሐ. መዝሙረ ትምህርት
ብዛዕባ እግዚአብሔር፥ ቅዱሳን፥ ቤተ ክርስቲያን፥ ፍጥረታትን ካልእን፡ መንነትን ግብርን ብዛዕባ ኅሉፍ ታሪኽን ንመጻኢ ዚኸውንን ምእመናን እንታይ ኪገብሩ ከምዚግብኦም ዚምህር ዓይነት መዝሙር እዩ።
መ. መዝሙረ ቅዱሳን
እግዚአብሔር ኣብ ቅዱሳን ኃዲሩ ንዚገብሮ ድንቂ ሥራሕ፣ ንቅዱሳን ዚኣተወሎም ቃል ኪዳን ዘዘኻኽርን ገድልን ተኣምራትን ቅዱሳን ዚገልጽን ዚምህርን በረኸቶምን ኣማልድነቶምን ንምርካብን ዝቐርብ ዓይነት መዝሙር እዩ። ቅዱሳን ዚብሃሉ ድማ ኣዴና ቅድስት ድንግል ማርያም፥ መላእኽቲ፥ ሰባት፥ መካናት፥ ዕለተ ሰንበት ……..ወዘይመስሎ እዮም።
ዝማሬ መላእክትን መዝሙር ዳዊትን ማኅሌት ያሬድን ዝተቐበለ ኣምላኽ፡ ኣገልግሎት መዝሙርና ይቀበለልና!
ወስብሓት ለእግዚአብሔር


text:
ሓድነት ኤርትራውያን ንፍትሒ፥ ብደረጃ ሃገር ብሪጣንያ ዝነጥፍ ዓብዪ ኣካል ኣቚሙ
ዝኸበርክንን ዝኸበርኩምን ደቂ ሃገርና፡ ከምቲ ኣቐዲምና ብመራኸቢ ብዙኃን ገሊጽናዮ ዝነበርና፥ ብቀዳም ዕለት 25 መጋቢት 2017 ኣብ ከተማ ሎንዶን ተኣኪብና፥ 14 ዝኣባላታ፡ ብደረጃ ሃገር ብርጣንያ እትነጥፍ ኮሚቴ ሓድነት ኣቚምና ኣለና። ነዛ ዓባይ ኮሚቴ`ዚኣ ኬቑሙ፡ ካብ ዝተፈላለያ
ዝኸበርክንን ዝኸበርኩምን ደቂ ሃገርና፡ ከምቲ ኣቐዲምና ብመራኸቢ ብዙኃን ገሊጽናዮ ዝነበርና፥ ብቀዳም ዕለት 25 መጋቢት 2017 ኣብ ከተማ ሎንዶን ተኣኪብና፥ 14 ዝኣባላታ፡ ብደረጃ ሃገር ብርጣንያ እትነጥፍ ኮሚቴ ሓድነት ኣቚምና ኣለና። ነዛ ዓባይ ኮሚቴ`ዚኣ ኬቑሙ፡ ካብ ዝተፈላለያ ከተማታት ሃገረ ብሪጣንያ ዝተወከሉ ኣባላት ናይተን ንኡሳን ኮሚቴታት ተረኺቦም ኔርም። ኮሚቴ ሓድነት ኤርትራውያን ዓባይ ብሪጣንያ ኣብ ዝተመሥረተትሉ ኣኼባ፥ ብዘይካ እቶም ኣባላት ኮሚቴታት፥ ዓበይቲ ዓድን፡ ውልቀ-ዜጋታትን፡ ኣባላት ዝተፈላለዩ ውድባትን እውን ተረኺቦም ኔሮም። ኣኼበኛታት፡ ነዛ ሓዳስ ኮሚቴ፡ ሃናጺ ምኽርታትን ርእይቶታትን ለጊሶም ብሓጎስን ብውዕዉዕ መንፈስን፥ ንሓድነትን ንድሕነት ንክብረትን ኤርትራውያን ክትሠርሕ መሪቖም ልኢኾምዋ ኣለዉ። ክቡር ዲያቆን ዮሓንስ ገብረሕይወት እውን ካብ ከተማ ማንቸስተር ተጓዒዞም ተሳቲፎም፡ ምኽሮምን ቡራኬኦምን ለጊሶም ኢዮም። ካብ ውልቀ-ሰባትን ካብ ጉጅለታትን ዝመጽኣና ናይ ዮሃና መልእትታት እውን ነይሩ ኢዩ። ንኩልኻትኩም ዝለዓለ ምስጋና ነቕርብ።
እዛ ቆይማ ዘላ ዓባይ ኮሚቴ ምስ ኩላተን ንኡሳን ኮሚቴታት ብቐረባ እናተራዳድኤትን ኣናሠርሔትን ነቲ ኮሚቴ ሓድነት ኤርትራውያን ንፍትሒ ከተማ ለንደን ኣቐዲማ ዝኣመመቶ ዕዮታት፡ ቀዳምነታቶም፡ ሠሪዓ መዳባት ዕዮ ኣውጺኣ፥ ድሮ ሰባት መዚዛ፡ ሥራሓት ክትጅምር ተዋዲዳ ኣላ። ተወሳኺ መደባት እንተ ኣድለየውን፡ ሓድሽ ገምጋም ጌራ፡ ክትፍጽሞ ኢያ። ኩሉ እትገብሮ መደባት ዕዮ፡ ንሕዝቢ ክትነግርን ክተመርቕን ድማ ኢያ።
ብድሕሪቲ ዘካየድናዮ ሕዝባዊ ኣኼባ፥ ኣባላት ኮሜቴ ተኣኪብና፥ ዝተፈላለየ ሓላፍነት ሥራሕ ተማቒልና፡ ዝተዋህበና ዕማም ንምትግባር ኣብ ውሳኔ በጺሕና ኣለና። ኮሚቴና፥ ኣቦ መንበርን፡ ምኽትል ኣቦ መንበርን፡ ጸሓፍን፡ ታሓዚ ሕሳብን፡ መሪጻ መዚዛቶም ኣላ።
ኣብ ልዕሊኡ ድማ፡ ካልእ ብሕጊ ተመዝጊባ፡ ብዓለም ለኸ ደተጃ ከም ጽላል ኴይና እተገልግለና ኣካል ኣቚምና ኣለና። ሓላፍነታ ከኣ ብዓለም-ለኻዊ ደረጃ ዜሥርሕ ሕጊ ክተጻፍፍን ነዛ ናይ ዓባይ ብሪጣንያ ኮሚቴን፡ ኣብ ካልኦት ሃገራት ንዘለዋን፡ ወይውን ብሕጂ ንዝቖማን ኮሚቴ ሓድነት፡ ሓቚፋ ብሕግን ግሉጽነትን ክትሠርሕን ክተሥርሕን ዝብል ኢዩ።
ኮሚቴና ኣብ ሓጺር ግዜ ዝፍጸሙን ኣብ ዝተናውሔ ዝሥርሑን መደባ ሓንጺጻ ኣላ። እተን ሕጂ ኣብ ዝሓጸረ ግዜ ክንጅምረን ብቕድሚት ሠሪዕናየን ዘለና መደባት፡ እዘን ዝስዕባ ኢየን፥
- ኣብ ሞንጎ ኤርትራውያን ስኒትን ፍቕርን መታን ክነግሥ፡ ኣብ ሕብረተሰብና ዕርቅን ምትእምማንን ዝፍጠረሉ ንጥፈታት ክትፍጽም እያ። ምስ ኩላቶም ደለይቲ ፍትሒ ዝኾኑ፡ ፖለቲካውያን ውድባትን፡ በርጌሳውያን ማሕበራትን፡ ጉጅለታትን ብምርኻብ፥ ዝተሓባበሩሉ መገዲ ክትድህስስ ኢያ። ብእኡ ኣቢልካ ድማ፥ ዓለምለኻዊ ናይ ኤርትራውያን ምትእኽኻብ ክፍጠር ድፍኢት ክንገብር ሓደ ጉጅለ መዚዛ ኣላ።
- ኣብ ሃገር ብሪጣንያ ዝነብሩ፡ ገለ ምሁራንን ምኩራትን ደቂ ሃገርና ኣኪብና፡ ኩነታት ኤርትራውያን ኣዕሚቑ ዘረድእ፡ ብመጽናዕቲ ዝተሰነየ መወከሲ ዝኸውን ሰነድ ኽንቅርብውን ሰባት ተመዲቦሙሉ ኣሎና።
- ኮሚቴና፥ ነዚ ኣብ ልዕሊ ኤርትራውያን ዝወርድ ዘሎ ኣዝዩ ዝኸፍኤ በደላት፡ ናብ ዝምልከቶም ኣክኣላት ክተብጽሖ፡ ዝቃለለሉ መገዲ ኣብ ምድህሳስ ከኣ ክትነጥፍ ኢያ። በዚ መሠረት፥ ጸገማት ኤርትራውያን ንምቅላልን፡ መሰላትና ንምሕላውን፥ ብዝለዓለን ዝተወሃሃደን ድምጺ ኩነታት ሕዝብናን ሃገርናን ንዝምልከቶም መንግሥትውያንን ዘይመንግሥታውያንን ኣካላት ክተስምዕ ኢያ። ነዚ ዕማምዚ እተካዪድ ጉጅለ መዲብና ኣለና።
- ንኤርትራውያን ዝወሃቦም ዘሎ ማሕበረሰብኣዊ ኣገልግሎት ብዝተወሃሃደን ብዝሓሸን ደረጃ መታን ክሳለጥ፡ ኮሚቴና ኣቃልቦ ጌራትሉ፥ ኣብዚ መዳይዚ ዝሰረሑ ሰባት ድማ መዚዛትሉ ኣላ። ነተን ድሮ ቆይመን ኣገልግሎት ዝህባ ዘለዋ ማሕበረሰባት ከነተባብዕን ክንሕግዝን ኣብ ከባቢታትና ማሕበረሰብ እንተዘይ ሃልዩ ድማ ኣብ ከባቢታትና ሓደስቲ ኣቚምና፡ ሓድነትና ክነደልድል፡ ጸገማትና ክነቃልል፡ ምስ ዝምልከቶም ኣካላት ብዝለዓለ ደረጃ ክንዋሳእ፥ ዝሓሸ ኣገልግሎት ድማ ክንረክብ ክንጽዕር ኢና። መጀምርታ ግን ግቡእ መጽናዕቲ ስለዘድሊ፡ እታ ተመዚዛ ዘላ ጉጅለ፡ ብመጽናዕቲ ክትጅምሮ ኢያ።
ነዚ ሒዝናዮ ዘለና ውጥን ንምትግባር ብዙሕ ጻዕርን ክእለትን ከም ዘድልዮ ኩላትና ንፈልጥ ኢና። ስለዚ ናይ ሕዝቢ ተሳታፍነት ብዝዓዘዘ ዓቐን ኬድልየና ኢዩ። በዚ መሠረት፥ ነቶም ኣብ ሃገር ዓባይ ብሪጣንያ እትርከቡን ኣብ ካልኦት ሃገርት ዘለኹምን ኤርትራውያን ኣሓትናን ኣሕዋትናን እዚ ዚስዕብ መጸዋዕታ ነቕርብ፦
ሀ. ንኩልኻትኩም ኤርትራውያን፥ በብዓቕምኹም፡ ብፍልጠትኩም፡ ብጉልበትኩም፡ ብገንዘብኩም ክትድግፉን ክትሳተፉን ብትሕትና ንሓትት። እዚ ኮሚቴና ጀሚራቶ ዘላ ዕማም፡ ጉዳይ ኩላትና ስለዝኾነ፥ ነፍሲወከፍ ኤርትራዊ እጃሙ ኬበርክተሉ ይግባእ። ከም እትፈልጡዎ፥ ኮሚቴና ክሳዕ ሕጂ፡ ብዘይ ንዋታዊ ሓገዝ፡ ብውልቀ ተገዳስነት ኣባላታ እያ ክትሠርሕ ጸኒሓ። እንተኾነ ግን፥ ኣብ ቅድሜና ዘሎ ዕማማት ሰፊሕ ከም ምዃኑ መጠን፥ ኮሚቴ ሓድነት፡ ብዙሓት ትጉሃት ሰባት ኬድልዩዋ እዮም። ብተወሳኺ፥ እኹል ገንዘብ እንተረኺብና፡ ደሞዝ ተሰሊዑሉ፡ ንጉዳይ ሓድነት ኤርትራውያን ዝሠርሕ ሰብ ክንቆጽር መደብ ኣለና። ሓደ ቀዋሚ ሰብ እንተ ተመዲብሉ፡ ነቲ ኣውጺእናዮ ዘለና መደባት ብቐረባ ምተወሃሃደ፣ እቲ ዕማም ድማ ቀልጢፉ ምተሳለጠ ነይሩ። እዚ ሓሳብዚ ኣብ ልብናኳ እንተነበረ፥ ኣኼበኛታት ደጋጊሞም ኣቕሪቦምዎ፣ እጃሞም ኬበርክቱ እዉን ቅሩባት ከምዝኾኑ ገሊጾም ኢዮም። ኣብ ቀርባ እዋን ገንዘብ ዝዋጽኣሉ ኣገባብ ናብ ሕዝቢ ክነቕርብ ኢና።
ለ. እቶም ብሕዝቢ ዝተመርጹ ኮሚቴ ዘየቖምኩም ኤርትራውያን ኣሓትናን ኣሕዋትናን፥ ብዝከኣለኩም መጠን ብሕዝቢ ዝተመርጸ፥ ተሓታትነትን ግሉጽነትን ዘለዎ ኣካል ኣቚምኩም፥ ንሓድነትን ንድሕነትን ሕዝብና ክትጽዕሩ ብትሕትና ንላበወኩም። ፋሕ ኢሉ ዝተበተነ፡ እሞ ድማ ውሑድ ዝቑጽሩ ሕዝቢ፥ ክጠፍእ እምበር ክለምዕ ኣይክእልን ኢዩ። ነዚ ፈሊጥና፡ ኩላትና ደቂ ኤርትራ፡ ብሓደ ኴንና መገዲ ድሕነት ንኺድ። ኩላትና ኤርትራውያን ኣብ ዘዘለናዮ እንተ ተጥርኒፍና፥ ብቕንዕና ድማ ምእንቲ ሕዝቢ እንተ ሠሪሕና፡ ሓደ ዓለምለኻዊ ኣካል ኣቚምና፥ ንሕዝብና ክነድሕን ንኽእል ኢና።
ኣብዚ ዘለናዮ ዘመን ኣፈርክቡ፥ ኤርትራዊ ዜጋ ኣብ ዘሎ ሃልዩ፡ ከፊኡዎ ኣብዘለሉ እዋን፡ ኩላትና ኤርትራውያን ኣብ ዘዘለናዮ ተኣኻኺብና፡ ሕዝብና ነድሕን፡ ክብረትና ንምለስ። ዝዓበናን ዝነእስናን፥ ዝተወደብናን ዘይተወደብናን፥ ኩላትና ብህጹጽ ንታኣኻኸበሉ መገዲ ክንምህዝ ኣለና። ምስ ተኣኻኸብና፥ ኩሉ እቲ ክንበጽሖ እንደሊ ዘለና ሠናይ ዝኾነ ነገራት ክንጭብጦ ኢና። ሓድነት ሓይሊ ኢዩ። ምብትታን ግን መገዲ ጥፍኣት ስለ ዚኾነ፥ ዘለና ኡንኮ ኣማራጺ፡ ብሓንሳብ ተጣሚርና ምምራሽ ጥራይ ኢዩ። ስለዚ ኩላትና ብሕዝባዊ ተሳትፎን፡ ብሕጋዊ ኣገባብን፡ ግሉጽ ኣሠራርሓን፡ እንተ ተንቀሳቒስና፥ ካብዛ ዘመን ኣፈርክቡ ክንገላገል ንኽእል ኢና።
ኣብ መወዳእታ ነቶም ኮሚቴ ሕድነት ሥርሓ ክተሳልጥ ክሕግዙዋ ዝጸንሑ ሰባት ዓበይቶም ንኣሽቱኦም፣ በብውልቆም ይኹን ብጉጅለ፡ ክነምስግኖም ንደሊ። ንዝመጽእ ድማ ሓገዞምን ሓልዮቶምን ከየጒድሉልና ብትሕትና ንላብዎም።
ለቡ፥ ቁሩብ ከተማታት፡ ብዝተፋላለየ ምኽንያታት፡ ኣብዚ ሓድሽ ኮሚቴ ክሳተፋ ኣይከኣላን፥ ኣብ ዝሓጸረ ግዜ ወከልተን ክሕውሳ መደብ ኣሎና። ንእግረ መገድና ንኣኼበኛታት ዕዙስ ተሳትፎ ክንዲ ዜርኣዩ፡ ክነመስግኖም እንደሊ።
ኣሕዋትኩም፡ ኮሚቴ ሓደነት ኤርትራዉያን ንፍትሒ – ዓባይ ብሪጣንያ
ሚያዝያ 2017 ዓ.ም.ፈ.


text:
ዓመታዊ ክብረ በዓል ልደተ ማርያም ኣብ ውሽጥን ወፃእን ሃገር ብዓቢይ ድምቀት ተባዒሉ።
• ኣብ ሃገረ ጥልያን ከተማ ሚላኖ ካብ ዝኃለፈ ዓመታት ብዝተፈልየን ብዝደመቐን ሓድነት ሕዝቢ ብዘረጋግጽን ልዑኽ ቅዱስ ሲኖዶስ ብፁዕ ኣቡነ ጴጥሮስ ጳጳስ ዞባ ማእከል፡ ክቡር ኣንባሳደር ሃገረ ኤርትራ ኣብ ሃገረ ጥልያን ኣቶ ፍሥሓጽዮን ጴጥሮስን ብኣሽሓት ዝቝጸሩ ምእመናንን ምእመናትን ኣብ ዝተረኽበሉ ተባዒሉ። ታቦተ ማርያምን ታቦተ ሚካኤልን ካብ ቤተ ክርስትያን ሐመረ ኖኅ ልደታ ማርያም ብዓቢይ ክብሪ ብብፁዕ ኣቡነ ጴጥሮስን ለባስያን ካህናትን ዲያቆናትን ተመሪሑ፡ ውሉደ ክህነትን ተመሃሮ ትምህርተ ሰንበትን ምእመናንን ምእመናትን ተሰንዩ ብምዕሩግ ኣገባብ ናብቲ ውቁብ ብስም ደብረ ገነት ልደታ ማርያም ዝፍለጥ ቤተ ክርስቲያን በጺሑ። ሊቃውንት መዘምራንን ካህናትን ድማ ‘‘በትፍሥሕት ወበኃሤት ተቀበልዋ ለታቦት’’ እናበሉ፡ ብፁዕ ኣቡነ ጴጥሮስን ቆሞስ ኣባ ሃብተወልድን ሥርዓተ ምቕባእን ምብራኽን ተኻይዱ። ጐድኒ ጐድኒ ድማ ሊቃውንት ኣቦታት ሥርዓተ ዋዜማ ኣብጺሖም።


text:
መንግስታዊ ስልጣን ምስ ህዝቢ እትኣትዎ ማሕበራዊ ኩንትራት’ዩ
መንግስታዊ ስልጣን ብደረጃ ኣብ ደቂ-ሰባት ዘለዎ ተራ ህይወት ከም ዘለዎ ፍጡር ጌርካ ክረአ ዘለዎ’ዩ። ምኽንያቱ መንግስታዊ ስልጣን ብስም ህዝብን ሃገርን ብክኢላታት ፖለቲካዊ ስነ-ፍልጠትን ጠበቓታትን ዝንደፍ፡ ዝቐውምን ዝዓይን ኮይኑ ግዜኡ በሊዑ ኣገልግሎቱ ዘብቅዕ ስነ-ፍልጠታዊ ተርእዮ’ዩ። ሕጋዊ መስርሑ ሓልዩ ከኣ፡ ብካልእ መንግስታዊ ስልጣን ይትካእ። ጥዑይ መንግስታዊ ስልጣን ብጥዑይ ሕገ-መንግስቲ’ዩ ዝምራሕ። ንሕጊ ማእከል ገይሩ ይሰርሕ፡ ብሕጊ ድማ ተሓታቲ ይኸውን። ብፍላይ ብሓቂ ህዝባዊ ፖለቲካዊ ስልጣን እንተኾይኑ፡ ዕለታዊ ተግባሩ፡ ስልቱ ኮነ ስትራተጂካዊ ውጥኑ መሰልን ረብሓን ህዝቢ ማእከል ዝገበረ’ዩ። ስለዚ መንግስታዊ ስልጣን፡ ምንጩ ካብ ህዝቢ ኣገልግሎት ድማ ንህዝቢ’ዩ። ድሌት ህዝቢ ንምፍጻም ሕጊ ብዝፈቕዶ ብመልክዕ ኮትራት ዝወሃብ ከቢድ ሓላፍነት’ዩ። ዓይነተ መንግስቱን ስርዓተ ቅርጻኡን ዝተነጸረ፡ ናይ ግዜ ገደቡ ፍሉጥ ኮይኑ ካብ ክሳብ ሰሪሑ ዘኸትም ስልጣን’ዩ።
ኣብ ምዕቡላት ሃገራት ሓገግቲ ፈረድቲ ዝበሃሉ ትካላት ኣለው። ሓደ ካብ ኣገዳሲ ሓላፍነት ናይ’ዞም ትካላት ድማ፡ መንግስታዊ ስልጣን ዝዓተረ ሓይሊ ሓደራ ህዝቢ ጠሊሙ ሕግን ሕጋዊ ኣሰራርሓን ጥሒሱ ከም ቃሕታኡ ከይሃልል ዝቆጻጸሩ’ዮም። መንግስቲ ካብ ሕግን ድሌት ህዝብን ወጻኢ ከይዱ እንተተረኺቡ ከኣ ብመሰረት ኣብ’ቲ ቅዋም ዝሰፈረ ስልጣንን ሓላፍነትን ሕጋዊ ስጉምቲ ብምውሳድ ዝቐጽዑ’ዮም። ብሓጺሩ ሓገግትን ፈረድትን ተቖጻጸርቲ ፖለቲካዊ ምዕባለ ሓንቲ ሃገር’ዮም። እዚ ከም’ዚ ዝበለ መንግስታዊ ኣካይዳ ድማ’ዩ ንስልጣን መንግስቲ ኩንትራት’ዩ ዘብሎ።
ብመሰረት ህዝባዊ ሃገራዊ ቅዋም ዝእዝዞ ወይ ዘፍቅዶ፡ ህዝቢ ወኪሉ ብወግዒ ቃለ-ማሕላ ፈጺሙ ናብ ፖለቲካዊ ስልጣን ዝሓክር ውድብ ድዩ ሰልፊ፡ ብሰናይ ፍቓዱ ጥራሕ ዘይኮነ፡ ብሕጊ ሓላፍነታዊ ልጓምን ልቦናን ከርኢ ኣለዎ። ቃሕታ ዘይኮነ ናይ ሕጊ ግዴታ። ንጠለባትን ጥርዓናትን ህዝቢ ብተገደስነት ሰሚዑ፡ ግዜ ከይበልዐን ነገራት ከይዛነፈን እቲ ዝኸውን ይኸውን እቲ ዘይኸውን ኣይኸውንን ዝብል ወግዓዊ ግብራዊ መልሲ ዝህብ ክኸውን ኣለው። መንግስታዊ ስልጣን ዘይከም በዓል ህግደፍ ዝጻወትሉ ዘለው ዘይኮነ፡ ዓቢ ህዝባውን ሃገራውን ሓላፍነት’ዩ። መንግስታዊ ስልጣን ብመንጽር ከም ሓገግትን ፈረድትን ዝበሉ ትካላት ፍትሒ ክረአ እንከሎ፡ ዝተባህሎ ክሰምዕን ኣብ ግብሪ ከውዕልን ዘለዎ ደኣምበር፡ ኣብ ልዕሊኦም ወጺኡ ቸቸ ክብል ኣይግባእን። ስለምታይ ቦትኡ ስልጣኑ ስለዘይኮነ። ከምኡ ስለዝኾነ ከኣ’ዩ መንግስታዊ ስልጣን ወይ ኣመራርሓ ተራ ድሌታዊ ወይ ግምታዊ ኣሰራርሓ ዘይኮነ ስነ-ፍልጠታዊ’ዩ ዝበሃል።
መንግስታዊ ስልጣን ንሓላፍነት ዘይስመዖም ሰባት ፈኲስ’ዩ። ንሓላፍነት ዝስመዖ ግን ከቢድ’ዩ። ክኢልካዮ ህዝብኻ ሒዝካ ናብ ጎደና ምዕባለ ትምርሽ፡ ኣይከኣልካዮን፡ ብኣንጻሩ ምስ ህዝብኻ ድሕሪት ትምለስ ምዕባለኻ የንቆልቁል። እዚ ምሕደራ ህዝቢ ዝምልከት ስነ-ፍልጠታዊ ዓውዲ’ዚ “እንክውዕየካን ብማንካ እንክዝሕለካን’ከ ብኢድካ ዓይነት ኣተሓሕዛ ዘይኮነ፡ ርጡብ ንጹር ፍትሓዊ ተሪር ኣተሓሕዛ ዝጠልብ’ዩ። እንክጥዕመካ ፕሮፖጋንዳ ትድስቐሉ፡ ኣብ ዝተጸገም ካሉ ከኣ፡ ኣይጨወይ ኣይበርበረይ ኢልካ ራሕሪሕካዮ ናይ ምኻድ ባህሪ እንተለካ ፖለቲካዊ ሚዛን የብልካን። ኣብ ፖለቲካዊ ኮንትሮባንድ ዝተዋፈርካ ተበላጺ ደኣምበር፡ ብስመ ህዝብን ሃገርን ኣብ ፖለቲካዊ ስልጣን ዝደየብካ ሕጋውን ሓላፍነታውን ኣካል ምዃንካ ኣየመልክትን።
ኣብ ኤርትራ ኣብ’ዚ ዝሓለፈ 26 ዓመታት እንታይ ተገይሩ፡ መንግስቲ ብከመይ ኣብ ስልጣን ደይብሉ፡ ንህዝቢ እንታይ ክገብር ነይርዎ ብተግባር’ከ እንታይ ገይሩ ብዝሰኸነ ኣገባብ ምፍታሹ ምግምጋሙ ኣገዳስ’ዩ። ህግደፍ ሒዝዎ ዘሎ ስልጣን ማሕበራዊ ኩንትራት ከምዘይኮነ፣ ህይወት ዘለዎ ስልጣን ጌርካ ክውሰድ ከምዘይከኣል ንምርዳእ ኣየጸግምን። ህግደፍ ሒዝዎ ዘሎ መንግስታዊ ስልጣን ሓደ ሰብ ንሓላሉ ዝሓዞ ውልቀ ንብረቱ’ዩ ዝመስል። ብሕጊ ስለዘይተረከበ ብሕጊ ስልጣን ከረክብ ከኣ ዝሕሰብ ኣይኮነን። ካብ ህግደፍ ስልጣን ብቃልስን ብሓይልን መንዚዕካ’ዩ ዝርከብ። ዝቃለስ ኮነ፡ ዝርከብ ድማ ንሱ ህዝቢ ኤርትራ’ዩ።
ካብ ኣንጦንዮስ ገብራይ
ብሓልዮት ደሞክራስያዊ ግንባር ሓድነት ኤርትራ ዝፍኖ ድምጺ ሰላምን ደሞክራስን ኤርትራ፡ 06-12-2017


text:
መንእሰያትና ኣሰር ጉድለታትና ተኸቲሎም ከይጓዓዙ፡ ንምሕጋዞም ኣወንታዊ ተራና ንጻወት!
መንእሰይ ካብ ተረካቢ ህዝብን ሃገርን ምዃን ሓሊፉ ኣብ ሓደ ሕብረተ-ሰብ ወሳኒ ተራ ዝጻወት ምዃኑ፡ ናይ ሕብረተ-ሰብ ሕግታትን ታሪኽን ዘረጋገጾ ኣድማሳዊ ሓቂ እዩ። ይኹን’ምበር ሓደ መንእሰይ ወለዶ ኣብ ሓደ ሕብረተ-ሰብ ልዑል ተራ እናተጻወተ፡ ህዝብን ሃገርን ብብቕዓት
መንእሰይ ካብ ተረካቢ ህዝብን ሃገርን ምዃን ሓሊፉ ኣብ ሓደ ሕብረተ-ሰብ ወሳኒ ተራ ዝጻወት ምዃኑ፡ ናይ ሕብረተ-ሰብ ሕግታትን ታሪኽን ዘረጋገጾ ኣድማሳዊ ሓቂ እዩ። ይኹን’ምበር ሓደ መንእሰይ ወለዶ ኣብ ሓደ ሕብረተ-ሰብ ልዑል ተራ እናተጻወተ፡ ህዝብን ሃገርን ብብቕዓት ተረኪቡ ክመርሕ ንክበቅዕ፡ በቲ ሕብረተ-ሰብ ይኹን ኣብ ገግዚኡ ዝውደቡ መንግስታት፡ ፍሉይ ቆላሕታን ሓገዝን እናተገብረሉ፡ ብኩሉ-መዳይ ተዀስኲሱ ክዓቢ የድሊ።
እዚማለት ካኣ፡ መንእሰይ ናይቲ ሕብረተ-ሰብ እምነታት፡ ባህልታትን ልምድታትን ታሪኽን ክፈልጥን ከኽብርን፡ ዘኽእሎ ትምህርትን ስልጠናን እናረኸበ ክበቅዕ ምስ ዝግበር፣ከምኡ’ውን ኣብቲ ናይቲ ሕብረተ-ሰብ ፖለቲካዊ፡ ቁጠባውን ማሕበራውን ባህላውን ምምሕዳራውን መዳያት እናተሳተፈ ክፈልጥ ካብ ምግባር ንላዕሊ፡ ኣብ ዓውደ-ተግባር ብክንዲ’ቲ ዝዓቕሙ ክዋሳእ፡ ህዝብን ሃገርን ናይ ምርካብ ሓላፍነት፡ ክለማመድ እናተገብረ ክዓብን ክነጥፍን እዩ ዝግባእ።
ኩሉ-መዳያዊ ብቑዕ ትምህርትን ምልመላን፡ ናይ ምውርራስ መስርሕን ዘይረኸበ ምንእሰይ፡ ህዝብን ሃገርን ተረኪቡ ክመርሕ ፍጹም ኣይክእልን እዩ ክባሃል ዘይካኣል’ኳ እንተዀነ፡ ኣብ ዝሓጸረ ግዜን መስርሕን ህዝብን ሃገርን ተረኪቡ ብብቕዓት ኣብ ምምራሕን፡ ነቲ ሕብረተ-ሰብ ናብ ዝተማለአ ሰላም፡ ደሞክራስን ልምዓትን ደረጃ ምዕባለን ኣብ ምስግጋርን፡ ዘተኣማምን ህዝባዊ መንግስቲ ኣብ ምህናጽን ናይ ዘይምብቃዕ ዕድሉ ዝዓበየ እዩ ዝኸውን። ስለ ዝኾነ ኣብቲ ሕብረተ-ሰብ ዝግበር ናይ ለውጢ መስርሕ ብባህርያዊ ማሕበራዊ ሕግታት ዝሰጋገር እኳ እንተኾነ፡ መሰረታዊ ናይ ስርዓትን ናይ ሕብረሰብ ለውጥን ክመጽእ ግን ኣይክእልን ኢዩ። ኣብ ክንድኡ ዘይመሰረታዊ ለውጢ /ጽገና/ ዘረግጋጽ ኮይኑ፡ እቲ ሕብረተ-ሰብ ናብ ሓድሽ ዘቤታዊ ጭቆና /ስዉር-መግዛእቲ/ ዝሳጣሕ። ካብቶም ኣብ ፖለቲካዊ መዳይ ዝዋስኡ ዝጸንሑ ማሕበራዊ ሓይልታት /ደርብታት/ ድማ፡ ሓዲኦም ናብ ገዛኢ ደርቢ ተለዊጦም፡ ሓድሽ ናይ ስልጣንን ረብሓን ምልውዋጥ ዝረኣየሉ ፖለቲካዊ ኩነታት ጥራሕ እዩ ዝኽሰት።
ፖለቲካዊ ውጽኢት ናይ ዝቐደመ ሃገራዊ ሓርነታዊ ቃልስና ብግቡእ ክንመዝን እንከለና፡ ሓደ ሓቂ ኣረጋጊጹልና እዩ። ንሱ ካኣ ኣብቲ መስርሕ ቃልሲ ናይ ዝተፈላለዩ ማሕበራዊ ሓይልታት ብሓፈሻ ብፍላይ ናይ መንእሰይ ኤርትራ ተሳትፎ፡ መስዋእትነትን ስንክልናን፡ ብቐዳማይ ደረጃ ዝስራዕ እኳ እንተነበረ፡ ኣብ ህዝብታትና ብሓፈሻ፡ ኣብ መንእሰያት ኤርትራ ድማ ብፍላይ፡ ብዛዕባ ኣብ መጻኢት ኤርትራ ክትከል ዘለዎ ፖለቲካዊ ስርዓት እንታይ ዓይነት ስርዓት ክኸውን ኣለዎ? ናይ ህዝብታትና ኣብ ፖለቲካን ካለኦት መዳያትን ተሳትፎን ተራንከ ከመይ ክኸውን ይግባእ? ዝብሉ ኣገደስቲ ፖለቲካዊ ጉዳያት፡ ብግቡእ ንክጭበጥ ብዕላማ ስለ ዘይተሰርሓሉ፡ ባዕዳዊ መግዛእቲ ድሕሪ ምብራር ዝተጣየሸ ኩሉ ሕማቕ ዝባሃል ባህረን ተግባራትን ናይ ጨቆንቲ ደርብታት ዝወረሰ ጸረ-ደሞክራሲ ዝኾነ ጊዝያዊ መንግስቲ ህግሓኤ /ህግደፍ እዩ ኣብ ስልጣን ክቕመጥ ዝኸኣለ።
እዚ ኣሉታዊ ውጽኢት’ዚ ድማ፡ መንእሰይ ፖለቲካዊ ንቕሓትን ብቕዓትን ወኒኑ፡ ከመይ ገይሩ ህዝብን ሃገርን ተረኪቡ፡ ኣብ መስርሕ ሰላም፡ ደሞክራስን ልምዓትን፡ ዝወነነ ህዝብን ሃገርን መንግስትን ይሃንጽ? ዝብል ፖለቲካዊ ቁም-ነገር ስለ ዘይተጨበጠን ብዕላማ ስለ ዘይተሰርሓሉን ዘስዓቦ ውጽኢት እዩ ነይሩ። ስለ ዝኾነ እዩ ድማ ናብዚ ሕጂ እንርከበሉ ዘለና ናይ ከቢድ ጭቆና፡ ምዝመዛን ስእነትን ድኽነትን ዝኾነ ውድዕነት ተሳጢሕና እንርከብ ዘለና።
ኣብዚ ጸረ-ህዝብን ጸረ-ደሞክራስን ዝኾነ መ/ህግደፍ ንምውጋድን ህዝብን ሃገርን ካብ ውድቀትን ምብትታንን ብምድሓን፡ ውሕስነት ዝህብ መሰረታዊ ደሞክራስያዊ ለውጢ ንምርግጋጽ፡ እነካይዶ ዘለና ህዝባዊ ደሞክራስያዊ ቃልሲ፡ ናይ መንእሰይ ክፍሊ ሕብረተ-ሰብና፡ ተሳትፎን ተራን ኣድማዕነትን ከመይ ይመስል? ኢልና ክንርኢ እንከለና፡ ዘይከምቲ ትጽቢት ዝግበረሉ እዩ ተባሂሉ ብሓፈሻ ክቕመጥ ዝካኣል እዩ።
ስለምንታይ ከምኡ ኮይኑ ዝብል መሰረታዊ ሕቶ ብምልዓል ጠንቅታቱ ብምፍታሽ መፍትሒ ሓሳባት ምቕማጥ ድማ፡ ንህዝባዊ ቃልስና ጠቓሚ ስለ ዝኾነ፡ ኩነታት መንእሰይ ኤርትራ ኣብ ውሽጢ’ዚ ዝሓለፈ 25 ዓመታት በዚ ኣረሜናዊ ስርዓት እንታይ ጸገማትን ዕንቅፋታትን እናጓነፎ መጺኡን ኣሎን? ዝብሉ ነጥብታት ብግቡእ ምርኣይን መፍትሒ ምቕማጥን ኣገዳሲ ሰለ ዝኾነ፡ ብዛዕባ’ዚ ጠንቅታት’ዚ ንርኤ።
ጉጅለ መንግስቲ ህግደፍ፡ ካብ ጸረ-ህዝብን ጸረ-ደሞክራስን ባህሪኡን፡ ጨቛንን ምዝማዝን ዕላምኡን ብምብጋስ፡ ንመንእሰይ ብኩሉ እንትንኡ ንዕኡን ንዕኡን ጥራሕ ክግልገለሉ ብዝኽእል ኣገባብ፡ ኣተሓሕዛን ክምልምሎን ከማሓድሮን ክጥቀመሉን ውሁብ ነገር ስለ ዝኾነ፡ ኤርትራዊ መንእሰይ ናይ ህዝቡ፡ ሃገሩን ሰውርኡን ሓቀኛ ታሪኽ ብልክዕ ክቐስም ኣይተገብረን። ብኣንጻሩ ህግደፍ ንሓቀኛ ታሪኽ ህዝብታት ኤርትራ ብምጉሳይ ብውድባዊ ታሪኹ ብምትካእ፡ ንታሪኽ ሰውራ ኤርትራ ድማ፡ ናብ ናይ ውልቀ ውድባዊ ታሪኽን ጅግንነትን ቀይሩን መዝሚዙን ብምቕራብ፡ መንእሰያትና ናይ ሓቀኛ ታሪኽ ኣፍልጦን ውርሻን ንከይህልዎም ክገብር ጸኒሑን ይገብር ኣሎን እዩ።
ኣብ ፖለቲካዊ መዳይ ድማ፡ ፖለቲካዊ ትምህርቲ ምምሃርን ምቕሳምን ማለት፡ ናይ ህግደፍ ጥራሕ ምምሃርን ምፍላጥን ምዃኑ፡ ኣምሂሩዎም። ካብኡ ወጻኢ ፖለቲካዊ እምነት ይኹን፡ ፖለቲካዊ ውደባታት ከም ዘየሎን፣ ክህሉን ከም ዘይፍቀድን፡ ምስ መጠንቀቕትኡ ኣምሂሩዎምን ኣጊዱዎምን እዩ። ካብ ውድብ ህግደፍ ወጻኢ ዘለዋ /ዝዋስኣ/ ፖለቲካዊ ውድባት፡ ከም ጸረ ህዝብን ሃገርን ከዳዓትን ሓሙሻይ መስረዐኛታትን ገይሩ ብምግላጽ፣ ህዝብታትና ብሓፈሻ መንእሰያትና ድማ ብፍላይ፡ ናይ ፖለቲካ ነጻነት ሃልይዎም፡ ነጻ ርእይቶ ከየማዕብሉ፡ ምስ ዝመረጽዎ ዕላማን ውድብን ወጊኖም ከይቃለሱን ኣጊዱዎም እዩ። ስለ ዝኾነ መንእሰያትና ኣብ ፖለቲካ ምውሳእ ኣይከኣሉን ጥራሕ ዘይኮነስ፡ ኣብ ፖለቲካዊ ትርጉምን ዓይነታትን ምፍላጥን’ውን እንተኾነ ግጉይ ተረድኦ ክሓድሮም ገይሩ እዩ።
ብምዃኑ ድማ መንእሰያትና፡ ነቲ ብመንግስቲ ህግደፍ ምስ ህዝቦም ኣልሒሙ /ደሪቡ/ ክወርዶም ዝጸንሐን ዝወርዶም ዘሎን፡ ኩሉ-መዳያዊ ሕሱም ጭቆናን ምዝመዛን፡ ስእነተ-ሰላምን ፍትሕን፡ ደሞክራስን ልምዓትን፡ ጊላዊ ኣገልግሎትን ስደትን ምፍንቓላትን ነቒሖም ንከይቃለስዎ እናተጸገሙ ጸኒሖምን ኣለዉን እዮም። ብኣንጻሩ ብስም ህዝብን ሃገርን ነገልግል ኣለና ዝብል ግጉይ /ለዋህ/ ፖለቲካዊ ኣገንዝቦ ብምሓዝ፡ ነቲ ኣረሜናዊ ስርዓት ብጉልበቶም፡ ፍልጠቶምን ሂወቶምን ወርቃዊ ግዚኦምን ከገልግሉ እናተገደዱ፡ ኩሉ-መዳያዊ ሓሳረ-መከረኦም እናረኣዩ መጺኦምን ገና ዝርእዩ ዘለዉን ውጹዓት እዮም።
ካብዚ ወጽዓታት’ዚ ንምንጋፍ ክብሉ፡ ነቲ ኣረሜናዊ ስርዓት ብምቅዋም ክቃለሱ ዝተወሰኑ መንእሰያት ኣብ ዝተበገስሉ ግዜ ድማ፡ ንቃልሲ ዝሕግዝ ብሱል ፖለቲካዊ ኣፍልጦን ተሞክሮን ስለ ዘይጸንሖም፡ ብምሒር ስምዒትን ናይ ምቅላስ ድሌትን ተደሪኾም፡ ክቃወሙን ተወዲቦም ክቃለሱን ኣብ ዝጀመሩሉ ወቕቲ ድማ፡ ቀሊል ዘይኮነ ፖለቲካዊ ብደሆ ኣጋጢሙዎምን ገና ዘጋጥሞም ዘሎን እዩ።
ብኣብነት ንምጥቃስ ዝኣክል፡ ቅድሚ ዓሰርተታት ዓመታት ኣቢሉ፡ ዝተወሰኑ መንእሰያት ተማሃሮ፡ ካብቲ ኣረሜናዊ ስርዓት ብዝተፈላለየ ኣገባብ ናብ ስደት ብምምራሕ፡ ኣብ ከባቢና ሃገራት ብምዃን፡ ኣንጻር እቲ ስርዓት ክቃለሱ ኣብ ዝጀመርሉ ግዜ፡ ክሳብ ፈታውን ጸላእን ዘይፈሊ፡ ነቲ ናይ ጸላኢ ናይ ትምክሕቲ ፖለቲካዊ ኣበሃህላ ከም ዘለዎ ብምድጋም፡ ንኩሉ’ቲ ኣብ ቃልሲ ዝጸንሐ ተቓዋሚ ሓይልታት፡ ኣበርክትኡ ኣብቲ ቃልሲ ኣብ ግምት ዘየእተወን ዝረስዐን፡ ከም ጸረ ህዝብን ጸረ ሃገርን /ሓሙሻይ መስረዐኛታት/ ገይሩ ዝርኢ ግጉይ ፖለቲካዊ ኣገንዝቦ ብምሓዝ ንክነጥፉ ተፈታቲንዎም እዩ ።
እዚ ግጉይ ኣገንዝቦ’ዚ ኣብቲ ግዜ’ቲ ጥራሕ ዘይኮነስ፡ ክሳብ’ዚ ግዜ’ዚ’ውን፡ ካብ ኣንደበትን ግንዛበን ናይ መንእሰያት ብሓፈሻ፡ ኣብቶም ተወዲቦም ዝቃለሱ ዘለዉ ድማ ብፍላይ፡ መሊኡ ዘይለገሰን ዘይሃሰሰን ዘሎ ግጉይ ኣተሓሳስባ እዩ። ስለ ዝኾነ ድማ፡ ተውዲቦም ንምቅላስ ኣብ እናካየድዎ ዝመጹን ዘካይድዎ ዘለዉ መስርሕ ቃልስን’ውን እንተኾነ፡ ከመይ ነብሶም ይውድቡ፣ ምስ መነመንን ከመይን ተመሓዝዮምን ሓቢሮምን ተደጋጊፎምን ኣንጻር ናይ ሓባር ጸላኢ ይቃለሱ፡ ዝብል መሰረታዊ ጥበብ ናይ ቃልሲ ስለ ዝሓጽሮም፡ እናተጸገሙ መጺኦም እዮም። ስለ ዝኾነ ኣብ እናመስረትዎ ዝመጹ ውዳበታት፡ ምትእምማንን ሓድነት ምርግጋጽን እናተጸገሙ፡ ኣብ ሕድሕዶም እናተሰሓሓቡን፡ ኣብ ናይ ምምራሕ ቦታ እናሻዕ ሓደ ነቲ ካልእ እናተገላበጡ፡ ምኽንያታዊ ዘይኮነ ምፍንጫላትን ምኻማት ውደባታትን እናተራእዩ ክመጹ ጸኒሖም እዮም። እዚ ካኣ ነቲ ናይ ተቓወምቲ ውድባትና /ዝሓለፉን ዘለዉን/ ናይ ምፍንጫልን፡ ተቓላሳይ ሓይሊ ናይ ምድኻም ኣሉታዊ ተምክሮ ተኸቲሎም፡ ኣብ ብደሆታት ዝበዝሖ መስርሕ ቃልሲ ኮይኖም ክነጥፉ ገና ዘገድዶም ዘሎ ፖለቲካዊ ተርእዮ እዩ። በቲ ካልእ ገጽ ድማ፡ ብዙሓት መንእሰያት ነቲ ስርዓት ተቓዊሞም ናብ ስደት ዝተሳጥሑ ክነሶም ኣብ ዝተፈላለያ ሃገራት ናይ ጣዕሳ ፎርም /ቀጥዒ/ እናመልኡ ነቲ ስርዓት ብኩሉ እንትነኦም ዘገልግሉ ውሑዳት ኣይኮኑን።
እዚ ኣብ መንእሰያትና ዘጋጥም ዘሎ ፖለቲካዊ ድኽመታትን ብደሆታት’ዚ ብመሰረቱ ኣረሜናዊ ስርዓት ህግደፍ ኮነ ኢሉ ብዕላማ ዝፈጠሮን ዝቕጽለሉ ዘሎን ፖለቲካዊ ዕንቅፋታት ብቐንዱ ኮይኑ፣ ብተወሳኺ ተቓወምቲ ውድባትና ዘርእየኦ ዘለዋ ፖለቲካውን ውድባውን ድኽመታትን፡ ኣድማዕን ሓላፍነታውን ናይ ቃልሲ ተራ ክጻወታ ዘይምብቀዐንን’ውን ኣሉታዊ ጽልዋ እናፈጠረ ዘጋድዶ ዘሎ ተርእዮ እዩ።
ኣብዚ ብዝያዳ ክረአን መፍትሒ ክናደየሉን ዘለዎ ነጥቢ እምበኣር፡ እቲ ብጸላኢ ዝፍጠር ዘሎ ጠንቂ ብቃልሲ ክፍታሕ ዘለዎ ጥራሕ ዘይኮነስ፡ እቲ ኣብ ኣባላት ደምበ ተቓውሞና ዝኾና ውድባትን ካለኦት ኣካላትን ዝርኤ ዘሎ ብካላኣይ ደረጃ ዝረኤ፡ ዝቦዀረ ግቡኣትን ጸላዊ ጉድለታትን እዩ። ንሱ ካኣ ተቓወምቲ ኣካላትና ኣብ ሕድሕደን ዘይምርድዳእን ምንጽጻግን ምፍንጫልን ብቀጻሊ ስለ ዝዝውተር ኣሉታዊ መርኣያ /ኣብነት/ እዩ። ስለዝኾነ ድማ፡ ኣብ ልዕሊ’ቲ ወድዓውን ባዕላውን ድኽመታትን ዝፈጠሮ ፖለቲካዊ ጸገማት ናይ መንእሰያትና፡ ብወድዕነትን ሓላፍነትን ክመዝና ብዘይምኻለን፡ ብኣንጻሩ ህልዊ ኤርትራዊ መንእሰይ ከም ዘይረብሕን፡ ንቐዳሞት ተቓለስቲ ወለዱ ተኪኡ ክቃለስ ቅሩብ ከም ዘይኮነ፡ ኣብ ናይ ወልቁ ጠቕሚ ጥራሕ ዘድሃበ ስነ-ስርዓትን ሰነ-ምግባር ዘይብሉን ከም ዘይረብሕን ወ.ዘ.ተ ገይሩ ዝርኢ፡ ናይ መንእሰያትና ተስፋ ዘቚርጽ ሓላፍነት ዝጐደሎ ኣናሻዊ ኣባሃህላታት ብሓፈሻ ቀጸልቲ ብምዃኖምን እዩ።
በቲ ካልእ ገጽ ድማ ብገለ ኣባላት ተቓወምቲ፡ ናይ መንእሰያትና ትሑት ፖለቲካዊ ንቕሓትን ንኡስ ተሞክሮ ናይ ቃልስን ብምብላጽ፡ ብዝተፈላለየ ናይ ድሕረት ሜላታት ብምጥቃም፡ እንተተኻኢሉ መንእሰይ ኣብ ውድባተን ብምስላፍ ክጥቀማሉ፡ እንተዘይተኻኢሉ ድማ ናተን ደጋፍን ተደናጋጽን ብምዃን፡ ኣብቲ ኣንጻር መወዳድርተን ዝኾኑ ኣካላት ክትቀማሉ ብድሕረት ዝተሰየ ኣሉታዊ ንጥፈታት ምክያድ ህልዊ ብምዃኑን’ውን ተደማሚሩ፡ ኣብ ልዕሊ ምንቅስቓስ ናይ መንእሰያትና ተወሳኺ ኣሉታዊ ፖለቲካዊ ተራ ዝጻወት ዘሎ ተርእዮ እዩ። ስለዝኾነ ናይ ተቓወምቲ ውድባትና ድኽመታት፡ ጉድለታትን ዘይሓጋዚ ኣካይዳታትን ብሓፈሻ፡ ኣብ ልዕሊ ናይ መንእሰያትና ምንቅስቓስ ዝጻወቶ ዘሎ ኣሉታዊ ተራ ኣቃሊልካ ዘይረኤን፡ ንካለኦት ኣካላት ዘይዋሃብ ምዃኑን ምምዛን ቅኑዕን ሓጋዝን እዩ ዝኸውን።
እዚ ናይ ተቓወምቲ ውድባትና ጉድለታት’ዚ ህልውን ዓቢ ኣሉታዊ ተራ ዝጻወት ዘሎን ይኹን’ምበር፡ ንኩሉ እቲ ኣብ መንእሰያትና ዝረኤ ዘሎ ጉድለታትን ጸገማትን ብሓላፍነት ዝሕተተሉ እዩ ማለት ግን ኣይኮነን። ምኽንያቱ ኣብ መንእሰያትና ብሓፈሻ፡ ብፍላይ ካኣ ኣብቲ ኣብ ቀጽሪ ደምበ-ተቓውሞና ብምዕሳል ብዓቕሙ ኣብ ምቅላስ ዝርከብ ዘሎ ቀሊል ዘይኮነ ክፋል መንእሰይ፡ ንሱን ንሱን ጥራሕ ዝሕተተሎም ድኽመታት ህልዋት ስለ ዝኾኑ። ንኣብነት፡ ካብ ግጉይን ትሑት ፖለቲካዊ ኣገንዝብኡን ዝብገስ፡ ካብ ዝሓለፉ ግጉያት ተሞክሮ ናይ መንእሰያት ውዳበታትን ንጥፈታትን ክማሃር ዘይምኽኣሉ። ኣብ ልዕሊ ተቓወምቲ ውድባት ብሓፈሻ፡ ኣብ ገዳይም ውድባትን መራሕተንን ካኣ ብፍላይ፡ ዘለዎ ዘይወድዓውን ዘይደሞክራስያውን ኣገንዝቦ ብተግባር ይቕጽለሉ ምህላዉ።
ኣብ ሃገራዊ ቃልሲ ብምምሕዛውን ሓድነት ብምፍጣርን፡ በብደረጅኡ ዝግለጽ ኣገባብ /ሜላ/ ናይ ቃልሲ ብግቡእ ብምግንዛብ ተደጋጊፉ ናይ ምቅላስ መማረጺ ንጹግ ብምግባር፡ ህዝብን ሃገርን ናይ ምድሓን ጉዳይ፡ ከም ብሕታውን ፍሉይን ዕማምን ሓላፍነትን ናይ መንእሰይ ገይሩ ብምርዳእ ገና ኣብ ምንጣፍ ይርከብ ስለ ዘሎን። ቅኑዕ ዕላማን እስትራትጅን ከይወነነን፡ ንህዝባዊ ዓወትና ዘለዎ ውሕስነት ብግቡእ ከይተገንዘበን፡ ብኣንጻሩ ንጹሩነትን ቀጻልነትን ዝጐደሎ ዕላማ ብምሓዝ ይነጥፍን ይለሓሓጽን ምህላዉን ወ.ዘ.ተ እዚኣቶም ኣብ ምውጋዶም ሓገዝ ናይ ተቓወምቲ ኣካላት ግድን ዘድልዮ እኳ እንተኾነ፡ ብቀንዱ ግን ናይ መንእሰይና ጉድለታት ንሱ ዝሕተተሎምን ንምእራሞም ክቃለሰሎም ዘለዎን እዮም።
መንእሰይ ኤርትራ ኣብዚ ህዝብን ሃገርን ካብ ውድቀትን ምብትታንን ንምድሓንን መሰረታዊ ደሞክራስያዊ ለውጢ ንምርግጋጽን ዝግበር ዘሎ ህዝባዊ ቃልሲ፡ ካብ ዘለዎ ፖለቲካውን ውድባውን ድኽመታትን ጸገማትን ተናጊፉ፡ ብቑዕ ወሳናይ ተቓላሳይ ሓይሊ ብምዃን ንክቃለስን፡ ህዝብን ሃገርን ተረኩቡ ንክመርሕን ክከኣል’ምበኣር፡ ኣብ ተቓወምቲ ውድባትናን መንእሰያትናን እዞም ዝስዕቡ እሩማትን ሓላፍነታውያን ቃልሲ ክካየዱ ኣድላዪ እዩ ዝኸውን።
ገለ ካብኣቶም ንምጥቃስ ዝኣክል፣
ብወገን ተቓወምቲ ውድባትና፣
1.ተቓውምቲ ውድባት ብሓፈሻ፡ እቲ ኣብ መንእሰያትና ዝንጸባርቕ ዘሎ፡ ፖለቲካውውን ውድባውን ድኽመታትን ጸገማትን፡ ኣረሜናዊ ስርዓት ህግደፍ ዝፈጠሮ ጠንቂ ዘስዓቦ ታሪኻዊ ፖለቲካዊ ተርእዮ ምዃኑ ብግቡእ ገምጊመን ቅኑዕ ፖለቲካዊ ግንዛበ ንክሕዛ ብክፉት ልቢ ክጽዕራን፡ ንመንእሰይ ብዓቕመን ክሕግዛ ክነጥፋን እዩ ዝህልወን።
2.እዚ ናብ ልዕሊ’ዚ፡ ብስርዓት ህግደፍ ዝተበደለ መንእሰይ ዘርእይኦ ዘለዋ ግጉይ ፖለቲካዊ ሚዛን፡ ኣናሻዊ ኣበሃህላታትን፡ ምስሉይን ሓላፍነት ዝጎደሎ በለጻዊ ንጥፈታትን ንምእራም እናተቓለሳ፡ ናይ መንእሰይ ተራ ኣብ ቃልስን፡ ህዝብን ሃገርን ናይ ምርካብ ዘለዎ ታሪኻዊ ሓላፍነትን ብምርዳእ፡ ካብኣተን ዝጥለብ ተሞክሮ ናይ ምቕሳም ግዴታን፡ ናይ ምውርራስ ታሪኻዊ ሓላፍነትን ክጻወታን’ውን’ዩ ዝግባእ።
3.ኣብ ደምበ ተቓውሞና፡ ናይ መንእሰይ ትሑት ፖለቲካዊ ንቕሓትን ተሞክሮ ናይ ቃልሲ ምንኣስን ብምምዝማዝ፡ ብድሑር ሜላታትን መንፈሳትን ብምጥቃም፡ ንመንእሰያትና ግዳይ ናይ ዝተፈላለዩ ድሕረታትን፡ ግጉያት ፖለቲካዊ ኣንፈትን ብምግባር ዝረኤ ዘሎ ፖለቲካዊ ሃልኪ፡ ሓደ ካብቶም ንህዝባዊ ቃልስና ዘጸግሙን ዘዐንቅፉን ዘሎዉ ተግባራት ምዃኑ ብምርዳእ፡ ንምእራሙ ክቃለሳን ንነብሰንን ንመንእሰያትን ብምሕጋዝ፡ ኣብ ቃልሲ ኣወንታዊ ተረአን ክጻወታ ክበቕዓ ክቃለሳ’ውን እዩ ዝህልወን።
4.ተቓወምቲ ውድባትና ዘለወን ፖለቲካዊ ድኽመታት፡ ጸገማትን ሕድሕድ ዘይምቅዳውን ወ,ዘ.ተ ንምፍታሕ ዝሕግዝ ፖለቲካዊ ሃዋህው ንክፍጠር፡ ነጻን ግልጽን ደሞክራስያዊ መድረኸ እናከፈታ ጸገማተን ክፈትሓ ከይተሓለላ ክቃለሳን ከቃልሳን’ዩ ዝህልወን። በዚ ግሉጽን ሓላፍነታዊ ኣገባብ ኣቀላልሳን’ዚ ኣቢለን መንእሰያትና ምሕጋዝን ምብቃዕን ስለ ዝካኣል፡ ተቓወምቲ ውድባትና ከም ናይ ቃልሲ ቅኑዕ ሜላን ባህልን ወሲደን ክጥቀማሉ እዩ ዝግባእ።
ብወገን መንእሰያትና ድማ፣
1.መንእሰይ ኣብ ቃልስን ኣብ ሕብረተ-ሰብን ወሳኒ ተራ ክጻወትን፡ ህዝብን ሃገርን ክወርስን ዝኽእል፡ መንእሰይ ብምዃኑ ጥራሕ ዘይኮነስ፣ካብ ሕብረተ-ሰቡን ተቓወምቲ ውድባቱን፡ ብዙሓት ክወርሶም ዝግበኦ ቁም ነገራትን ፍልጠታትን ከም ዘለዉ ፈሊጡ፡ ካብኣቶም ፖለቲካዊ ፍልጠትን ተሞክሮን እናቐሰመ ኣብ ጉዳይ ሕብረተ-ሰቡን ቃልሶምን ብብስለት ክነጥፍ እዩ ዝግበኦ።
2.መንእሰይ ካብ ጉጅለ መ/ህግደፍ ዝቐሰሞ ፖለቲካዊ ትምህርቲ /ውሱን ዋላ ይኹን/ ናይ ትምክሕትን ጽበትን ማለት /ጸረ-ህዝብን ጸረ-ደሞክራስን፣ ሰላምን ምርግጋእን ልምዓትን ምዕባለን/ ኣተሓሳስባ ምዃኑ ክርዳእ፣እቲ ኣብ ልዕሊ ተቓወምቲ ኣካላት ዘለዎ ግጉይ ሚዛንን ግምትን ዘዘውትሮ ኣበሃህላታትን፡ ካብቲ ኣዕናዊ ስርዓት ብትምህርቲ መልክዕ ዝወረሶ ግጉይ ፖለቲካዊ እምነትን ግንዛበን፡ ንነብሱን ንህዝቡን ዘይጠቅም ኣተሓሳስባ ስለ ዝኾነ፡ ካብዚ ጸገማት’ዚ ንምንጋፍ ክረባረብ እዩ ዝህልዎ።
3.ናይ ተቓወምቲ ኣካላት፡ ፖለቲካዊ ሓገዝን ኣወንታዊ ተሞክሮ ምውራስን ጠቓሚ ስለ ዝኾነ፡ መንእሰይ ብክፉት ልቢ እናተቐበለ ዝጠቕሞ መምዩ ዝወስደሉን ዝጥቀመሉን፡ ንቕሓትን ብቕዓትን ንክውንን ክቃለስ ታሪኻዊ ግድነት ስለ ዝኾነ፡ ነዚ ንምፍጻም ክረባረብ እዩ ዝህልዎ።
4.መንእሰይ፡ ናይ መንእሰይን ንመንእሰይን ጥራሕ ዝምልከት ፖለቲካዊ ስነ-ሓሳብን ዕላማን ከም ዘየለ፡ እንታይ ዳኣ ፖለቲካ ከም ናይ ደቂ-ሰባት ናይ “ምምሕዳር ጥበብ” መስርሕ መጠን፡ ንኩሉ ኣካል ሕብረተ-ሰብ በብማሕበራዊ ኣከናውንኡን ደርባዊ ቦትኡን በብዝዓቕሙን፡ ኣብ ሃገራውን ህዝባውን ፖለቲካ ክሳተፍን ክዋሳእን ከም ዝኽእልን ዝግባእን፡ ሰፊሕ ፖለቲካዊ ኣረዳድኣ ክሕዝ እዩ ዝግባእ። ነቲ ኣብ ውሽጢ መንእሰያት ብዘይካ ናይ መንእሰያት ቃልሲ ናይ ካለኦት ፖለቲካዊ ኣበርክቶ ብወድዓነት ዘይርኢ ግጉይ ፖለቲካዊ ኣገንዝቦ ድማ፡ ንህዝባዊ ቃልስና ዘዐንቅፍን ዘዳኽምን ዘሎ ስለዝኾነ፡ ምስ መሻርኽቱ ብምድግጋፍ ብቃልሲ ንምውጋዱ ክረባረብ እዩ ዝግበኦ።
5.እዚ ተወዲቡ ዝቃለስ ዘሎ ክፋል መንእሰይ፡ ኣብ ዘካይዶም ዘሎ ነፍሰ-ውደባን ቃልስን፡ ዘጋጥምዎ ዘለዉ ዝተፈላለዩ ብደሆታት ካብ ናይ ገዛእ ርእሱ ትሑት ፖለቲካዊ ንቕሓትን ብቑዕ ውድብን መሪሕነትን ክውንን ብዘይምኽኣሉን፡ ከምኡ’ውን ካብ ሓለይትን መዓድትን ዝመስሉ ዘይሓገዝቲ ኣካላትን ዝብገሱ ዕንቅፋታት ምዃኖም ብግቡእ ክግምግምን፡ ነብሱ ኣብቂዑ ንምውጋዶም ክቃለስ ንክበቅዕ፡ ናይ ቃልሲ ጻዕርታቱ ኣሐይሉ ክቃለስ እዩ ዝህልዎ።
6.መንእሰይ ሰፊሕ መንእሰይ ዝሓቁፍ ድልዱል ሃገራዊ ውደባ /ማሕበር/ ክምስረት ዘለዎ ተደላይነት ብምግንዛብ፡ ካብ ዝተነጻጸለን ዝተጐጃጀለን ውደባን ቃልስን ምክያድ ድሒኑ፡ ሓድነትን ድልዳለን ናይ ኤርትራውያን መንእሰያት፡ ኣብ ሓደ ድልዱል ሃገራዊ ማሕበር ክውደብ ንምግባር፡ ምስ ናይ ቃልሲ መሻርኽቱ ሓቢሩ ክቃለስ ድልዊ ክኸውንን ክረባረብን እዩ ዝግበኦ።
እዞም ልዕል ክብል ካብ ብዙሓት ክጥቀሱ ዝግበኦም ነጥብታት ብመጠኑ ዝጠቕሶም ዘለኹ፡ ናይ ቃልሲ ግቡኣት፡ ብተቓወምቲ ውድባትን ካለኦት መሻርክቲ ኣካላትን መንእሰያትናን፡ ብኣገንዝቦ ክጭበጡን ኣብ ዓውደ-ተግባር ክስርሑ እንተዳኣ ተበቒዑን፡ ውጹዓት መንእሰያት ኤርትራ ካብ ተቓወምቲ ውድባትና ኩሉ-መዳያዊ ኣወንታዊ ነገራት ቀሲሞም፡ ነቲ ካብኣቶም ዝጥለብ ህዝባውን ሃገራውን ዕማማት ንምፍጻም ክበቕዑ ከም ዝኽእሉ ዘጠራጥር ነገር ኣይኮነን።
ስለ ዝኾነ ህዝባዊ ቃልስና ሓደ ኣካል ጀሚሩ ብዘይካ’ቲ ካልእ፡ ንበይኑ ኣብ መፈጸምትኡ ዘብጽሖ ዕማም ዘይኮነስ፡ እንታይ’ዳኣ ብናይ ምቅብባልን ምውርራስን መስርሕ ቃልሲ ዝሰላስልን ኣብ ሽትኡ ዝበጽሕን እዩ። ስለ ዝኾነ ተቓወምቲ ፖለቲካዊ ውድባትን ስቪክ-ማሕበራትን ኣገደስቲ ወልቀ ተቓለስቲ ባእታታትን፡ ተራን ተሳትፎን ናይ መንእሰያት ኣብ ህዝባዊ ቃልስና ዓብን ደፋእን ምዃኑ ብግቡእ ተገንዚቦም፡ ሓብሓቢ፡ ኣተባባዕን ኣውራስን ተራን ሓላፍነትን ክጻወቱ እዩ ዝህልዎም።
መንእሰያትና ድማ ብወገኖም፡ ናይ ተቓወምቲ ኣካላትና ብሓፈሻ፡ ህዝብን ሃገርን ካብ ውድቀትን ምብትታንን ኣብ ምድሓንን፡ ደሞክራስያዊ ለውጢ ብሓፈሻ ንምርግጋጽን፡ ኣብ ዝካየድ ዘሎ መስርሕ ቃልሲ ዘለዎም ዘይናዓቕ ኣበርክቶን፡ ተሞክራዊ ፍልጠት ናይ ምውርራስ ተራን ሓላፍነትን ኣብ ግምት ብማእታው፡ ምስ ኩሉ ተቓዋሚ ኣካላት ተደጋጊፎም ክቃለሱ እዩ ዝህልዎም።
ብከምዚ ኣገባብ’ዚ ክንቃለስ እንተዳኣ በቒዕና፡ መንእሰያትና ድኽመታትን ጸገማትን ናይ ተቓወምቲ ኣካላትና ካብ ምውራስ ድሒኖም፡ ብቑዓት ወረስቲ ኣወንታዊ ታሪኽ ኮይኖም ክቃለሱን፡ ህዝብን ሃገርን ብንቕሓትን ብቕዓትን ክርከቡን ታሪኽ ክወርሱን ከም ዝኽእሉ ዘጠራጥር የብሉን። ስለ ዝኾነ እምበኣር፡ ኩላትና ህዝብን ሃገርን ንምድሓንን ደሞክራስያዊ ለውጢ ንምምጻእን እንቃለስ ዘለና ተቓወምቲ፡ መንእሰያትና ካብ ኣሉታዊ ተሞክሮና ምውራስ ድሒኖም ብንቕሓትን ብቕዓትን ክቃለሱን ታሪኽ ክወርሱን ንምቀዖም፡ ታሪኻዊ ግቡኣትናን ሓላፍነትናን ብብቕዓት ከነተግብር ንላዓል!።
ሓድነትን ስኒትን ንኤርትራዊ መንእሰይ!!
ኣቦዶም ኣድሓኖም፡
05/08/2016


text:
መሬት፣ ኩሉ እያ፣ መሬት ትንፋስ እያ፣ ብርኪ እያ።
መሳጥን ሃገራዊን ትሕዝቶ ዘለዋ ሙዚቃ
ብተፎኖ ምስ በጸይቱ እንዳ ተቋባበሉ ዝደረፉዋ መሳጢት ደርፊ፣ ሎሚ ነቲ ፍረነገር እታ ሙዚቃ ከነስተብህለሉ ከሎና፣ ብምልኡ፣ ንህግደፍ ዝወቅዕ ኮይኑ ንረኽቦ። ኣብቲ እዋንቲ እዛ ደርፊ ክትድረፍ ከላ ግና መብዛሕትኡ ህዝቢ ኤርትራ ብፍላይ እኳድኣ እቲ ኣብ ከተማታት ዝነብር ዝነበረ ውዲት ሻዕብያ ስለዘይፈልጦ፣ ገጂፍ ህርፋን ነጻነት ከኣ ስለዝነበሮ፣ ከምቲ ህርፋን ጸባ ዘለዎስ ጓጒድ ማይ ወድኤ ዝብሃል፣ እዛ ደርፊ እዚኣ ክትድረፍ ከላ ንህግደፍ ዝምልከት ትሕዝቶ ኣሎዋ ኢሉ ፍጹም ኣይሓሰበን። ካብ ዉዕዉዕ ስምዒት ተላዒሉ ግና ብሳዕሳዒትን ዝላን ይኣይ ” ስምዒታዊ ሓጎሱ” ይገልጽ ነብረ።
እቲ ኣብ ሃገረሰባት ዝነብር ህዝቢ ግና፣ ካብ ኣምሆ ዘመን ጀሚሩ፣ ብዋህዮታትን ጀማሂርን ሻዕብያ፣ ላሕ ይብል ስለዝነበረ፣ ብ ብጊሓቱ ጀሚሩ፣ ሻዕብያ ካበይ ተበጊሱ ኣበይ ንምብጻሕ ከምዝኾነ ሕልሙ ኣጸቢቑ ይፈልጦ ነይሩ እዩ። ንሱ ድማ እዞም ሎሚ ቶዃሉ ኣምሆ ዘመን ግና “ሓላላት ኣባጊዕ” ዝመስሉ ዝነበሩ፣ ሕጂ ግና ዝወጸሎም ጭፍራ ማፍያ ኮይኖም ዘለው፣ ምድሪቤቱን ውሻጠኡን ከምዝጣሒሱን፣ ሓዳሩ ከምዝረመሱዎን፣ ወግዒ እንዳባ ከምዘርከሱን፣ ባይቶ ዓዲ ከምዘፍረሱን፣ ኣጸቢቑ ይፈልጥ ነይሩ እዩ። ስለዝኾነ ድማ ኣብ ከባቢ ድንበዛንን፣ ዓንሰባን፣ ካርነሽምን ዝነብሩ ዝነበሩ ወራዙት ዓበይቲ ዓዲ፣ ድሮ ብ1977/1978 እዮም ንውዲት ሻዕብያ ኣለለዮሞ ግንከኣ ተኣሲሮምን ተመቚሖምን።
ስለዝኾነ ድማ፣ በዚ ሎሚ ወኪል ልኡኽ መላኺ ኢሰያስ፣ ይኣይ “ኢንባሲ ሃገረ ሓዳስ ኤርትራ” በቲ ቡዳ ጎይትኡ ተሸሙ፣ ኣብ ዓባይ ብሪጣንያ ኮይኑ፣ ከም ኣመሉ ንኣብ ወጻኢ ዘለው ኤርትራውያን ዝስሊ ዘሎ፣ ኮንስል ኢስቲፋኖስ ወዲ ኮሎኔል ሃበማርያም (ወዲ በላዕ ጣዕዋ) ዝብሃል፣ ተኣሲሮምን፣ ተቐንጺሎምን እዮም።
ስለዚ ኣብ ከባቢ ድንበዛንን ዓንሰባን፣ ካርነሽምን ዝነብር ህዝቢ፣ ነዛ ደርፊ እዚኣ፣ ቀንዲ መልእኽታዊ ትሕዝቶኣ፣ ንእንዳ ህግደፍ ከምዝምልከት ኣጸቢቖም ይፈልጡ ስለዝነበሩ ግዳያት ገበነኛ ኮለኔል እስቲፋኖስ ወዲ ኮለኔል ሃብተማርያም ወዲ ኮማሪት ሂማንን ኮይኖም ተሪፎም። ንመሬት ህዝቢ ኤርትራ ሃይለስሴ ኣይዕመጸን ኣይግሃሰን፣ ደርጊ’ውን ኣይዓመጸን ኣይግሃሰን፣ ጥልያንውን ዓይዓመጸን ኣይግሃሰን። ኩሎም ወረርቲ ምስ ኮሎንያል ጣልያን ሓዊስካ፣ ንክቡር ባህልን፣ ሕጊ እንዳባን ኤርትራ ኣይደፈሩን። ንሃይምኖት ኣየነወሩን። ሞባእ ካብ ኣብያተ መቕደሳት ኣይመንጠሉን። ስለዚ እዛ ደርፊ እዚኣ ብፍላይ ኣብዚ እዋንዚ ንህግደፍ ትምልከት እዋናዊት ደርፊ ኣያ። ተዓወት ተፈኖ!”
መሬት ኩሉ እያ! መሬት ትንፋስ እያ! መሬት ብርኪ እያ
መሬቱ ዝተዓመጸ፣ ከብዱ ክመልእ፣ ሰላም ረኺቡ ናብራኡ ክቐስን ማለት ዘበት፣
ክብረት ዕብየት፣ መሬት ሒዝካ እዩ፣ መሬት፣
እታ መሬተይ፣ መሬተይ፣ ኣሆይ መሬተይ፣ ዋሕስ ክብረተይ፣
እታ መሬተይ፣ መሬተይ፣ ኣሆይ መሬተይ ዋሕስ ክብረተይ፣
ምድሪቤት ተጣሒሱ፣ ሓዳረይ ተረሚሱ ወግዒ እንዳባ በሪሱ፣ ባይቶ ዕዲ ፈሪሱ መሬተይ፣ መሬተይ ተወሪሱ።
ቘጥቚጠ ዝሓርሰላ ዘሪአ ዘብቊለላ፣ እኺደ ዝሓርሰላ፣ ጎሮሮይ ዘጥልለላ መሬተይ፣ መሬተይ ዓንዲ ሕቖይ ትንፋሰይ።
እታ መሬተይ፣ መሬተይ፣ ኣሆይ መሬተይ ዋሕስ ክብረተይ፣
ባይታ ዘቢጠ ከምጽኣ፣ ካብ ኢድ ዓመጽቲ ልከውጽኣ እታ መሬተይ ዝብላ፣ ብግደይ ክጽዕረላ ዝኸፍአ ክጾረላ፣ ዋላ ባይታ ዘቢጠ ከምጽኣ፣ ካብ ኢድ ዓመጽቲ ከውጽኣ፣ዝይናቱ ዝመረጻ፣ ኣይቕሰን ዝረገጻ ። እታ መሬተይ፣ መሬተይ፣ ኣሆይ መሬተይ፣ ዋሕስ ክብረተይ፣
ኣታ እየቀባጥርን ሃቡኒ ኢለ ኣይልምንን መሬተይ ናየቦታተይ ርስተይ፣ ኩሉኻ ወዲ መሬት፣ ተዓሚትካ ኣይትዘመት ዝከኣለካ ኣበርክት፣ ኣብ ዘሎኻዮ መክት፣ እቲ ኽብረት መሬት ሒዝካዮ። እታ መሬተይ መሬተይ ኣሆይ ዋሕስ ክብረተይ፣ ኣሆይ መሬተይ ዋሕስ ክብረተይ
እታ መሬትና ኤርትራ ዋሕስ ክብረትና ስለዝኾነት ካልእ መተካእታ የብልናን እሞ ሃየ ኣእምሮና ንኽርዳእ ንግበሮ። እንዳ ህግደፍ ጉዳዮም ብሳላን ይገብሩ ኣለው፣ ንሕና ግና ጉዳይና ባዕልና፣ ብሓብርን ውህደትን ንኸነሳልጥ ንጽዓር፣ ጽባሕ ብጊሓት ከየጠዕሰና።
እቲ ካብ ኩሉ ዘስግእ ዘሎ ከኣ እንዳ-ህግደፍ ከምቲ ተልእኾኦም ከይፍጽሙ ጥራይ እዩ። ንሱ ድማ ነታ ሃገር ንባዕዳውያን ኣረኪቦማ ከይዓርቡ ጥራይ እዩ።እወ፣ ነዞም እካብ ወዲ እካብ፤ ካብ ደቂ ወሰን ደቂ ማእከል ኮይኖም ህዝቢ ዘጽንቱ ዘለው፣ እቲ ምሬት ኤርትራ ስለዘይብጽሖም ንባዕዳውያን ኣኽሊፎም ንኽህቡዋ ኣይሓንኩን እዮም።
እታ መሬትና፣ መሬትና፣ ኣሆይ መሬትና ዋሕስ ክብረትና!!!!
ብሓልዮት መርበብ ሓበሬታ ደቀባት ኤርትራ 24.10.2017 ዓ.ም.ፈ.


text:
ሚንስትር ፍትሒ እስራኤል ኣይለት ሸኪድ ትማሊ ሰንበት ናብ ኢትዮጵያ ኣብ ዝበጽሓሉ እዋን ኣብ ኢትዮጵያ ዘለው ኣይሁድ ምስ ኣብ እስራኤል ዝርከቡ ኣባላት ስድራ ቤቶም ክራኸቡ መንግስቲ እስራኤል ከፍቕድ ዝከአለን ከምዝሕግዛ ገሊጸን።
ንሰን ብተወሳኺ ምስ ኣብ እስራኤል ዘለው ስድራ ቤት ንምትእኽካብ ኣጸጋሚ ከምዝኸውን ብምግላጽ "ምስ ዝምልከቶም ኣካል ብምትሕብባር ኣብ ሓጺር ጊዜ ንምትግባር ከምዝጽዕራ ገሊጸን።"
ፈላማይ ዑደት ኣብ ኢትዮጵያ ዘካየዳ ሚንስትር ፍትሒ እስራኤል ሸክድ ኣስታት 8,000 ኢትዮጵያዊያን ኣይሁድ ኣብ ኢትዮጵያ ከምዘለው ገሊጸን።
ምስተን ሚንስትር ዝተዘራረቡ ኢትዮጵያዊያን ኣይሁድ ዝበዝሑ ካብ ስድራ ቤቶም ኣብ እስራኤል ከምዝርከቡን ምስኦም ክጽንበሩ ከምዝደልዩ ገሊጾምለን ኣለው።
ኣብ ዝሓለፈ ክልተ ዓሰርተ ዓመታት ኢትዮጵያዊያን ኣይሁድ ብዘይ ዝኾነ ጸገም ናብ እስራኤል ክግዕዙ ዝጸንሑ ኮይኖም መንግስቲ እስራኤል ንምግዕዓዝ እቶም ኢትዮጵያዊያን ኣይሁድ ዝተመደበ ባጃት ኣብዚ ሒዝናዮ ዓመት ዘይምጽዳቑ ነቲ ዘሎ ውጥረት ምፍጣሩ ይፍለጥ።
መንግስቲ እስራኤል ነቲ ኩነታት ዝከታተል ኮሚቴ ከምዘዳለውን ነቲ ጉዳይ ከምዝከታተሎ ይገልጹ።


text:
ኣብ ሰሜናዊ ምብራቕ ፓኪስታን ኣብ ሓደ መንግስታዊ ናይ ሕርሻ ማእኸል ምርምርን ኣብ ጥቕኡ ንዝነበረ ናይ ዩኒቨርስቲ መዕረፊ አጋይሽ ብኸቢድ ዝተዓጥቑ ርእሰቕትለታዊያን ወሪሮም ብምሓዝ እንተወሓደ ን9 ሰባት ብምቕታል ንካልኦት ልዕሊ 35 ድማ ኣቑሲሎም።
ፖሊስን ፀረ ግብረሽብር ኣሃዱታትን ፓኪስታንን ብቕልጡፍ ነቲ ከባቢ ብምኽባብ ናይ ህይወት ምድሓን ስርሒት ኣብዝጀመርሉ ምስቶም ግብረሽበራዊያን ንሰዓታት ዝቐጸለ ናይ ቶኽሲ ልውውጥ ምክያዱን ሰለስተ ካብቶም ናዕበኛታት ምቕታሎም ተፈሊጡ’ሎ።።
መብዛሕቲኦም ግዳያት ናይ ሎሚ ዓርቢ መጥቓዕቲ ተማሃሮ ምዃኖምን ኣብ ሆስፒታል ከምዘለውን ተገሊጹ’ሎ።
ናአሽቱ ብረታትን ጠያይትን፣20 ናይ ኢድ ቦምብታትን ሰለስተ ዘይተተኮሱ ናይ ቦምብ መዕጠቕን ከምዝተረኽበን ሓይልታት ፀጥታ ኣብ ውሽጢ ደቓይቕ ስለዝገጠሙዎም እቲ ናይ ርእሰቕትለታዊ ቦምብ ንምትዃስ ዕድል ከምዘይረኸቡን ናይቲ ከባቢ ሓላፊ ፖሊስ ገሊፆም ኣለው።


text:
እስራኤል፣ ኣብ ትሽዓተ ዓመታት ን52 ስደተኛታት ጥራይ ዑቕባ ሂባ
Radio Erena: 10 May 2018
እስራኤል፣ ኣብ ትሽዓተ ዓመታት ን52 ስደተኛታት ጥራይ ዑቕባ ከምዝሃበት ዮሴፍ ሻፒራ ንዝተባህለ በዓል ስልጣን ፊናንስ እታ ሃገር ብምውካስ ማዕከን ዜና ሃረጽ ሓቢሩ።
ካብ 2009 ኣትሒዙ 55,433 ስደተኛታት ሕቶ ዑቕባ እኳ እንተቕረቡ፣ መንግስቲ እስራኤል ን52 ጥራይ ዑቕባ ብምሃብ ነቲ ካልእ ጉዳያት ኣዛሕቲልዎ ከምዘሎ እቲ በዓል ስልጣን ወቒሱ።
ካብዞም ኣብ እስራኤል ኣብዚ ትሽዓተ ዓመታት ዑቕባ ዝርኸቡ 52 ስደተኛታት እቶም 10 ጥራይ ዜጋታት ኤርትራን ሱዳንን ምዃኖም መግለጺ እቲ በዓል ስልጣን ብተወሳኺ የመልክት።
ኣብ እስራኤል፣ ልዕሊ 35 ሽሕ ስደተኛታት ከምዘለዉ'ዩ ዝግለጽ። እቶም ልዕሊ 22 ሽሕ ካብዚኣቶም ዜጋታት ኤርትራ'ዮም።
መንግስቲ እስራኤል፣ ነዞም ስደተኛታት ናብ ካልእ ሃገር ንምስጓጎም ዝወጠኖ መደባት ክዕወት ስለዘይክኣለ፣ ናብቲ ኣቐዲሙ ምስ ሕቡራት ሃገራት ዝኸተሞ ስምምዕ ክምለስ ትጽቢት ይግበር።
ብመሰረት እቲ ኣብ ግብሪ ከይወዓለ ዝተሰረዘ ስምምዕ፣ ፍርቆም እቶም ኣብ እስራኤል ዝርከቡ ስደተኛታት ብመንገዲ ላዕለዋይ ኮሚሽን ስደተኛታት ሕቡራት ሃገራት ናብ ሃገራት ኤውሮጳን ካናዳን ክጣየሱ እቶም ዝተረፉ ድማ ኣብ እስራኤል ዑቕባን ሕጋዊ መንበሪ ፍቓድን ክወሃቦም ዝብል'ዩ።
==================


text:
ግምቢ ዘብዐኛ—ሕታም መጽናዕቲ ለካቲት 2015
እዛ ሕታም እዚኣ፡ ካብ 6 ሚያዝያ ኽሳዕ 3 ግንቦት 2015 ዚጽናዕ ዓንቀጻት መጽናዕቲ ዝሓዘት እያ።
ንጃፓን እተዳለወት እተስደምም ውህበት
‘መጽሓፍ ቅዱስ—ማቴዎስ ዝጸሓፎ ወንጌል’ ዘርእስታ ሓዳስ መጽሓፍ ኣብ ጃፓን ወጸት። እዛ መጽሓፍ እዚኣ፡ እንታይ ነገራት ሒዛ ኣላ፧ ስለምንታይ እያ ተዳልያ፧
ንትሕትናን ንርሕራሐን የሱስ ቅድሓዮ
1 ጴጥሮስ 2:21፡ ኣስኣሰር የሱስ ክንስዕብ ከም ዘሎና ትገልጽ እያ። ዘይፍጹማት ክነስና፡ ንትሕትናን ንርሕራሐን የሱስ ክንቀድሖ እንኽእል ብኸመይ ኢና፧
ንትብዓትን ንምስትውዓልን የሱስ ቅድሓዮ
በቲ ኣብ መጽሓፍ ቅዱስ ተመዝጊቡ ዚርከብ ጸብጻብ ኣቢልና፡ ብዛዕባ ባህርያት የሱስ ክንፈልጥ ንኽእል ኢና። ነቲ ዝነበሮ ትብዓትን ምስትውዓልን ብምቕዳሕ፡ ብኸመይ ኣስኣሰሩ ኽንስዕብ ከም እንኽእል እስከ ንርአ።
ንኣገልግሎት ዘሎካ ቕንኣት ዓቅብ
ብስራት መንግስቲ መንግስቲ ኣምላኽ ምእዋጅ፡ ሎሚ ኣብ ምድሪ ዚዕየ ዘሎ ዝያዳ ኣገዳሲ ዕዮ ምዃኑ ንፈልጥ ኢና። እሞኸ፡ ንክርስትያናዊ ኣገልግሎት ዘሎና ቕንኣት ንምዕቃብን ንምጕህሃርን እንታይ ክንገብር ንኽእል፧
ኣህዛብ “ትምህርቲ የሆዋ” ንኺረኽቡ ምድላዎም
ኣብ ቀዳማይ ዘመን ዝነበሩ ደቀ መዛሙርቲ የሱስ፡ ኣብ ዕዮ ስብከት ብስራት መንግስቲ ኣምላኽ፡ ክሳዕ ክንደይ እዮም ዕዉታት ነይሮም፧ ዕዮ ስብከት ካብ ካልእ እዋናት ንላዕሊ ኣብ ቀዳማይ ዘመን ቀሊል ዝነበረ ስለምንታይ እዩ፧
የሆዋ ነቲ ዓለምለኻዊ ናይ ትምህርቲ ዕዮና ይመርሖ
ኣብዚ ቐረባ ግዜ፡ ንኣገልገልቲ የሆዋ ነቲ ብስራት ኣብ መላእ ዓለም ብውጽኢታዊ መገዲ ንኺሰብኩ ዝሓገዞም እንታይ እዩ፧
ሕቶታት ካብ ኣንበብቲ
ነቶም ብርቱዕ ጨና ወይ ሽቱ ኣዝዩ ዜሸግሮም ኣሕዋትን ኣሓትን ንምሕጋዝ እንታይ ኪግበር ይከኣል፧ ሓንቲ ኣስፋሒት መንግስቲ ኣምላኽ፡ ኣብ ከመይ ዝበለ ዅነታት እያ ርእሳ እትጕልበብ፧
ካብ መዛግብትና
“ኣዝዩ ኽቡር ወቕቲ”
ዛዮንስ ዎች ታወር ነቲ በዓል ዝኽሪ ዚበዓለሉ እዋን፡ “ኣዝዩ ኽቡር ወቕቲ” ኢላ ጸውዓቶ፣ ንኣንበብታ ድማ ነቲ በዓል ንኼብዕልዎ ኣተባብዓቶም። ቀደም በዓል ዝኽሪ ብኸመይ እዩ ዚበዓል ነይሩ፧